
Sfântul ierarh Niceta de Remesiana, apostolul daco-romanilor 


(+ 414) 


(7 ianuarie /24 iunie) 





Sfânta noastră Biserică îl pomeneşte, ca pe „unul dintre stâlpii mântuirii neamului 
nostru” şi ca pe „o podoabă a străbunilor”, în fiecare an la 7 ianuarie/ 24 iunie 
zicând: „Propovăduitor şi apărător al dreptei credinţe la multe neamuri te-ai arătat, 
Sfinte ierarhe Niceta, şi cu smerenia ai câştigat cele înalte, bine chivernisind darul. 
Pentru aceasta, părintele nostru, roagă pe Hristos Dumnezeu, să ne ocrotească de 
tot răul şi să ne mântuiască”. 

Acatistul Sfântului ierarh Niceta de Remesiana 





Pe 24 iunie, creștinii ortodocşi îl cinstesc pe Sfântul ierarh Niceta de Remesiana 
(azi localitatea Bela Palanka din Serbia) unde a păstorit ca episcop între anii 366- 
414. Pentru ortodocşi, numele ierarhului stră-român este legat de imnul „Te Deum, 
Laudamus!” sau „Pe tine, Dumnezeule, Te lăudăm!”, scris într-o latină clară, înţe- 
leasă de toţi, în care este expusă succint învăţătura despre Dumnezeu. 


XX*% 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


i se ste 


Troparul Sfântului ierarh Niceta de Remesiana: Propovăduitor şi apărător al drep- 
tei credinţe la multe neamuri te-ai arătat, Sfinte ierarhe Niceta, şi cu smerenia ai 
câştigat cele înalte, bine chivernisind darul. Pentru aceasta, părintele nostru, roagă 
pe Hristos Dumnezeu, să ne ocrotească de tot răul şi să ne mântuiască. 


&&& 


Condacul 1 

Mare dar este să fu propovăduitor al Evangheliei lui Hristos, să semeni în lume 
seminţele cuvântului dumnezeiesc, cu acesta fiind învrednicit şi noi cinstirea 
cuvenită aducem: Bucură-te, Sfinte ierarh Niceta, darul Evangheliei lui Hristos! 


Icosul 1 

Pământul daco-roman a primit din primele veacuri Evanghelia lui Hristos şi 
neamul cel nou născut din apă şi din duh, aşa, moştenirea creştină a lăsat: 
Bucură-te, Sfinte ierarh Niceta, pământeanul dac; 

Bucură-te, Sfinte ierarh Niceta, fiu de neam străbun; 

Bucură-te, moştenitorul întregii credincioşii; 

Bucură-te, moştenitorul întregii virtuţi; 

Bucură-te, alesul lui Hristos; 
Bucură-te, alesul lucrărilor dumnezeieşti; 
Bucură-te, Sfinte ierarh Niceta, darul Evangheliei lui Hristos! 


Condacul al 2-lea 

De la Dunărea bătrână până în munţi, credinţa creştină s-a împământenit şi întune- 
ricul cel vechi s-a risipit şi tu, Sfinte Niceta, te-ai făcut o făclie a lumii celei noi, în 
cântarea de: Aliluia! 


Icosul al 2-lea 

Poporul dac demult a primit credinţa creştină, şi tu ai adăugat încă o mărturie ce s- 
a făcut încă o „temelie a Bisericii străbune”: 

Bucură-te, că ai avut comoara Evangheliei lui Hristos; 

Bucură-te, că din tinereţe învăţătura sfântă ai primit; 

Bucură-te, că din tinereţe la cele de sus ai jinduit; 

Bucură-te, că ai căutat cele de taină; 

Bucură-te, că ai găsit mărgăritarul cel mare; 

Bucură-te, că prin multe nevoinţe l-ai şi câştigat; 

Bucură-te, Sfinte ierarh Niceta, darul Evangheliei lui Hristos! 


Condacul al 3-lea 
Păgânescul întuneric idolesc, cu greu se risipea, şi adesea cu multe necazuri şi îm- 
potriviri ai fost primit chiar de cei apropiaţi, care apoi au cântat: Aliluia! 


Icosul al 3-lea 

Poporul daco-roman se deosebea de celelalte popoare păgâne şi idoleşti şi cu măr- 
turisire stai în mijlocul lor şi tu Niceta, fiind unul dintre cei mai râvnitori: 
Bucură-te, arhiereul daco-roman; 

Bucură-te, al Bisericii lui Hristos cu adevărat slujitor; 

Bucură-te, al altarului sfânt liturghisitor; 

Bucură-te, al pământului străbun sfinţitor; 

Bucură-te, cel între primii Sfinţi părinţi; 

Bucură-te, părinte, care mulți fu ai lăsat; 

Bucură-te, Sfinte ierarh Niceta, darul Evangheliei lui Hristos! 


Condacul al 4-lea 
Iubitor de Cuvântul dumnezeiesc al lui Hristos, al Evangheliei dar ai primit, că toți 


te ştiau ca pe un mare propovăduitor sfânt, în cântarea de: Aliluia! 


Icosul al 4-lea 

Și popoarele păgâne din Jur te ascultau şi mulţi la credinţa creştină alergau şi aşa, 
ca un urmaş al apostolilor ai fost şi un întemeietor de biserică: 

Bucură-te, cel între ierahii sfinţi ai bisericii; 

Bucură-te, al Evangheliei dar strălucitor; 

Bucură-te, cel iubitor de cuvântul dumnezeiesc; 

Bucură-te, cel ce l-ai semănat cu râvnire; 

Bucură-te, că roduri şi „peste veacuri” au rămas; 

Bucură-te, Sfinte ierarh Niceta, darul Evangheliei lui Hristos! 


Condacul al 5-lea 
Și în alte ţări ai mers şi până în Italia ai ajuns, unde prieten cu Sfântul Paulin de 
Nola te-ai făcut, îndoind iubirea de cele sfinte, în cântarea de: Aliluia! 


Icosul al 5-lea 

Biserica primelor veacuri prin multe încercări a trecut şi chiar jertfe muceniceşti a 
avut, că idolatria păgână era mult legată de cele lumești: 

Bucură-te, că ai luptat mult cu păcatul cel vechi; 

Bucură-te, că ai luptat mult cu patimile idoleşti; 

Bucură-te, că propovăduirea ta era împotriva păcatului; 

Bucură-te, că vestirea ta era izbăvirea de păcat; 

Bucură-te, că peste tot, cu păcatul te-ai războit; 

Bucură-te, că păcatul, aşa, l-ai biruit; 

Bucură-te, Sfinte ierarh Niceta, darul Evangheliei lui Hristos! 


Condacul al 6-lea 
Și scriitor iscusit ai fost şi cântări sfinte ai făcut să fie spre lauda celor credincioşi 
şi cinstirea slujbelor bisericeşti, în cântarea de: Aliluia! 


Icosul al 6-lea 

Imnul „Pe Tine Te lăudăm” a rămas ca un dar Bisericii şi credincioşilor creştini, 
prin care se aude cu glas ceresc, mărirea lui Hristos: 

Bucură-te, păstorul cel bun al turmei creştine; 

Bucură-te, cântare sfântă pentru oile lui Hristos; 

Bucură-te, glas de taină mântuitoare; 

Bucură-te, glas de duh prea sfânt; 

Bucură-te, chemarea sfântă ce ne-a rămas şi nouă; 

Bucură-te, glăsuire ce nu conteneşte; 

Bucură-te, Sfinte ierarh Niceta, darul Evangheliei lui Hristos! 


Condacul al 7-lea 

Prăznuim şi noi cu cinstire, pomenirea ta care a rămas neuitată peste veacuri Şi 
vremi, şi aşa te avem chip de icoană între primii Sfinţi părinți ai Daciei creştine, în 
cântarea de: Aliluia! 


Icosul al 7-lea 

Biserica lui Hristos din Dacia, are cartea evangheliei înscrisă şi cu numele tău, nu- 
mele urcat la cer deodată şi cu numele noastre: 

Bucură-te, nume de dar al lui Hristos; 

Bucură-te, nume bisericii creştine; 

Bucură-te, nume al credinţei pământului românesc; 

Bucură-te, nume de veşnicie; 

Bucură-te, nume înscris pe evanghelia vieţii; 

Bucură-te, nume de sfânt părinte; 

Bucură-te, Sfinte ierarh Niceta, darul Evangheliei lui Hristos! 


Condacul al 8-lea (de trei ori) 

O, Sfinte ierarhe Niceta, vestitorul Evangheliei lui Hristos, care ai semănat să- 
mânţa sfântă în pământul cel bun al Daciei, cinstirea cuvenită îți aducem şi din lo- 
caşurile de sus mijloceşte pentru noi, cei ce cântăm: Aliluia! 


Apoi se zice iarăşi: 


Icosul 1 

Pământul daco-roman a primit din primele veacuri Evanghelia lui Hristos şi nea- 
mul cel nou născut din apă şi din duh, aşa, moştenirea creştină a lăsat: 

Bucură-te, Sfinte ierarh Niceta, pământeanul dac; 

Bucură-te, Sfinte ierarh Niceta, fiu de neam străbun; 

Bucură-te, moştenitorul întregii credincioşii; 

Bucură-te, moştenitorul întregii virtuţi; 

Bucură-te, alesul lui Hristos; 

Bucură-te, alesul lucrărilor dumnezeieşti; 

Bucură-te, Sfinte ierarh Niceta, darul Evangheliei lui Hristos! 


Condacul 1 

Mare dar este să fu propovăduitor al Evangheliei lui Hristos, să semeni în lume 
seminţele cuvântului dumnezeiesc, cu acesta fiind învrednicit şi noi cinstirea cu- 
venită aducem: Bucură-te, Sfinte ierarh Niceta, darul Evangheliei lui Hristos! 


(Ediţie îngrijită şi adăugită de Ierom. Ghelasie Gheorghe şi fratele Vasile Dra- 
2oş Pâslaru, Acatistier-Sinaxar, Sfinţii Români, II, Editura „Conpyhs”, Rm. 

Vâlcea, tipărită cu binecuvântarea Înalt prea sfinţitului Serafim, mitropolitul 
Germaniei) 

Sfântul Niceta de Remesiana - Viaţa şi nevoinţele 

Numele Sfântului Niceta, episcopul Remesianei, este legat de istoria Bisericii 
noastre strămoşeşti, îndeosebi pentru contribuţia sa la răspândirea creştinismului pe 
teritoriul de formare a poporului român. De asemenea, scrierile pe care le-a 
întocmit în limba latină au apărut de curând în traducere românească, îmbogăţind 
astfel patrimoniul spiritual al teologiei noastre. El este, aşadar, o personalitate 
remarcabilă a Bisericii Ortodoxe printr-o rodnică lucrare misionară, prin viaţa sa 
plină de sfinţenie, prin scrierile sale şi prin învăţătura cea dreaptă pe care a 
predicat-o cu zel apostolic multor neamuri. Între acestea au fost şi strămoşii noştri 
daco-romani. 


Numele de Niceta îşi are obârşia în limba greacă şi înseamnă „învingător”, Într- 
adevăr, prin lucrarea practică şi prin opera teologică pe care a creat-o, viaţa acestui 
episcop poate fi încununată şi pomenită cu laude ca o mare biruinţă spirituală. 
Remesiana, oraşul unde a păstorit cu vrednicie Sfântul Niceta, a fost întemeiat de 
împăratul Traian. El se afla la aproximativ 30 de kilometri, în partea de răsărit a 
oraşului Naisus (azi Niş), într-o regiune deluroasă, pe valea râului Nişava. 


Ştirile despre viaţa şi despre activitatea marelui episcop sunt destul de puţine. 
Poemele XVII şi parțial XĂVII ale Sfântului Paulin de Nola sunt singurele 
izvoare care vorbesc despre el. Se ştie că Sfântul Niceta l-a vizitat pe episcopul 

Paulin de două ori, în 398 şi în 402, la reşedinţa sa episcopală. Se pare că 
episcopul nolanez a fost adânc impresionat de ţinuta sacerdotală şi de cunoştinţele 
teologice ale lui Niceta, încât ţine să-şi exprime dragostea şi admiraţia faţă de noul 
său prieten, scriind poemele amintite în cinstea acestuia. Datele cu privire la 
locurile unde îşi desfăşura Sfântul Niceta lucrarea sa misionară, drumul către casă, 
popoarele care-i ascultau cuvântul, toate acestea le cunoştea Sfântul Paulin din 
convorbirile cu prietenul său. Dar datele sunt prezentate într-un veşmânt poetic, 
ceea ce face ca interpretarea lor să fie uneori destul de anevoioasă. La sfârşitul 
secolului al IV-lea, când au loc evenimentele descrise de Sfântul Paulin în Poemul 
XXVII, Sfântul Niceta nu mai era tânăr. Autorul îl numeşte „părinte”, „învăţător”, 
„sfânt” şi „părinte sfânt” (Carmen XXVII, v. 180, 233, 243, 269, 324-325, 345-354, 
360, ed. G. Hertel, în Corpus scriptorum ecdesiasticorum latinorum (prescurtat: 
CSEL), partea 1, 1394, p. 270, 272, 274, 276, 277, 278.). 


Discuţii se mai poartă încă privind locul naşterii, educaţia primită şi activitatea sa 
în sânul Bisericii până la acordarea demnităţii de episcop. Ghenadie de Marsilia era 
impresionat de limba latină „simplă şi clară” în care scria Niceta (Ghenadie, Liber 
de viris ilustribus, ed. E. C. Richardson, în Texte und Untersu-chungen, vol. XIVA, 
Leipzig, 189%, p. 70.). Folosirea unei exprimări alese, „aşezarea Remesianei în 
cadrul administraţiei bisericeşti a timpului”, precum şi întrebuinţarea unor izvoare 
de limbă latină în scrierile sale, au dat naştere ipotezei că Sfântul Niceta şi-ar fi 
petrecut prima parte a vieţii în Apus (D. M. Pippidi, Contribuţii la istoria veche a 
României, Bucureşti, 1967, p. 502.). 


Totuşi din amintitele relatări ale episcopului Paulin se deduce că Remesiana era 
pământul natal al acestuia. Aşadar, Niceta era daco-roman, originar din Dacia 
Mediterranea (Istoricul C.C. Giurescu, în Istoria românilor, vol. II, ed. a Il-a, 
Bucureşti, 1935, p. 197, afirmă sigur că Niceta era, prin naştere, daco-roman. CŢ. 
Vasile Pârvan, Contribuţii epigrafice la istoria creştinismului daco-roman, 
Bucureşti, 1911, p. 171 şi nota 769; Dr. A. Tăutu, Izvoarele de mâna întâi despre 
S. Nichita Remezianul, în «Cultura creştină», XIV (1925), nr. 9, p. 324, Pr. prof. 
dr. loan G. Coman, Profilul misionar şi literar al Sfântului Niceta de Remesiana, 
în Scriitori bisericeşti din epoca străromână, Bucureşti, 1979, p. 98.). Folosirea 
limbii latine în scrieri şi vorbirea ei de către episcopul remesian nu apare ca ceva 
ieşit din comun. Cetatea Remesiana se afla într-un ţinut unde aceasta îşi disputa 
întâietatea cu limba greacă, mai ales că problemele teologice, controversele 
doctrinare, precum şi activitatea pastorală şi misionară impuneau episcopilor 
ortodocşi să cunoască ambele limbi. Deşi a scris numai latineşte, Niceta cunoştea 
şi greaca (Acest lucru se vede din citările numeroase din operele Părinților 
răsăriteni, ca şi dintr-un text din scrierea Despre Sfântul Duh, 16, unde Sfântul 

Niceta face precizări în latină şi în greacă, privind numirile Paracletului. Eugen 
Lozovan, în lucrarea: Aux origines du christianisme daco-scythique, publicată de 
Franz Altheim, Geschichte der Hunnen, vol. IV, Berlin, 1962, p. 146-165, ajunge 
la concluzia că răspândirea creştinismului în regiunea dunăreană şi în limba 
indigenilor, neromanizaţi pe deplin, apare ca o posibilitate.). Ghenadie de 
Marsilia, Cassiodor şi Paulin dau mărturie că Niceta era foarte învăţat, scriitor cu 
mare putere de analiză şi sistematizare şi pedagog iscusit, admirat la Roma şi că 
intrase în cercul cultural al Sfântului Paulin. 


Sfântul Niceta este amintit ultima oară ca episcop de Remesiana, la 13 
decembrie 414, într-o Scrisoare a lui Inocenţiu I al Romei adresată „episcopilor 
macedoneni”, în legătură cu ereticul Bonosiu. După această dată, numele lui 
Niceta nu mai este menţionat, ceea ce dă loc la diferite păreri în legătură cu 
Sfârşitul lui învăluit în tăcere (Klaus Gamber, Die sechs Bucher «Ad 
Competentes» des Niceta von Remesiana, în revista «<Ostkirchliche Studieri», 9 
Band (1960), Heft 2/3, p. 170, socoteşte că Niceta a murit după anul 416.). 
Martirologiile romane îl sărbătoresc la 7 ianuarie, în aceeaşi zi cu prietenul său, 
Paulin de Nola. 


Impresionantă rămâne până astăzi puterea de dăruire şi întinsa activitate pastorală 
şi misionară a celui numit mai târziu „Apostolul daco-romanilor”. Sfântul Paulin 
descrie întoarcerea în patrie a neobositului ierarh, urmărindu-l cu gândul pe drumul 
lung şi plin de primejdii până la îndepărtata Dacie. Regretul episcopului de Nola, la 
despărțirea de prietenul drag, îi copleşeşte sufletul, dar bucuria acelor „popoare 
fericite” care îl aşteaptă dorindu-l ziua şi noaptea, aşa cum ogorul însetat primeşte 
ploaia binefăcătoare, este cu mult mai mare. Sfântul Niceta are de străbătut, până 
va ajunge la dacii nordici, un drum lung, mai întâi pe mare şi apoi pe uscat. 
Calea este într-adevăr lungă, anevoioasă şi nesigură (Îngrijorarea lui Paulin este 
justificată, căci la sfârşitul veacului al IV-lea, situaţia în Balcani era nesigură. 
Fericitul Ieronim descrie astfel nenorocirea din această regiune: «Sunt douăzeci 
de ani şi mai bine de când între Constantinopol şi Alpii Julici, zilnic se varsă 
sânge roman... Goţii, sarmaţii, quazii, alanii, hunii, vandalii şi marcomanii 
devastează, jefuiesc şi răpesc. Câte persoane n-au fost batjocorite în aceste 
războaie? Au fost închişi episcopi, au fost omorâţi preoți şi diferiţi clerici. Au fost 
distruse biserici, în altarele lui Hristos au fost adăpostiţi caii, iar moaştele 
martirilor au fost profanate» (Epistola LĂ, Ad Heliodorum, 16, scrisă la începutul 
anului 398, în CSEL, s. 1, Viena, 1910, p. 570-571).), dar Niceta este apărat de 
Dumnezeu, Care-i trimite călăuză Sfântă pe îngerul Rafael. Mai mult, 
venerabilul episcop daco-roman, fiind înzestrat cu darul cântării, înalţă imne de 
slavă Celui Preaînalt, împreună cu alţi creştini, îndulcind astfel oboseala 

călătoriei. După ce a înfruntat valurile mării Egee până la Tesalonic, va străbate 
câmpiile filipice ale Macedoniei şi va ajunge la oraşul Tomitana (Identitatea 
acestui oraş a dat naştere la discuţii interesante, crezându-se că este vorba fie de 
Tomis (Constanţa), fie de Stobi, localitate pe drumul ce ducea la Remesiana. În 
ultimul timp Gh. Ştefan, bazat pe un text din Procopius (De aedificiis, IV, 4, ed. 1, 
Haury, Leipzig, p. 123), a identificat «Tomitanam urbem» menţionată de Paulin de 
Nola cu cetatea Tomes - Tomea aflată în regiunea Remesianei (Tomis et Tomea. A 
propos des luttes entre byzantins el avares a Ia fin du Vl-e siecle de notre ere, în 
«Dacia», tome XI (1967, Bucarest, p. 257).), apoi la Scupi, capitala Dardaniei, în 
apropiere de Remesiana. 


Acelaşi poem îl înfăţişează pe Niceta desfăşurând o largă operă de misiune creştină 
şi totodată de educaţie latină printre mai multe neamuri. Astfel el îmblânzeşte 
inimile barbarilor care îşi petreceau viaţa în războaie, furturi şi jaf, învăţându-i să 
trăiască în pace: „Într-un ținut necunoscut al lumii, barbarii învaţă prin tine să 
cânte cu inimă romană pe Hristos şi să trăiască puri, în pace senină”. Pentru 
acele timpuri, activitatea misionară a lui Niceta, care predica învăţătura creştină 
ortodoxă în limba latină, printre neamuri „barbare”, era egală cu un act de cultură 
şi de civilizaţie. Principala caracteristică sufletească a neamurilor creştinate de 
Sfântul Niceta era duritatea. „În aceasta, poetul nolanez este de perfect acord cu 
toate izvoarele mai vechi şi contemporane asupra firii popoarelor Traciei nordice, 
în fruntea cărora stau bessi” (Pr. prof. dr. loan G. Coman, Scriitori bisericeşti..., p. 
101-102.). Credinţa predicată de Niceta dezgheaţă inimile împietrite ale 
locuitorilor din ţinuturile ripheice, unde Boreas leagă fluviile cu gheaţă. Bessii, 
războinici temerari mai duri decât gheaţa, primind învăţătura Evangheliei lui 
Hristos învaţă Să prețuiască munca şi pacea. Păgâni, vestiți prin tâlhării şi 
omoruri, locuind prin munţi, datorită lui Niceta au devenit slujitori ai lui 
Hristos, popor paşnic, unii îmbrăcând chiar haina monahală (Sfântul Paulin, 
Carmen XVII, v 218-244, p. 91. În Vita S. Theodosii Coenobiarchae, IX, 37, P.G., 
CXIV, 505 BC, se vorbeşte despre existenţa, pe malul de răsărit al Iordanului, 
aproape de Marea Moartă, a unei mănăstiri cu patru biserici, clădită de călugărul 
Teodosie (+ 529): una pentru cei care vorbeau greaca, «alta în care neamul 
bessilor înălța rugăciuni Celui Preainalt în limba lor naţională», alta pentru cei ce 
vorbeau armeana, iar una pentru alienaţi. CȚ. şi I. I. Russu, Limba traco -dacilor, 
Bucureşti, 1967, p. 172-174.). 


Sfântul Paulin mai arată că în afară de bessi, neobositul propovăduitor devenise 
părinte sufletesc şi al altor neamuri: „Pe fine te numeşte părinte întreaga regiune 
a Borei; la predicile tale, scitul se îmblânzeşte şi cel învrăjbit cu sine părăseşte 
pornirile sălbatice, fiindu-i tu învăţător. Aleargă la tine geții şi amândouă 

felurile de daci: cei ce cultivă pământul în interior şi cei ce poartă, căciuli de 
oaie şi cresc bogate turme de vite pe malurile mănoase” (Sfântul Paulin, Carmen 
XVII, v. 245-252, p. 92-93.). Aşadar, sunt pomeniţi sciţii, geții şi dacii, toți 
ocupând aceleaşi regiuni. Că se insistă mai mult asupra bessilor, este explicabil, 
pentru că o parte din ei depindeau de episcopia Remesianei. Vicera avea să lupte, 
la celelalte neamuri amintite, cu minţi îngheţate şi inculte şi cu spirite sălbatice 
pe care le aducea la pacea lui Hristos, învăţătura creştină scoţându-le din 
primitivitate şi ignoranță. 


Cele spuse de Sfântul Paulin în legătură cu creștinarea dacilor agricultori, din 
interior, şi a crescătorilor de vite de pe malurile mănoase ale Istrului, au o 
însemnătate cu totul deosebită pentru fixarea regiunii în care a predicat Sfântul 
Niceta. Dacii, crescători de vite, erau numai cei din sudul Dunării sau şi cei din 
nord? Şi-a întins Sfântul Niceta lucrarea sa misionară şi la strămoşii noştri din 
nordul Dunării? Răspunsurile la aceste ultime întrebări sunt diferite. Asupra 
acestora nu zăbovim aici, deoarece concluziile cercetătorilor din ultimii ani sunt 
edificatoare. 


Un învăţat cunoscut relevă legătura spirituală a Sfântului Niceta cu daco-romanii 
din acea epocă: „Ortodoxia românească a primit prin strămoşii ei daco-romanii 
contemporani, şi prin generaţiile lor următoare până azi, credința şi doctrina 
teologică fără schimbare de la Sfântul Niceta... Claritatea gândirii teologice la 
români vine, în mare măsură, de la Sfântul Niceta. Dulceaţa slujbelor şi a 
cazaniilor ortodoxiei româneşti, care a dat naştere, se pare, cuvântului 
«privighetoare», se prelinge, probabil tot de la el: «Limba noastră-i limbă sfântă, 
limba vechilor cazanii». Împletirea teologiei cu filocalia, în ortodoxia noastră, e o 
tradiție spirituală care urcă până la Sfântul Niceta, Sfântul loan Cassian, Teotim | 
şi călugării sciți, care, toţi, se străduiesc pentru desăvârşire” (Pr. prof. dr. loan G. 
Coman, op. cit., p. 174.). 


Reluând problema dintr-un punct de vedere mai extins şi cu bogate legături cu 
trecutul Bisericii româneşti, I.P.S. Dr. Nestor Vornicescu, Mitropolitul Olteniei, 
caracterizează astfel lucrarea misionară a lui Niceta: „Şi-a desfăşurat activitatea sa 
proeminentă de arhipăstor, catehetică, misionară şi teologică în spaţiul daco-roman 
din sudul Dunării, dar ipotetic în modul cel mai plauzibil, fie direct, fie indirect - 
prin misionarii săi - şi în nordul Dunării” (Primele scrieri patristice în literatura 
noastră. Sec. IV-XVI, Craiova, 1984, p. 82.). După analiza scrierilor acestuia, care 
au un caracter catehetic-misionar prin excelenţă şi ținând seama de activitatea 
misionară atât de prestigioasă a celebrului ierarh, Înalt Preasfinţia Sa afirmă în 
concluzie: „În concepția unor episcopi ca Sfântul Niceta de Remesiana, spaţiul 

chemării lor evanghelice la mântuire era infinit, iar infinitatea spirituală dacică 
- element de structură fiinţială şi la episcopul de Remesiana - găsea un impuls 
nou în imperativul creştin al mântuirii oamenilor; în lumina acestui imperativ 
şi-a desfăşurat sfânta sa lucrare de convertire în spaţiul Daciei Mari, pentru 
acelaşi popor creştin atât din dreapta cât şi din stânga Dunării” (Ibidem, p. 79.). 


După cum rezultă din prezentarea de până acum, părerea că Sfântul Niceta şi-a 
întins activitatea sa şi în nordul Dunării este susţinută, uneori cu prudenţă, la modul 
ipotetic, avându-se în vedere mai ales zelul de misionar, credinţa puternică şi 
însuşirile personale de catehet erudit ale acestui memorabil episcop. În ceea ce ne 
priveşte, socotim că „se poate admite că osârdia episcopului misionar din 
Remesiana şi-a întins autoritatea şi pe meleagurile locuite, în acele vremuri 
frământate, de strămoşii noştri, dacă nu direct, desigur prin călugării săi ajutători” 
(Asist. Ștefan Alexe, Sfântul Niceta de Remesiana şi ecumenicitatea patristică din 
secolele IV şi V, în «Studii teologice», XXI (1969), nr. 7-8, p. 31.). Această 
concluzie este sprijinită şi de caracterul dinamic al lexicului creştin de origine 
latină şi greco-latină întrebuințat de Sfântul Niceta, ca şi de ecoul amintirii predicii 
sau al scrierilor sale, la nordul Dunării în literatura religioasă populară românească. 


Sfântul Niceta s-a folosit în această activitate misionară şi pastorală şi de opere 
scrise. Moştenirea literară ajunsă până la noi de la el îl arată pe autor ca pe un 
teolog erudit al timpului, care veghea cu străşnicie la apărarea dreptei-credinţe. 
În această privinţă, un manuscris latin din veacul al IX-lea precizează: „Apoi 
trebuie spus pe scurt în ce fel poate să fie înţeles însuşi Simbolul credinţei, după 
cum l-au tâlcuit şi învățătorii Sfintei Biserici a lui Dumnezeu, adică Fericitul 
Atanasie, Ilarie, Niceta, Ieronim, Ambrozie, Augustin, Ghenadie, Fulgenţiu, Isidor 
şi ceilalți, sau cum ne-au învăţat venerabilii învăţători ai noştri” (Ordo de 
catehizandis rudibus, la A.E. Bum, Niceta oi Remesiana, Cambridge, 1905, p. 155- 
156.). Aşezarea lui Niceta între Ilarie şi leronim arată prestigiul de care se bucurau 
scrierile sale. 


Pe baza unor manuscrise, lui Niceta i se atribuie, între altele, următoarele scrieri: 
Y Despre diferitele numiri ale Domnului nostru lisus Hristos (De diversis 
appellationibus), 
Y Despre privegherea robilor lui Dumnezeu (De vigiliis servorum Dei), 
Y Despre folosul cântării de psalmi (De psalmodiae bono) şi imnul Pe Tine, 
Dumnezeule, Te lăudăm (Te Deum laudamus). 


După conţinut scrierile acestea se pot împărți în două categorii: unele, cu 
preocupări catehetice, didactice, prin care autorul făcea cunoscută învăţătura 

creştină catehumenilor săi sau întărea această învăţătură apărând-o de rătăcirile 
ereticilor şi de superstițiile păgânilor; altele, cu conținut practic, privind viaţa 
liturgică a comunităţii creştine: participarea la slujbe, atitudinea în timpul 
serviciului divin, cântarea în comun, ţinuta vestimentară etc. 


Despre diferitele numiri... (Traducere în româneşte, după ed. Burn, cu titlul: 
Despre diferitele numiri ale Domnului nostru lisus Hristos, de Pr. conf. Şt. Alexe, 
în «Mitropolia Olteniei», XĂV (1973), nr. 7-8, p. 587-588.) este un mic tratat 
dogmatic cu caracter polemic şi ţinută de predică asupra numirilor date 
Mântuitorului lisus Hristos în Sfânta Scriptură. Sunt evocate numele şi 
numirile: Cuvânt, Înţelepciune, Lumină, Putere, Dreaptă (mână), Braţ, Înger, 
Om, Miel, Oaie, Preot, Cale, Adevăr, Viaţă, Viţă de vie, Dreptate, Răscumpărare, 
Pâine, Piatră, Doctor, Izvor de apă vie, Pace, Judecător, Uşă. Domnul şi 
Mântuitorul lisus Hristos „este numit - toate acestea, fiindcă este unul şi acelaşi, 
Fiul lui Dumnezeu, Dumnezeul nostru, ca să se cunoască raţiunea puterii şi 
stăpânirii Lui”, 


În partea a doua sunt arătate sensurile acestor numiri, iar în partea a treia, aplicarea 
în viaţa creştinului. Trăirea în adevărul numelui lui Hristos îl întăreşte pe creştin în 
toate împrejurările vieţii sale pământeşti, făcîndu-l să meargă neabătut către 
„tainele cerului” şi „părtăşia îngerilor”. Reținem dubla tâlcuire în viaţă a numelui 


Opera care l-a făcut foarte cunoscut pe neobositul apostol este un catehism alcătuit 
pentru cei ce se pregătesc să primească Sfânta Taină a Botezului. Ulterior el a fost 
numit şi cunoscut cu titlul de Cărticele de învăţătură. Din cele trei fragmente 
rămase din cartea întâi a catehismului se poate constata capacitatea Sfântului 
Niceta de a mijloci cunoştinţele, dragostea lui părintească faţă de cei doritori să se 
instruiască în învăţătura ortodoxă. Se cuvine ca cei ce vin la credinţă să cerceteze 
amănunțit adevărurile necesare. Cel ce vine la Botez nu poate să prevadă o 
binefacere mai mare decât aceasta ce-i stă în faţă. Căci ce poate să fie mai bun 
decât hotărârea omului de a deveni din păgân credincios, din păcătos drept, din 
sclav liber, din duşman prietenul lui Dumnezeu şi moştenitor al împărăției cereşti ? 


Catehismul se adresează tuturor căci Botezul nu face părtinire, ci se acordă oricărui 
credincios: celui liber şi sclavului, bărbatului şi femeii, bogatului şi săracului, 

cetățeanului roman şi barbarului, cu condiţia de a părăsi pe omul cel vechi al 
păcatului şi a se înnoi sufleteşte, potrivit cuvântului Apostolului Pavel, prin care a 
vorbit Dumnezeu: „....v-aţi dezbrăcat de omul cel vechi, dimpreună cu faptele lui, 
şi v-aţi îmbrăcat cu cel nou, care se înnoieşte, spre deplină cunoştinţă, după 
chipul Celui ce l-a zidit” (Col. 3,9,10). 


Catehumenul este socotit un oaspete şi vecin al credincioşilor; el aude de afară 
tainele, dar nu le înţelege; simte harul, dar nu şi-l însuşeşte, însă din acest moment, 
el începe să se numească om credincios. Cei ce vin la Botez se curăţesc întocmai 
ca printr-un foc purificator, deoarece cuvintele Domnului din care sunt alcătuite 
exorcismele sunt ca nişte flăcări. „Lepădările de diavol” pregătesc primirea 
harului. 


Combătând rătăcirile păgânismului, Sfântul Niceta vorbeşte despre puterea 
rugăciunii împotriva păcatului care vine de la diavol. Cel ce se instruieşte cu 
privire la credinţă, pentru a nu păcătui, să rostească: „Cred în Dumnezeu Tatăl 
Atotputernicul” şi celelalte. Simbolul de credinţă trebuie învăţat pe dinafară, „ca el 
să țină, prin memorare, scurtimea simbolului în inimă”, şi să-l rostească zilnic 
înainte de culcare şi la sculare, meditând asupra lui în orice ceas. De asemenea, să 
rostească Rugăciunea domnească şi să se întărească cu semnul crucii împotriva 
diavolului. De altfel, autorul combate şi alte rătăciri păgâneşti, din acea epocă. Zeci 
de pagini condamnă ghicirea viitorului cu ajutorul horoscopului. 


Cartea a cincea din amintitul catehism, Despre simbolul credinţei, este una dintre 
cele mai valoroase tâlcuri a Crezului. Aici aflăm o amănunțită expunere despre 
credinţa în Sfânta Biserică Sobornicească (catolică). Biserica înseamnă adunarea 
tuturor sfinţilor, şi învățatul episcop dezvoltă această definiţie făcând următoarea 
precizare: „De la începutul lumii, fie patriarhii Avraam, Isaac şi Iacov, fie 
profeţii, fie apostolii, fie mucenicii, fie ceilalți drepţi care au fost, care sunt şi 
care vor fi, formează o singură Biserică, fiindcă au fost sfinţiţi într-o singură 
credinţă şi mărturisire, au fost însemnați într-un singur Duh, au constituit un 
singur trup. Capul acestui trup se arată că este Hristos, după cum S-a scris” 
(Efes. 1, 22; 5, 23; Col. 1, 17). Ei spun încă mai mult. Chiar îngerii, puterile şi 
stăpâniile cereşti se unesc în această Biserică-una, fiindcă ne învaţă apostolul că 
„în Hristos au fost împăcate toate, nu numai cele ce sunt pe pământ, ci chiar 
cele din cer” (Col. 1, 20). Aşadar, crezi că în această Biserică-una, vei dobândi 
„comuniunea sfinţilor” (cap. 10). Prin „comuniunea sfnţilor”, Sfântul Niceta 
înțelege legătura harică Supranaturală, care uneşte pe toţi credincioşii 
împărăției lui Dumnezeu, pe cei din viaţa aceasta şi pe cei din Biserica 
triumfătoare, într-o mare familie spirituală. 


kk hkkhkhkkrhkhkhkhkhkhhkikhkikikrhikiki 


e Xe e e Xe De Xe e e Xe e e e De De e e e e e e De e e e e e e e e e XX 


kkkkhkkkhkhkhhkikhkhkhrhkhkhhkikrhihkikihyik 


XP Xp e Xe Xe De Xe e e Xe e e Xe e e e e e e e e e e e e e e e e e XX 


Apostolul daco-roman îi îndeamnă pe credincioşi să ţină cu tărie la Biserica 
sobornicească în care se păstrează adevărul de credinţă ortodox. „Într-adevăr, 
spune el, sunt şi false biserici, dar tu să nu ai nimic comun cu ele, ca, de exemplu, a 
maniheilor, a catafrigienilor, a marcioniţilor sau ale celorlalți eretici sau 
schismatici, pentru că ei încetează de a mai face parte din această Biserică Sfântă. 
Ei cred în învățături diavoleşti ale înşelătorului şi cred astfel şi lucrează altfel decât 
a poruncit Hristos Domnul şi decât au transmis apostolii” (cap. 10). Reţinem că 
Sfântul Niceta nu prezenta învăţătura despre Biserică teoretic, ci o lega de viaţa 
credincioşilor spre a-i ţine strâns uniţi în mărturisirea credinţei ortodoxe. EI este 
primul care a dat creştinătăţii ideea despre dimensiunea verticală şi orizontală a 
Bisericii, expusă simplu, clar şi cuprinzător, în expresia „comuniunea sfinţilor”, 
învăţătură păstrată de Ortodoxie cu sensul ei iniţial, patristic. 

Cele două scrieri practice ale Sfântului Niceta: Despre privegherea robilor lui 
Dumnezeu (Traducere în româneşte de Pr. prof. Șt. Alexe, cu titlul: Despre 
privegherea creştinilor, în «Mitropolia Olteniei», XXV (1973), nr. 7-8, p. 506- 
517.) şi Despre folosul cântării de psalmi (dem, Despre foloasele cântării de 
psalmi, în «Mitropolia Olteniei», XVI (1974), nr. 7-8, p. 622-628.) îl arată pe 
autor păstrător credincios al tradiţiei cultice a Bisericii. Sunt două predici strâns 
legate una de alta. 


În prima, Sfântul Niceta vorbeşte despre privegherea religioasă de noapte, care 
fusese introdusă de curând ca slujbă bisericească, vineri seara şi sâmbăta seara, 
bogată în cuvântări, imne de laudă şi lecturi sfinte. E/ răspunde unora care 
considerau că privegherile de noapte „sunt de prisos sau zadarnice, sau, ceea ce 
este şi mai rău, că Sunt primejdioase” (cap. 1). Dacă aceştia sunt Străini de 
religia creştină, nu este de mirare, dar dacă „unii creştini se Simt apăsaţi de 
practica mântuitoare a privegherilor, încât nu privesc nimic cu atâta bănuială ca 
pe acestea, ei sunt fie leneşi, fie somnoroşi, fie bătrâni, fie neputincioşi” (cap. 2). 
După ce răspunde că fiecare din cei numiţi pot să ia parte la privegherile de noapte, 
Sfântul Niceta arată folosul duhovnicesc al privegherii, recomandând ca aceasta 
să nu fie formală: „cine priveghează cu ochii să privegheze şi cu inima. Cine se 
roagă cu Duhul să se roage şi cu mintea, ce se spune cu gura Să fie ţinut şi cu 
inima” (cap. 9). Învățătura aceasta a avut un răsunet deosebit în viaţa religioasă a 
poporului român. 


Pe lângă faptul amintit că pasărea numită privighetoare şi-a luat numele de la 
privegherea de noapte, notăm că şi astăzi se numesc „privegheri” slujbele care se 
fac mai ales la mănăstiri, de către credincioşii ortodocşi români, noaptea spre 
Duminicii şi sărbători mari; tot de la aceste privegheri de noapte, cultivate cu atâta 
dragoste de Sfântul Niceta, avem astăzi „privegherea” sau „priveghiul” pentru cei 

răposaţi, în timpul nopţii, înainte de înmormântare, şi numele de „privighetoare” 
dat lumânării care se aprinde la capul sau pe pieptul mortului (nalt Prea Sfinţitul 
Nestor Vornicescu, Mitropolitul Olteniei, ibidem, p. 86.). 


Sfântul Niceta rosteşte predica Despre folosul cântării de psalmi spre a răspunde 
unora, nu numai din părțile Bisericii sale, ci chiar din părţile orientale, care 
socoteau de prisos „cântarea psalmilor şi a imnelor şi prea puţin potrivită cu 
dumnezeiasca religie” (cap. 2). Pe cei ce resping cântarea psalmilor, bunul 
păstor îi identifică cu ereticii. 


Prin psalmi sunt cântate „tainele lui Hristos”, pe lângă alte binefaceri spirituale 
aduse de aceștia; de aceea Sfântul Niceta face un istoric al cântării şi folosirii 
psalmilor, în Vechiul şi în Noul Testament, apoi dă unele instrucțiuni precise 
referitoare la ţinuta creştinului în biserică în timpul sfintelor slujbe. Cu privire la 
cântarea în comun, pentru ca psalmodierea să fie armonioasă, se stabileşte regula: 
» Când se cântă, toţi să cânte; la rugăciune, toţi să se roage; când se citeşte, să se 
facă linişte ca toţi să audă la fel ceea ce citeşte lectorul, iar nu unii rugându-se 
cu voce tare, să facă zgomot. Dacă soseşti mai târziu, în timp ce se citeşte, adoră 
numai pe Domnul, închină-te şi ascultă cu atenţie” (cap. 13). În încheiere, 
autorul aminteşte de rostul diaconului în timpul slujbei, care „sfăruieşte cu voce 
clară pe toţi credincioşii, ca la predică, să păzească unitatea, fie că 
îngenunchează, fie în timpul cântării, fie în timpul ascultării citirilor, fiindcă 
Dumnezeu iubeşte deopotrivă pe toți oamenii şi, după cum S-a spus mai înainte, 
îi face să locuiască în casa Sa” (cap. 14). 


Pe Tine, Dumnezeule, Te lăudăm, sau pe scurt: Te Deum, este un imn de 
preamărire a lui Dumnezeu, scris în limba latină, în proză ritmică, răspândit în 
secolele al IV-lea şi al V-lea nu numai în ţinutul în care a predicat Sfântul Niceta, 
ci şi în Italia şi în Galia, iar astăzi cunoscut de întreaga creştinătate (Cf. Pr. prof. 
dr. loan G. Coman, op. cit., p. 161-164, cu traducerea imnului în româneşte. ). 
Imnul Te Deum cuprinde trei părţi: o laudă a Tatălui, o mărturisire a Sfintei 
Treimi şi o invocare a Fiului. La acestea s-a adăugat mai târziu o rugăciune de 
dimineaţă. „După cum se poate constata printr-o comparaţie a textelor, imnul Te 
Deum se cuprinde în celelalte lucrări ale Sfântul lui Niceta, mai ales în capitolul 10 
din lucrarea Despre Simbolul de credinţă. Ținând seama de faptul că Sfântul Niceta 
era un adânc cunoscător în arta muzicii, este de presupus că ei a întrebuințat 
cântarea psalmilor în lucrarea sa misionară. Ideile dogmatice din Te Deum aveau 
scopul de a întări pe credincioşi în credinţa cea adevărată împotriva arienilor şi a 
macedonienilor. Mai ales, în acest imn apare sub o altă formă, învăţătura Sfântului 
Niceta de Remesiana despre Biserică, drept comuniune a sfinților” (Pr.Prof. dr. 

Ştefan Alexe, Imnul «Te Deum» şi creştinismul românesc, în «Îndrumător 
bisericesc», Buzău, 1983, p. 92.). 


De când a fost introdus imnul Te Deum în serviciile liturgice ale Bisericii 
noastre? Înalt Preasfinţitul Mitropolit Nestor al Olteniei, care introduce scrierile 
Sfântului Niceta în patrimoniul Bisericii Ortodoxe Române, dă un răspuns ferm, 
fără echivoc: „Noi, românii, de la începuturile Bisericii noastre am avut în sfântă 
folosinţă şi acest înălţător imn al Sfântului Niceta de Remesiana, în limba 
originală latină, la vremea creării lui, fiind apoi, în mod incontestabil, tradus şi 
în română de timpuriu, pentru că nu ar fi putut lipsi din repertoriul serviciului 
religios al unui popor ca al nostru, având o neabătută râvnă creştină, un cler şi 
ierarhi care se preocupau cu toată grija de păstrarea ritualului ortodox, a 
integrităţii conţinutului acestui ritual. Plauzibilă este şi ipoteza că a putut Să 
circule la noi şi în versiune greacă la acea vreme precum şi în secolele ce au 
urmat” (.P.S. Nestor Vornicescu, Mitropolitul Olteniei, op. cit., p. 89.). Într- 
adevăr, socotim că imnul Sfântului Niceta, Pe Tine, Dumnezeule, Te lăudăm, a 
pătruns pe pământul românesc o dată cu misionarii trimişi de autor. „Uşor de 
reținut, cuprinzând pe Scurt, învățături esenţiale mântuirii, de o curăţie 
cristalină a credinţei întocmai ca apa izvoarelor de munte, imnul Sfântului 
Niceta a fost învăţat cu uşurinţă de străbunii noştri, care l-au lăsat moştenire din 
neam în neam, ajungând până la noi” (Pr. prof. dr. Ştefan Alexe, Imnul «Ie 
Deum»..., p. 93.). În slavoneşte, această înălțătoare creaţie psaltică a apărut la 
sfârşitul Psaltirii în versuri a mitropolitului Dosoftei, fund atribuită altor autori. 


Pe scurt se poate spune că scrierile Sfântului Niceta Remesianul au un caracter 
catehetic-misionar. Lucrarea aceasta a fost susținută prin scrieri teologice, pentru 
ca învăţătura ortodoxă să nu fie alterată de ereziile, credințele şi superstițiile 
păgâne. Prin scrierile practice, el a îndemnat de asemenea ca slujbele divine să se 
desfăşoare în linişte şi cu folos sufletesc. În toată această activitate a sa se constată 
dragoste nemărginită faţă de Dumnezeu şi față de toți oamenii, fără nici o 
deosebire, bunătate şi echilibru sufletesc, virtuţi înnăscute şi transfigurate prin 
puterea harului Sfântului Duh. Nu este de mirare deci că această propovăduire 
evanghelică a fost încununată de succes, iar operele sale s-au răspândit şi au 
influenţat teologia şi spiritualitatea străbunilor noştri şi a urmaşilor până astăzi. De 
asemenea, predicând şi scriind într-o latină clară şi simplă, el a fost un factor de 
romanizare, de unitate şi continuitate a populaţiei daco-romane, de pe malurile 
Dunării şi din Dacia Mediterranea, în timpuri vitrege pentru această populaţie. 


Pr. prof. dr. Ştefan Alexe 

(Sursa: Patriarhia Bisericii Ortodoxe Române, Sfinţi români şi apărători ai 
Legii strămoşeşti, E.I.B.M.B.O.R., Bucureşti, 1987, p. 208-220, Sfântul Niceta 
Remesianul.) 

Vieţile Sfinţilor - Sfântul ierarh Niceta Remesianul 





Sfântul Niceta a fost episcop de Remesiana, care se află la sudul Dunării, timp 
de aproape 50 de ani, între anii 366-414. Pentru viaţa sa sfântă, arzând de dra- 
goste pentru Hristos, Mântuitorul lumii, s-a învrednicit de treapta arhieriei şi a 
semănat cuvântul Evangheliei Domnului în Dacia mediteraneană, care era adeseori 
invadată de barbari. 


Sfântul Niceta a încreştinat pe aceşti păgâni şi, prin Sfântul Botez, i-a unit cu 
Hristos. De asemeni a întemeiat câteva aşezări monahale, a înălțat numeroase 
biserici şi a împodobit sfintele slujbe cu cântări din cele mai frumoase, spre slava 
Preasfintei Treimi. Una dintre cele mai frumoase cântări compuse de el este 
imnul, cu caracter dogmatic, intitulat: "Te Deum laudamus”", care înseamnă 
"Pe Tine, Dumnezeule, Te lăudăm”. 


Această cântare treimică, care se cântă în Biserica Ortodoxă până astăzi, ne dove- 
deşte că Sfântul Niceta era, nu numai un mare imnograf şi poet, ci şi un mare 
dogmatist şi protopsalt vestit în sudul Dunării pentru acea vreme. 


Una din cele mai vestite cărți scrise de el este intitulată "Catehism", adică carte de 
învăţătură a credinţei ortodoxe, pe care o citeau credincioşii în biserică, mai ales 
cei care se pregăteau pentru primirea Sfântului Botez. 


Scrierile Sfântului Niceta Remesianul au avut un caracter catehetic misionar, 
pentru că însuşi autorul lor a fost ca un apostol al credincioşilor de la sudul 

Dunării până în hotarele Greciei, fiind un iscusit scriitor, imnograf, catehet şi 
un mare iubitor de Hristos. 


Despre vrednicia şi calitățile sale de păstor sufletesc vorbeşte pe larg Sfântul 
Paulin de Nola, contemporan cu el, care se nevoia în Italia. Nu se cunoaşte în 
întregime viaţa sa. Dar, după mulți ani de arhierie, propovăduind pe Hristos de la 
Marea Neagră până la Marea Mediterană, ajungând la adânci bătrâneţi, şi-a dat 
sufletul în mâinile lui Hristos la începutul secolului al cincilea, fiind numărat în 
ceruri în ceata sfinților ierarhi, care neîncetat slăvesc pe Tatăl, pe Fiul şi pe Sfântul 
Duh. Amin 

Sfântul ierarh Niceta - drumul spre sfințenie 





Vestit dogmatist și protopsalt în sudul Dunării, Sfântul Niceta este autorul imnului 
„Pe tine, Dumnezeule, te lăudăm”, fiind ctitorul multor mănăstiri şi biserici. 


ie e se 


Născut în secolul al IV-lea, Sfântul Niceta a fost episcop de Remesiana, la sud de 
Dunăre, vreme de 50 de ani. În tot acest timp i-a încreştinat pe păgâni şi s-a ocupat 
de întemeierea unor aşezăminte monahale şi biserici, compunând imnuri precum 
cel cântat şi astăzi în Biserica Ortodoxă, „Pe Tine, Dumnezeule, te lăudăm”. 


A lăsat în urma sa și scrieri importante precum Catehismul, fiind asemenea unui 
apostol pentru cei din sudul Dunării, până la graniţa cu Grecia. 


Și-a dat sufletul în mâinile Domnul pe când ajunsese la bătrânețe, fiind trecut în 
ceata sfinților pentru viaţa îngerească pe care a dus-o încă de pe pământ. 

Sinaxar - Pomenirea Sfântului Niceta de Remesiana (în Dacia) 





În această lună (iunie), în ziua a douăzeci şi patra, pomenirea Sfântului Niceta 
de Remesiana (în Dacia). 


Numele Sfântului Niceta de Remesiana este legat de istoria Bisericii noastre 
strămoşeşti, îndeosebi pentru contribuţia sa la răspândirea creştinismului pe 
teritoriul de formare al poporului român. De asemenea, prin scrierile sale 
întocmite în limba latină, care au apărut şi în traducere românească, s-a îmbogăţit 
patrimoniul spiritual al teologiei ortodoxe româneşti. 


Numele său este strâns legat de cetatea în care acesta a păstorit, anume Remesiana, 
oraş întemeiat de împăratul Traian, care se afla la aproximativ 30 de kilometri est 
de oraşul Naisus (astăzi Niş), într-o regiune deluroasă, pe valea râului Nişava. El a 
fost păstorul acestei cetăţi între anii 366-414. 


Sfântul Niceta era originar din Dacia Mediteraneea, Remesiana fiind pământul 
natal al acestuia. Deşi este daco-roman la origine se presupune că acest Sfânt 
Ierarh şi-a petrecut prima parte a vieţii în Apus, deoarece folosirea unei 
exprimări alese, precum şi întrebuinţarea unor izvoare de limbă latină în 
scrierile sale, ne îndreptăţesc la acest lucru. Cu toate că a scris numai latineşte, 
Sfântul Niceta cunoştea şi greaca, cetatea Remesiana fiind într-un ţinut unde limba 
greacă îşi disputa întâietatea cu limba latină; în calitate de ierarh al acestei cetăţi, 
precum şi datorită activităţii sale misionare, Sfântul Niceta era îndatorat să 
cunoască ambele limbi. 

Printre prietenii săi, se numără şi Paulin de Nola, cu care este împreună 
prăznuit la 7 ianuarie, conform martirologiilor romane. Acest prieten va descrie 
activitatea misionară a vrednicului ierarh, care a depus un susținut efort de 
evanghelizare şi educare latină a popoarelor din Dacia Ripensis şi Dacia 
Mediteraneea, îmblânzind inimile barbarilor, învăţându-i să trăiască in pace şi în 
dreptate, cântând şi slăvind pe Hristos. Datorită acestei impresionante opere de 
convertire la creştinism, Sfântul Niceta s-a învrednicit şi de numirea de „Apostol 
al daco-romanilor”. 


În activitatea sa misionară şi pastorală, el s-a folosit şi de opere scrise, moştenirea 
literară ajunsă până la noi arătându-l pe autor ca un erudit teolog al timpului, care 
priveghea cu străşnicie la apărarea dreptei-credinţe. pe baza unor manuscrise, 
Sfântului Niceta 1 se atribuie următoarele scrieri: 


Y Despre diferitele denumiri ale Domnului nostru lisus Hristos, 

Y Despre privegherea robilor lui Dumnezeu, 

Y Despre folosul cântării de psalmi, precum şi 

Y o lucrare care l-a făcut foarte cunoscut pe neobositul apostol, un Catehism 
pentru cei ce se pregătesc pentru Botez, care ulterior a fost intitulat 
Cărticele de învăţătură . 


Sfântul Niceta de Remesiana este cunoscut şi pentru calităţile sale de protopsalt, 
printre imnele bisericeşti compuse de el fiind aşezată la loc de cinste cunoscuta 
cântare Pe Tine, Dumnezeule, Te lăudăm, sau pe scurt, Te-Deum. , care a 
pătruns pe teritoriul românesc odată cu misionarii trimişi de autor. Uşor de 
reținut, cuprinzând pe Scurt învățături esenţiale mântuirii, de o curăţie cristalină 
a credinţei, imnul Sfântului Niceta a fost învăţat cu uşurinţă de străbunii noştri, 
care l-au lăsat moştenire din neam în neam, ajungând până la noi. 


Aşadar, Sfântul Niceta de Remasiana este o personalitate remarcabilă a Bisericii 
Ortodoxe, distingându-se prin rodnica sa lucrare misionară, prin viaţa sa cea plină 
de sfinţenie, prin scrierile şi imnele sale. Predicând şi scriind într-o latină clară şi 
simplă, el a fost un factor de romanizare, de unitate şi continuitate a populaţiei 
daco-romane de pe malurile Dunării şi din Dacia Mediteraneea. Srră/ucind ca un 
soare al dreptei credinţe în ţinuturile din jurul Dunării, Sfântul Niceta a devenit 
unul dintre stâlpii mântuirii neamului nostru, credincioşii ortodocşi români de 
astăzi cinstindu-l ca o măreaţă podoabă a străbunilor noştri. 

Sinaxar - Naşterea Sfântului loan Botezătorul (Sânzienele sau Drăgaica); 
Aducerea moaştelor Sfântului mare mucenic loan cel nou de la Suceava; 
Sfântul ierarh Niceta de Remesiana 





Biserica Ortodoxă prăznuieşte astăzi Naşterea Sfântului proroc loan Botezătorul, 
vestită de Arhanghelul Gavriil, în chip minunat tatălui său, pe când slujea în 
Templul de la Ierusalim. 


Deoarece s-a îndoit că va mai putea avea copii la o vârstă înaintată, Zaharia nu a 
mai putut vorbi până în ziua când, după naşterea fiului său, a fost rugat să scrie pe 
o tăbliță care va fi numele copilului. După ce a scris loan, și-a recăpătat darul 
vorbirii şi a profeţit în legătură cu misiunea pe care o va avea pruncul, de Înainte- 
mergător al Mântuitorului lisus Hristos. 


i se se 


Astăzi pomenim şi aducerea moaştelor Sfântului mare mucenic loan cel nou de la 
Suceava, petrecută în anul 1402, în timpul lui Alexandru cel bun, la Biserica 
Mirăuţilor, unde au rămas până în anul 1589, când au fost mutate în noua Catedrală 
Mitropolitană, Biserica „Sfântul Gheorghe”. 

Tot astăzi pomenim şi pe Sfântul ierarh Niceta, care a păstorit în Remesiana (Dacia 
Meditaraneea) între anii 366 şi 414. 


Sfântul Niceta a fost un adevărat apostol, folosindu-se în lucrarea sa misionară de 
cântarea psalmilor, dar şi de imnuri creştine pe care el însuşi le compunea, precum 
imnul „Pe Tine Dumnezeule Te lăudăm” (Te Deum laudamus), scris în limba 
latină, de o mare limpezime teologică. 


A scris mai multe lucrări: şase Cateheze pentru cei care se pregăteau să se boteze; 
Cărticele de învăţătură; Despre diferite numiri ale Domnului nostru lisus Hristos; 
Către o fecioară afierosită Domnului; Despre folosul cântării de psalmi etc. 


Sfântul Niceta s-a mutat în pace la Domnul în anul 414, chipul său smerit, blând şi 
înţelept rămânând întipărit adânc în inimile strămoşilor noştri daco-romani. 

lulian Dumitraşcu - Calendar ortodox - Naşterea Sfântului loan Botezătorul 
(Sânzienele sau Drăgaica); Aducerea moaştelor Sfântului mare mucenic loan 
cel nou de la Suceava; Sfântul ierarh Niceta de Remesiana 





1. Pe 24 iunie, Biserica Ortodoxă prăznuieşte Naşterea Sfântului loan Botezătorul. 
Fiul Elisabetei și al preotului Zaharia este cunoscut ca „Inaintemergătorul 
Domnului”, pentru că a vestit venirea Mântuitorului. 





Sfântul loan Botezătorul este ultimul proroc al Vechiului Testament și, totodată, 
cel care face legătura cu Noul Testament. Sfântul loan Botezătorul s-a născut în 
cetatea Orini, în familia preotului Zaharia. Elisabeta, mama sa, era descendentă a 
seminției lui Aaron. 


Sfântul loan Botezătorul este Înaintemergătorul Domnului, cel care a pregătit calea 
şi mulțimile pentru primirea lui Mesia, lisus Hristos. Mesajul principal pe care îl 
transmitea Sfântul loan era „Pocăiţi-vă, că s-a apropiat Împărăţia cerurilor!” 

Cei care renunțau la păcate erau botezați în Iordan. Misiunea pe care a avut-o Sfân- 
tul loan Botezătorul a fost aceea de a vesti apropierea lui Mesia şi de a boteza în 
râul lordan pe cei care se pocăiau. 


Evanghelia după Matei arată că mesajul principal pe care îl transmitea Sfântul loan 
era „pocăiţi-vă, că s-a apropiat Împărăţia Cerurilor”. Spre deosebire de Sfântul 
Matei, ceilalţi doi evanghelişti sinoptici Luca şi Marcu folosesc termenii „Împă- 
răția lui Dumnezeu”. 


Momentul în care Mântuitorul lisus a venit la loan spre a Se boteza a fost vârful 
misiunii profetului de pe malul Iordanului. EI a deschis inimile şi mințile evreilor, 
spre a-L primi pe Hristos şi cuvântul Acestuia. 


Sămânţa aruncată de el va rodi: primii ucenici ai Domnului vor fi aleși dintre cei ai 
Sfântului loan. Întrucât în predicile sale I-a criticat, în mod repetat, pe regele Irod 
Antipa pentru faptul că s-a căsătorit cu Irodiada, fosta soție a fratelui său vitreg 
Filip, a fost întemnițat. 


La o petrecere cu mulți oaspeţi, Salomeea, fiica Irodiadei, a dansat în faţa tatălui 
său vitreg. Acesta a cedat farmecelor tinerei dansatoare și i-a promis orice. La 
îndemnul mamei, fata a solicitat capul Sfântului loan Botezătorul. Fiind ucis, capul 
i-a fost adus Salomeei pe tavă. Trupul lui loan Botezătorul ar fi fost dus de 
susținătorii săi în oraşul Samaria, unde a fost îngropat. 


Conform tradiției, Sfântul loan a fost înmormântat în Samaria. Istoricii Rufinus și 
Teodoret arată că mormântul său a fost profanat în timpul împăratului lulian 
Apostatul, în 362, o parte dintre moaşte fiind arse. Restul au fost duse în Ierusalim, 
apoi în Alexandria, unde, la 27 mai 395, au fost aşezate în biserica ce îi poartă 
numele. 


Despre capul Sfântului, Nichifor şi Simeon Metafrastul spuneau că ar fi fost 
îngropat separat, în fortăreața Machaerus ori chiar în palatul lui Irod din Ierusalim. 
Astăzi, capul Sfântului se află la Roma. Fragmente din moaşte se găsesc și în 
mănăstiri din Biserica Coptă. 


Biserica a închinat Sfântului loan Botezătorul şase sărbători: 
= zămislirea - 23 septembrie; 
= naşterea - 24 iunie; 
= soborul - 7 ianuarie; 
— tăierea capului - 29 august; 

=> prima şi a doua aflare a capului - 24 februarie; 
=> a treia aflare a capului - 25 mai. 


2. Sfântul mare mucenic loan s-a născut în slăvita şi marea cetate Trapezunt, de 
lângă Marea Neagră. 





EI călătorea prin multe cetăţi şi făcea negoţ. Deci, odată, pe când călătorea cu 
corabia, văzându-l diavolul rugându-se lui Dumnezeu şi postind, miluind şi 
mângâind pe cei ce pătimeau de boli pe corabie, şi pizmuindu-l, a ridicat asupra lui 
pe stăpânul corăbiei, numit Reiz, un italian din Biserica latină, foarte nemilostiv şi 
fără de omenie, vrând să-i împiedice Sfântului loan calea mântuirii şi să-l despartă 
de credinţa lui cea dreaptă. 


Deci, a început Sfântul loan, mergând pe mare, a-i arăta adevărul Ortodoxiei şi l-a 
lăsat ruşinat, biruindu-l în cuvânt. Apoi au ajuns la Cetatea Albă, care era atunci 
stăpânită de tătarii nogai. 


Intrând în cetate, acel rău credincios corăbier, purtat de invidie, a adus pâră min- 
cinoasă înaintea păgânului dregător al cetăţii, împotriva Sfântului, zicând: „Este, o, 
dregătorule, un bărbat care a venit aici cu mine şi vrea să se lepede de părinteasca 
lui predanie şi să se înstrăineze de credinţa creştinească, şi de credinţa voastră a se 
apropia şi părtaş predaniilor voastre vrea să fie. 


Pentru care, cu multe jurăminte, s-a făgăduit mie, mergând pe mare. Pentru 
aceasta, să faci în grabă cele de trebuință pentru el, ca să primeşti mare laudă, 
fiindcă este de rang slăvit, printre cei dintâi din cetatea Trapezunt.” 

Acestea auzindu-le dregătorul, a stat cu bucurie la judecată, poruncind să cheme pe 
Sfântul, cu cinste. Şi, dacă a stat el înaintea dregătorului, acesta a zis către el: „Am 
auzit despre tine că vrei să te apropii de credinţa noastră. Deci, huleşte şi 
blesteamă, cu glas mare, credinţa creştinească înaintea poporului, că pentru aceasta 
s-a adunat aici, cu femeile şi copiii lor, ca şi alții să înveţe. Proslăveşte pe 
luminatul soare şi dă cinste luceafărului ce răsare înaintea lui şi să le aduci jertfe, 
pentru care lucru, mare cinste şi dregătorie vei primi de la împărat”. 


Ioan, cel viteaz cu duhul, a răspuns dregătorului: „Să nu-mi fie mie a mă lepăda de 
Hristos al meu, Cel ce este Ziditorul soarelui pe care tu îl cinsteşti ca pe 
Dumnezeu, cinstea lui Dumnezeu aducând-o făpturii. Deci lasă tu, rogu-te, 
dregătorule, înşelăciunea necredinţei sufletului tău şi primeşte haina dumne- 
zeiescului Botez, care străluceşte mai mult decât soarele, şi crede în Domnul nostru 
lisus Hristos. Că soarele este făcut a patra zi; cum, dar, crezi în făptură?” 


Aceste cuvinte auzindu-le, dregătorul s-a aprins de mânie şi a poruncit să întindă 
pe mucenic la pământ şi să-l bată cu toiege ghimpoase, fără milă. lar, venind seara, 
a poruncit să lege pe Sfânt cu două lanţuri şi să-l arunce în temniţă, până dimi- 
neaţa. 


lar dimineaţa, a doua zi, a şezut judecătorul acela în scaunul de judecată, poruncind 
să aducă pe mucenic. Şi, stând înaintea lui, Sfântul, cu faţa luminată şi cu sufletul 
vesel, s-a minunat dregătorul de strălucirea feţei lui şi a început, cu multă măgulire, 
a-l ademeni pe mucenic. lar Sfântul, rămânând neclintit, a răspuns chinuitorului: 
„Sunt creştin”. 


Deci, păgânul, ca o fiară răcnind, a poruncit îndată să întindă pe mucenic la pământ 
şi mai cumplit să-l bată. Slugile se schimbau, bătând pe Sfântul, iar acesta, 
neîncetat se ruga. După aceasta, a poruncit să lege pe mucenic de coada unui cal 
neînvăţat şi sălbatic şi unul din ostaşi să încalece pe el şi pe ulițele cetăţii să alerge 
cât va putea calul. 


Și aceasta făcându-se, a fost târât Sfântul prin toată cetatea. lar un iudeu rău 
credincios, batjocorind pe mucenic, a luat o sabie şi, ajungând pe Sfânt, îndată i-a 
tăiat capul. Şi, aşa, a fost despărțit capul de trup, lăsându-se să zacă în locul acela 
trupul Sfântului, neluat în seamă, împreună cu capul. Mucenicia Sfântului s-a 
petrecut în ziua de 2 iunie 1330. 


Nimeni din creştini nu îndrăznea a se atinge de moaştele mucenicului. In noaptea 
aceea, însă, multe făclii s-au văzut luminând lângă moaştele sfântului mucenic, iar 

trei bărbaţi luminaţi cântau cântări negrăite, cădindu-l, şi un stâlp de foc se vedea 
deasupra trupului Sfântului. 


Această minune mulţi au văzut-o. lar un iudeu răutăcios, având casă aproape de 
mult pătimitorul trup, socotind că preoţii creştinilor vor să-l ia şi să-l îngroape, a 
luat un arc cu săgeți şi, întinzându-l, a voit să săgeteze pe unul din ei. Dar arcul şi 
săgeata s-au lipit de mâinile lui şi a rămas aşa toată noaptea. ŞI, făcându-se ziuă, 
acei bărbaţi minunaţi şi acele făclii nu s-au mai văzut. Şi oameni de toate vârstele 
s-au adunat ca să privească pe acel ticălos săgetător. lar el mărturisea tuturor ceea 
ce 1 se întâmplase. Şi, aşa, pocăindu-se, a primit izbăvire de pedeapsa lui. 


Atunci dregătorul, aflând de această minune şi temându-se mult, a poruncit 
creştinilor să îngroape trupul Sfântului, iar ei, luându-l, l-au îngropat într-un loc 
cinstit. 


După aceasta, acel corăbier rău credincios, cel care dăduse pe Sfânt la chinuri, a 
voit să-i fure trupul şi în patria lui să-l ducă, gândind să scoată câştig de pe urma 
moaştelor lui mucenicești. 


Intr-una din nopţi, venind cu ai săi şi săpând, voia să ia moaştele. Insă, în aceeaşi 
noapte, s-a arătat în vis mucenicul loan preotului acelei biserici, zicându-i: 
„Deşteaptă-te degrab şi aleargă la biserică, pentru că iată, vor să-mi fure trupul.” 


ŞI, îndată, preotul a alergat la locul acela şi a aflat mormântul săpat şi trupul 
Sfântului gata să fie luat. Şi, chemând poporul cel drepteredincios, preotul a spus 
cele ce se făcuseră şi toţi au slăvit pe Dumnezeu, Cel minunat întru Sfinţii Săi. 
După aceasta, a pus cinstitele moaşte ale Sfântului în Sfântul Altar, aproape de 
Sfânta Masă, şi au rămas acolo mai mult de 80 de ani. Şi neîncetat se vedeau, ziua 
şi noaptea, fel de fel de arătări cereşti, deasupra trupului mucenicului. 


Deci, a venit aceasta la auzul bine credinciosului şi de Hristos iubitorului domnitor 
Alexandru cel bun, cel ce stăpânea atunci toată Moldova până la Marea Neagră 
(1400-1432). Acesta, fiind iubitor de Sfinţi, la sfatul mitropolitului losif, cel ce 
păstorea atunci Biserica Moldovei, îndată a trimis boieri, cu destulă oaste, la 
Cetatea Albă. Iar ei, cu grăbire şi cu mare cinste, au adus moaştele mucenicului. ŞI, 
primindu-le cu multă evlavie şi cinste împreună cu toţi boierii, cu mitropolitul şi cu 
tot clerul şi poporul, le-au aşezat în biserica Mirăuţi din Suceava, cetatea de scaun 
a Moldovei, în anul 1415, iar în anul 1589 moaştele au fost mutate în biserica 
Sfântul Gheorghe, noua catedrală mitropolitană. 

În anul 1686, din pricina deselor năvăliri ale tătarilor, sfintele moaşte au fost duse 
în Polonia, de Sfântul mitropolit Dosoftei al Moldovei, care a fost luat ostatic de 
regele Jan Sobieski al Poloniei (1674-1696), după retragerea sa din Moldova, 
întrucât domnitorul Constantin Cantemir al Moldovei (1685-1693) nu s-a asociat 
cu el împotriva turcilor. 


Revenirea acestor sfinte moaşte de la Jolkiev, din Polonia, s-a făcut abia în anul 
1783 prin grija episcopului de Rădăuţi, Dositei. Readucerea moaştelor Sfântului 
Ioan cel nou la Suceava se sărbătoreşte în fiecare an la 24 iunie. 


Până astăzi Sfântul loan cel nou de la Suceava dăruieşte tămăduiri de la racla sa 
tuturor celor ce aleargă la el cu credinţă şi evlavie. 


Pentru ale lui sfinte rugăciuni, Doamne lisuse Hristoase, Dumnezeul nostru, 
miluieşte-ne pe noi. Amin. 


3. Sfântul ierarh Niceta de Remesiana - Sfântul ierarh Niceta (Nichita) s-a născut 
în jurul anului 338, în cetatea Remesiana, din provincia Dacia Mediterranea, la sud 
de Dunăre (astăzi localitatea Bela Palanka din Serbia), într-o familie de daco- 
romani creştini. 





A deprins din copilărie purtarea în duhul Evangheliei şi a învăţat la înalte şcoli ale 
vremii, ajungând un tânăr cu o cunoaştere adâncă a multor arte şi ştiinţe. Aprins de 
dorul dumnezeiesc, şi-a închinat viaţa slujirii lui Dumnezeu spre mântuirea 
oamenilor. De aceea a fost ales şi hirotonit episcop al cetăţii sale natale, 
Remesiana, unde a păstorit cu vrednicie între anii 366 şi 414. 

Deşi Evanghelia fusese predicată la daco-romani de Sfinţii apostoli şi de ucenicii 
lor, totuşi nestatornicia vremurilor şi năvălirea popoarelor migratoare au făcut ca 
dreapta credință să aibă nevoie de noi propovăduitori plini de curaj şi de 
jertfelnicie. 


Lucrarea misionară a lerarhului Remesianei s-a întins, de la cele două Dacii, aflate 
la sudul Dunării, şi la daco-romanii din nordul ei. Predica sa era adresată însă şi 
altor neamuri, barbare, precum goții, besii şi hunii. 


Sfântul Niceta a fost un adevărat apostol, întărind credinţa ortodoxă, aducând pe 
păgâni la botez şi îndepărtând superstiţiile dintre cei de curând încreştinaţi. Pentru 
continuarea acestei misiuni, el hirotonea preoţi şi diaconi, zidea şi sfinţea biserici şi 
întemeia obşti monahale. 


În parohii şi mănăstiri, statornicise săvârşirea cu evlavie a dumnezeieştii Liturghii 
şi a sfintelor slujbe, chiar şi a privegherilor de noapte, ca pregătire duhovnicească, 
în ajunul duminicilor şi a marilor praznice. În lucrarea sa misionară, Sfântul se 
folosea de cântarea psalmilor, dar şi de imne creştine pe care le compunea el 
însuşi, precum imnul Pe Tine, Dumnezeule, Te lăudăm (Te Deum laudamus), scris 
într-o limbă latină înţeleasă de toţi, şi de mare limpezime teologică. 


Dintre scrierile sale, care-i arată dreapta credință, râvna apostolică şi grija părin- 
tească pentru credincioşii săi, au ajuns până la noi, în parte sau în întregime, 
următoarele: şase cateheze, adresate celor care se pregăteau pentru primirea 
sfântului botez, grupate sub titlul Cărticele de învăţătură, precum şi lucrările: 
Despre diferite numiri ale Domnului nostru lisus Hristos, Către o fecioară 
afierosită, Despre privegherile robilor lui Dumnezeu şi Despre folosul cântării de 
psalmi. 


Se ştie că Sfântul Niceta a întreprins cel puţin două pelerinaje la moaştele Sfântului 
Felix, în cetatea Nola din provincia italiană Campania, prilej cu care a legat o caldă 
şi duhovnicească prietenie cu Sfântul Paulin, episcopul acelei cetăți. Acesta i-a şi 
dedicat Sfântului Niceta două poeme, în care laudă slujirea lui misionară plină de 
dumnezeiască râvnă. 


Sfântul ierarh Niceta a adormit în Domnul puţin după anul 414, încheind o 
păstorire îndelungată şi bogată în roade duhovniceşti şi fiind cinstit pentru sfinţenia 
sa de cei care l-au cunoscut, ca şi de urmaşii lor. 

Chipul blând, înţelept şi smerit al ierarhului din Remesiana a rămas întipărit în 
inimile strămoşilor noştri daco-romani şi s-a transmis peste veacuri, fiind frumos 
zugrăvit şi în unele colinde. El este cinstit în mod deosebit de comunitățile 
româneşti din Serbia, ca un sfânt ocrotitor, întrucât el a vieţuit în vremea de 
formare a poporului român, întărind în dreapta credinţă pe strămoşii noştri. 


Pentru rugăciunile Sfântului ierarh Niceta, Hristoase Dumnezeule, miluieşte-ne pe 
Nol. Amin. 

Sfântul Nicolae Velimirovici — Proloagele de la Ohrida (24 iunie) 

Naşterea Sfântului proroc loan, înaintemergătorul şi Botezătorul Domnului 


Cu şase luni mai înainte de a se înfăţişa înaintea Fecioarei Maria care se afla la Na- 
zaret, marele Arhistrateg ceresc Gavriil, îngerul Domnului, s-a înfățişat înaintea lui 
Zaharia, marele preot al Templului de la Ierusalim. 


Mai înainte ca să vestească Naşterea tainică din pururea Fecioară, arhanghelul a 
vestit naşterea minunată a unei femei sterpe, care deci nu putuse niciodată să aibă 
Copii şi care pe deasupra se afla şi la adânci bătrâneţi. 


De aceea marelui preot Zaharia nici nu i-a venit să creadă când a auzit vestirea 
îngerului lui Dumnezeu, lucru pentru care a şi fost pedepsit cu muţenie de către 
acesta, rămânând mut până la opt zile după naşterea copilului loan. 


În acele zile rudeniile lui Zaharia şi ale Elisabetei s-au adunat la casa lui Zaharia 
pentru sărbătoarea tăierii împrejur şi numirii copilului. Când tatăl a fost întrebat ce 
nume voieşte să dea fiului lui, el, fiind mut, a scris pe o tăbliță, „loan." În clipa 
aceea limba lui s-a dezlegat şi bătrânul Zaharia a grăit. 

Casa lui Zaharia se afla pe culmile dintre Betleem şi Hebron. În tot Israilul s-a 
împrăştiat ca fulgerul vestea că îngerul Domnului a venit la Zaharia, că el a fost 
lovit cu muţenie pentru că nu l-a crezut, dar că acum copilul s-a născut iar muţenia 
lui Zaharia s-a ridicat de la el când a scris pe tăbliță numele copilului, „loan." 


Vestea aceasta a ajuns chiar până la urechile lui Irod. De aceea, când el a trimis 
gărzile ucigaşe care să ucidă toţi copiii, el le-a indicat în special ţinutul muntos în 
care locuia Zaharia, spre a fi ucis şi micul loan. 


Elisabeta însă s-a ascuns bine împreună cu copilul, înnebunit de spaimă şi de ură, 
drăcescul Irod a trimis soldaţi la templu, ca să fie aflat preotul Zaharia şi să i se 
ceară fiul lui, spre a fi omorât. Căci aşa s-a întâmplat că era iar rândul lui Zaharia 
ca să slujească la Templul din Ierusalim. 


Aşa a fost ucis Zaharia între Poarta de intrare în curtea templului şi Altar, iar 
sângele lui curs pe dalele de piatră s-a pietrificat acolo, spre osânda veşnică şi 
mărturie împotriva lui Irod. 


Elisabeta s-a ascuns cu copilul ei într-o peşteră, unde ea a şi murit la scurt timp 
după aceea. 


Iar copilul a rămas şi a crescut în pustie, avându-l. drept păzitor puternic pe 
Dumnezeu, iar drept slujitori devotați pe îngerii Lui. 


Pomenirea Sfântului Nichita, episcopul Remesianei 


Acest Sfânt Nichita a fost prietenul şi contemporanul Sfântului Paulin de Nola 
(prăznuit la 23 ianuarie). 


Se pare că el a fost de neam slav şi ca atare, a predicat Evanghelia la slavii din 
ținuturile Nis şi Pirot. 


Marea însemnătate a lucrării Sfântului Nichita de Remesiana printre slavi se poate 
vedea din imnul pe care Sfântul Paulin 1-a compus în cinstea Sfântului Nichita: 


O minunată schimbare! 

Și cât de neașteptată! 

Munţii nemişcaţi, care odinioară 
ascundeau tâlhari sângeroşi, 

Acum adăpostesc monahi, ucenici ai păcii. 

Acolo unde odinioară urlau fiarele pustiei, 
Acum se sălăşluiesc chipuri de îngeri. 


Drepţii acum locuiesc în peșterile 
Care odinioară erau grote de tâlhari. 


Scaunul episcopal al Sfântului Nichita a fost la Remesiana, în care unii văd o altă 
denumire a cetăţii Pirot. 


Pe lângă nevoinţele lui misionare, Sfântul Nichita a scris şi multe cărți, printre care 
se află cele şase cărți despre credinţă şi una despre o fecioară căzută, aceasta din 
urmă aducând pe mulţi la calea pocăinţei şi a mântuirii. 


Sfântul Nichita s-a odihnit în Domnul în veacul al cincilea. 


(Notă: Că Sfântul Nichita va fi fost slav o arată arhiepiscopul Filaret al Cerni- 
govului, în cartea lui Sfinţii slavilor din sud.) 


Pomenirea Sfinţilor mucenici Orentius, Pharnacius, Eros, Firmus, Firminus, 
Cyriacus şi Longinus 


Aceştia toți au fost fraţi de sânge şi soldați romani în timpul împărăției lui Maxi- 
mian. 


Când romanii se aflau în timpul bătălulor împotriva sciţilor de la nord de Dunăre, 
Sfântul Orentius a ieşit şi a luptat corp la corp cu Marathom, Goliath-ul sciţilor, l-a 
biruit şi l-a ucis. 


Din această pricină, întreaga armată romană a adus jertfe idolilor, însă Orentius şi 
fraţii lui au arătat pe faţă că sunt creştini şi nu vor jertfi dracilor celor ascunşi în 
obiecte fără simţire. 


În pofida copleşitoarelor lor merite militare, ei au fost condamnaţi la surghiun în 
ținuturile sălbatice ale Mării Caspice. Ei însă au murit pe drum, toţi şapte pe rând, 
din pricina foamei şi a epuizării fizice [condamnaţii erau siliți la marş forțat]. 


Aşa s-au înfățişat mucenicii lui Hristos înaintea lui Hristos, Care 1-a încununat ca 
pe nişte bravi cu cununa veşnicei slave. 

Cântare de laudă la Sfântul loan Botezătorul 


Prin taină dumnezeiască a intrat loan în lume, 
Ca odinioară al Sarei şi lui Avraam fiu, Isaac; 


Prin taină dumnezeiască a rămas el viu, 
Scăpând tăişului ucigaș al jungherului lui Irod. 


Jungherul pe prunc nu l-a putut atinge, 
Și în trupul tatălui atunci adânc s-a-mplântat. 


Prin taină dumnezeiască hrănitu-s-a loan în pustie, 
Timp de treizeci de ani, în pământ pustiu. 


Pe ai Domnului robi îi păstoresc îngerii, 
Iar celor săraci îngerii le sunt păzitori! 


Ioan a crescut, cu vârsta şi cu puterea, 
EI era un mieluşel prea frumos, 

Menit să vestească 

Și să slujească 

Mielului lui Dumnezeu. 


El era menit Să strige tuturora 
Că ziua izbăvirii se află la răsărit. 


EI L-a cunoscut şi L-a slăvit 
Pe Cel care necunoscut oamenilor era. 


EI cel din urmă proroc mare a fost, 
Și începătură apostolilor lui Dumnezeu. 


EI cu Dumnezeu grăit-a precum marele Ilie 


Și ca un apostol mare pe oameni i-a iubit şi i-a certat. 


Minunat fiu al preotului celui mare, 


Primul încununat mucenic al mucenicilor lui Dumnezeu. 


Cugetare 

Una dintre diferenţele între filosofia cea ritoricească a grecilor şi credinţa creştină 
este că aceea că filosofia grecească se poate exprima exact în cuvinte şi poate fi 
înţeleasă prin lectură, în vreme ce credinţa creştină nu poate fi expusă complet prin 
cuvinte şi şi mai puţin înţeleasă doar prin lectură. 


Atunci când încerci să explici credinţa creştină este indispensabil ca să fu tu mai 
întâi şi un împlinitor cu fapta al celor ce încerci să explici; iar ca să pricepi cele 
spuse, nu vei putea doar prin ascultat sau citit, dacă nu vei lupta să aplici cele 
ascultate şi citite şi în viaţa practică personală. 


Când WEDORIIRI a citit cuvintele Sfântului Marcu Ascetul despre 


viața duhovnicească, el a constatat o anume lipsă de claritate la el, despre care a 
zis însă cu înţelepciune: „Această lipsă de claritate nu vine de la felul în care 
sunt întrebuințate cuvintele, ci de la adevărul ascuns în ele; cu siguranţă 
limpezirea înţelesului va veni când adevărul acestor cuvinte va fi pus în practica 
vieţii. Aceasta de altfel, a continuat înțeleptul patriarh, „nu se întâmplă doar cu 
aceste omilii sau doar cu acest autor, ci aşa Stau lucrurile cu toţi cei care 
încearcă să pună în cuvinte spre folosul sufletesc al altora roadele şi legile 
luptelor celor duhovniceşti: ele se înţeleg de către cititor nu atât cu mintea şi cu 
raţiunea, cât cu nevoinţele şi cu punerea lor întru practica vieţii.” 


Luare aminte 


Să luăm aminte la minunata venire la Templu a Bătrânului Simeon, cea din 
îndemnul Duhului, spre a-L primi în braţele lui pe Pruncul Iisus: 

e La cum acest sfânt bătrân, în Duhul, L-a recunoscut pe Stăpânul şi 
Mântuitorul lumii în Pruncul Cel Care era ţinut ca orice mic neajutorat, în 
brațele Maicii Lui, în timp ce cărturarii, preoţii poporului şi fariseii cei orbi 
nu L-au recunoscut pe EI, nici atunci şi nici mai târziu, când El a făcut 
minuni mari între ei şi Şi-a arătat înţelepciunea Lui fără seamăn; 

e La cum nici sufletul meu, dacă este învechit şi îmbătrânit în păcate, nu îl 
poate recunoaşte pe Domnul când Îl vede. 


Predică contra bucuriei celei pline de răutate 


Nu te bucura când cade vrăjmaşul tău şi când se poticneşte, să nu se veselească 
inima ta (Pildele lui Solomon 24: 17). 


ŞI el este om: de aceea, nu te bucura de căderea lui. El este deci fratele tău: pentru 
aceea, nu te veseli atunci când se poticneşte. Dumnezeu şi pe el l-a zidit pentru 

viaţă şi EI nicidecum nu Se bucură de căderea şi de poticnirea lui. Iar tu deci, să nu 
te bucuri de ceea ce Domnul Se întristează. 


Când cade omul, Domnul este Cel Care pierde şi atunci, cum te poţi tu bucura de 
piederea Domnului tău, a Dumnezeului tău? Oare te vei veseli tu atunci când 
îngerii plâng? 


Când cade vrăjmaşul tău, tu mai degrabă roagă-te lui Dumnezeu pentru el, ca 
Domnul să îl mântuiască şi adu rugă de mulțumită lui Dumnezeu că te-a izbăvit pe 
tine, cel nevrednic de milă, de o asemenea cădere rea. Căci şi tu şi el din aceeaşi 
materie sunteţi făcuţi, ca două vase ale aceluiaşi olar. Dacă unul este lovit şi se 
sparge, oare cel de lângă el, lângă care a căzut izbitura, va zâmbi şi se 

va bucura!? 


Căci iată, mica piatră care a căzut asupra acelui vas şi I-a spart, nu aşteaptă decât 
mâna care se ridice şi să o izbească şi în celălalt. Căci amândouă vasele din lut sunt 
făcute, iar acea piatră mică puternică este să spargă şi sute de vase. 


Când se pierde o oaie, oare restul turmei se va bucura? Nu, ele nu se vor bucura. 
Căci iată, păstorul le lasă pe ele şi se duce, plin de îngrijorare, să o caute pe cea 
pierdută. Deci pierderea păstorului este şi pierderea turmei. Pentru aceasta, nu te 
bucura când cade vrăjmaşul tău, căci Păstorul tău şi Păstorul lui, Mântuitorul lisus 
Hristos Domnul, nu se bucură deloc de ea. 


O, Stăpâne Doamne lisuse Hristoase, Bunule al nostru Păstor, scoate de la noi 
bucuria cea răutăcioasă şi prostească, curăţeşte inimile noastre şi sădeşte în ele 
milostivirea şi dragostea de fraţi, Căci Ţie se cuvine toată slava şi mulţumita în 
veci. Amin. 

Sfântul Niceta de Remesiana - Scrieri şi opera 


Se Hicera ne Pemesiaa 


x 





Sfântul Niceta de Remesiana - Episcop daco-roman de Remesiana, în Dacia 
Mediterranea (azi Bela Petanka în lugoslavia), decedat după 414. 


Date despre Sfântul Niceta, oferă prietenul său, episcopul Sfântul Paulin din Nola, 
în două poeme, cu ocazia celor două vizite pe care i le-a făcut la Nola, în 398 şi 
402. 


Din poeme reiese că predica în limba latină, contribuind la “romanizarea” şi 
“încreştinarea" daco-romanilor şi a unor neamuri “barbare” din sudul Dunării. 


A scris lucrări - îndeosebi catehetice - în limba latină: 

> Libelli instructionis (Cărticele de învățătură numită de unii cercetători 
Instructio ad competente sau Catehimul), în şase cărți, pentru cei care se 
pregătesc pentru botez; 

> De ratione fidei (Despre raţiunea credinţei); 

> De spiritu Sancti potentia (Despre puterea Sfântului Duh); 

> De Symbolo (Despre Simbolul de credinţă); 

> De diversis appelationibus (Despre diferitele numiri ale Domnului); 
cuvântările: 

> De vigiliis servorum Dei (Despre privegherea robilor lui Dumnezeu); 

> De psalmodiae bono (Despre folosul cântării de Psalmi) şi 
> Imnul Te Deum laudamus (Pe Tine Dumnezeule te lăudăm); 
I-au fost atribuite şi alte lucrări (nesigure). 


Părți din opera sa au fost traduse în românește de Pr. Prof. Ștefan Alexe, în MO, 
an. XXI, 1973, nr. 9-10, p. 783-787 (Despre rațiunea credinţei); an. XXV, 1973, 
nr. 11-12, p. 970-980 (Despre puterea Duhului Sfânt); an. XXVI, 1974, nr. 1-2, p. 
63-69 (Despre Simbolul de credință), 1974, nr. 3-4, p. 294-299 (Despre 
priveghere); 1974, nr. 7-8, P. 622-628 (Despre folosul cântării de psalmi): an. 
XXV, 1973, nr. 7-8, p. 587-588 (Despre difeniele numiri ale Domnului). 


Sfântul Niceta de Remesiana, episcopul dacilor, a fost cel dintâi dintre lumi- 
nătorii cunoscuţi ai strămoşilor noştri, teolog şi catehet misionar al credinţei, 
care a trăit şi a activat în primele secole ale erei noi, între anii 338 şi 420, în 
această regiune de la Dunărea de Jos, dar s-a făcut cunoscut în toată lumea 
creştină ca unul dintre doctores ecclesiae, învățătorii Bisericii. 


În bogata şi rodnica sa activitate practică misionară a recurs şi la cuvântul scris, iar 
opera sa, atâta câtă s-a păstrat până la noi, este oferită acum, pentru prima dată, în 
întregul ei cititorilor români, în ediție bilingvă, cu text latin şi traducere 
românească, într-un demers de târzie, dar onestă restituire a memoriei unui 
neobosit propovăduitor al Învăţăturii, dar şi scriitor dăruit cu condei. 


Cititorul se va afla în faţa unei părţi din istoria uitată a devenirii noastre ca neam, a 
unui document ştiinţific ce va stârni atenţia legitimă a specialistului, dar şi 
interesul, sperăm admirativ, al omului de oriunde şi oricând pentru acest exemplu 
de efort neostenit întru propăşirea aproapelui pe calea desăvârşirii duhovniceşti. 

Sfântul Niceta de Remesiana despre feluritele numiri potrivite Domnului 
nostru lisus Hristos 





„În Sfintele Scripturi se găsesc multe nume şi denumiri care se potrivesc Domnului 
şi Mântuitorului nostru lisus. 


E numit cuvântul, e numit înţelepciunea, lumina, puterea, dreapta, braţul, îngerul, e 
numit omul; se numeşte mielul, oaia, preotul, calea, adevărul, viaţa; e numit viţa, 
dreptatea, mântuirea; se numeşte pâinea, piatra, tămăduitorul, izvorul apei vii, 
pacea, judecătorul, poarta. 


Se numeşte toate acestea; deşi este unul şi acelaşi Dumnezeu al nostru, Fiul lui 
Dumnezeu, ca să se cunoască rânduiala puterii şi lucrării Sale. 


Ai auzit denumirile; acum care sunt sensurile denumirilor? 


Se numeşte Cuvântul, fie pentru că S-a născut fără pătimire de la Dumnezeu- 
Tatăl, fie pentru că naşterea Lui S-a petrecut fără micşorarea fiinţei părinteşti. 
Căci nici omul nu pare a suferi vreo micşorare când rosteşte un cuvânt. Ori e numit 
Cuvântul, pentru că prin El a vorbit mereu Dumnezeu-Tatăl, atât îngerilor, cât şi 
oamenilor. 

Se numeşte Înţelepciunea, pentru că prin EI s-au aşezat toate cu înţelepciune la 
început. 


Lumină e numit, căci EI Însuşi a luminat întunericul dintâi al lumii şi, prin 
venirea Sa, a pus pe fugă nopţile minţilor omeneşti. 


Puterea Se numeşte, pentru că nici o făptură nu-L poate întrece. 


Dreapta şi braţul se numeşte, căci prin El s-au făcut toate şi de EI Însuşi toate 
sunt ţinute. 


Îngerul (vestitorul) marelui sfat e numit, căci EI e vestitorul voinţei părintești. 
E numit Fiul omului, căci pentru noi, oamenii a binevoit să Se nască om. 

E numit Mielul datorită neasemuitei Sale nevinovăţii. 

Se numeşte Oaia, pentru a se arăta pătimirea Lui. 


Se numeşte Preot, fie că pentru noi Și-a oferit trupul ofrandă şi jertfă lui 
Dumnezeu- Tatăl, fie că binevoieşte a Se oferi în numele nostru în fiece zi. 


Se numeşte Calea, pentru că prin EI Însuşi mergem spre mântuire. 
Adevărul, căci respinge minciuna. 
Viaţă Se numeşte, fiindcă nimiceşte moartea. 


Viţa de vie e numit, fiindcă întinzând pe cruce corzile braţelor Sale, a oferit lumii 
bogata roadă a dulceţii. 


Dreptatea e numit, fiindcă prin chezăşia numelui Său îi îndreptează pe păcătoşi. 


Răscumpărarea (Mântuirea) Se numeşte, pentru că ne-a Răscumpărat cu prețul 


sângelui Său pe noi, odinioară pierduţi. 
Pâinea Se numeşte, căci a potolit foamea neamurilor prin Evanghelia Lui. 


Piatră Se numeşte, pentru că nici şarpele n-a lăsat urmă în EI şi Insuşi ne-a 
oferit apărare. 

Tămăduitorul Se numeşte, pentru că a vindecat neputinţele şi rănile noastre prin 
venirea Lui. 


Izvorul apei vii e numit, fiindcă prin îmbăierea renaşterii (Tit 3,) îi spală şi îi 
aduce la viaţă pe păcătoşi. 


Pacea Se numeşte, pentru că-i adună la un loc pe cei înrăjbiţi şi ne-a împăcat cu 
Dumnezeu- Tatăl. 


Învierea e numit, fiindcă EL Însuşi va ridica toate trupurile din morminte. 


Judecătorul e numit, căci EI Însuşi are să judece viii şi morți. 


Poartă Se numeşte, căci prin El Insuşi se face intrarea credincioşilor în 
Împărăţia cerurilor. 





Căci, ca să-L cunoşti pe Tatăl, este pentru tine Cuvântul. 

De vrei sa cunoşti cu adevărat, caută-l pe El, căci este Înţelepciunea. 
Dacă sufletul tău îndură întunericul, caută pe Hristos, căci este Lumina. 
Eşti slăbit? Ai scăpare, căci este Tămăduitorul şi Tăria. 


Vrei să ştii prin cine s-a făcut lumea şi de cine sunt toate ţinute? Fu încredinţat 
că este EI, căci e numit Braţul şi Dreapta. 


Simţi vreo teamă? In toate îţi va fi alături ca un Inger. 

De-ţi va fi fost greu să te-ndrepţi cu privirea spre măreția Unuia-Născut, nu 
deznădăjdui, căci S-a făcut şi Om, pentru ca omenirea să se apropie cu uşurinţă de 
EI. 


De ve fi fost neprihănit, îţi va sta alături ca un Miel. 


Dacă te supără vreo prigonire din partea păgânilor, ai credinţă, căci şi el a fost 
jertfit ca o Oaie; iar ca Preot al Tatălui, pe tine te va sprijini punându-te înainte. 


khkkhkkhkhkkrhkhkhkhkhkhhkikhkhkikrhkikiki 


e Xe De e e e Xe e e Xe e e e De De e e e e e e De e e e e e e e e e XX 


kkkkhkkkhkhkhkhkikhkkhkrhkhkhhkikrhihkikihyik 


XP Xp e Xe Xe De Xe e e Xe e e Xe e e e Xe e e e e e e e e e e e Xe e XX 


De nu cunoşti calea mântuirii, caută-L pe Hristos, căci EI este Calea sufletelor. 
Dacă vrei să cunoşti adevărul, ascultă-L pe EI, căci este Adevărul. 
De moarte defel să nu te temi, căci Hristos e Viaţa credincioşilor. 


Te încântă plăcerile lumii acesteia? Intoarce-te şi mai mult spre crucea lui 
Hristos, ca să te înviorezi şi mai mult de dulceaţa Viţei Lui, ce S-a răstignit pe 
cruce. 


Eşti păcătos pierdut? Trebuie să fii înfometat de Dreptate, însetat de Răscum- 
părătorul, căci Hristos este: satură, căci este Pâinea. 


Dacă şovăieşti în vreo privinţă, întăreşte-ţi pasul în EI, căci este Piatra şi-ţi va oferi 
apărare ca un zid. 


Eşti slab şi neputincios? Cere-l Lui leac, căci este Tămăduitorul. 


Simţi văpaia păcatelor ori eşti unul cu totul subjugat? Aleargă la Izvorul Vieţii, 
ca văpaia ta să fie stinsă şi sufletul tău să dobândească veşnicia. 


Dacă te chinuie mânia şi te hărțuie duşmănia, apropie-te de Hristos, căci este 
Pacea, ca sa te împaci cu Tatăl şi să iubeşti pe tot omul la fel cum [socoţi că] 
trebuie să fii iubit tu. 


De te temi de pieirea trupului şi te înspăimântă moartea vieţii acesteia, adu-ţi 
aminte că este Invierea; poate ridica ceea ce a căzut. 


Dacă te atrage plăcerea păcatului şi te îmbie ispitele cărnii, gândeşte-te mai inainte 
că este Judecătorul drept, este Cel ce cântăreşte cu asprime, e Cel ce pregăteşte 
focul veşnic; şi nu-ţi va mai plăcea ţie, păcătosul, să păcătuieşti. 


În sfârşit, frate, dacă te-a cuprins deznădejdea privind împărţirea dreptăţii, 
aşteptarea slavei cereşti, gândeşte în cugetul tău credincios că EI este Poarta; căci 
prin EI, ridicat din morţi, vei pătrunde şi tainele cerurilor, şi te vei alătura cetei 
îngerilor; şi vei auzi acele cuvinte dorite: Bine, slugă bună şi credincioasă, 
fiindcă ai fost credincioasă întru cele puţine, întră în bucuria Domnului tău; 
stăpâneşte împărăţia care ţi-a fost pregătită de la întemeierea lumii (Mt. 25, 33). 

(Din: Sfântul Niceta de Remesiana, Opere, Editura Sophia, Bucureşti, 2009) 

Sfântul Niceta de Remesiana, apostolul daco-romanilor şi Te Deum laudamus 
— Pe Tine Doamne Te lăudăm - un poem-rugăciune al unui Sfânt român al 
primelor veacuri creştine 





Pe Tine, Dumnezeule, Te lăudăm: 
https://www.youtube.com/watch?v=2knCRETUOSE 


i se ste 


Pe Tine, Dumnezeule Te lăudăm, pe Tine, Doamne, Te mărturisim, 
Pe Tine, veşnicule Părinte, tot pământul Te cinstește. 


Ţie toţi Îngerii, Ţie cerurile şi toate Puterile, 

Ție Heruvimii şi Serafimii cu neîncetat glas Îţi strigă: 
Sfânt, Sfânt, Sfânt, Domnul Dumnezeu Savaot! 

Pline sunt cerurile şi pământul de mărirea slavei Tale. 


Pe Tine Te laudă ceata slăvită a Apostolilor, 
Mulțimea vrednică de laudă a Prorocilor, 
Oştirea îmbrăcată în alb a Mucenicilor, 


Pe Tine Sfânta Biserică Te mărturiseşte pe întregul pământ: 
Tată al nesfârşitei măriri, 

Pe adevăratul Fiul Tău, Unul-Născut, Care trebuie cinstit 
Şi pe Sfântul Duh Mângâietorul. 

Tu, Hristoase, Împărat al slavei, 

Tu eşti Fiul veşnic al Tatălui. 

Tu, Care aveai să Te întrupezi în om pentru a-l mântui, 
nu Te-ai înfricoşat de pântecele Fecioarei. 


Tu, După ce ai învins boldul morţii, 
ai deschis credincioşilor Impărăția Cerurilor. 
Tu stai de-a dreapta lui Dumnezeu în slava Tatălui. 


Credem că vei veni ca Judecător. 
Aşadar, Te rugăm, vino în ajutorul robilor Tăi, 
pe care i-ai răscumpărat cu scump sângele Tău, 
Dăruieşte-le slavă cu Sfinţi Tăi. 


Mântuieşte, Doamne, poporul Tău şi binecuvintează moştenirea Ta 
Şi, ca Domn al lor, condu-i pe ei şi-i înalţă în veac. 


In fiecare zi Te binecuvântăm 
Şi lăudăm numele Tău în veac şi în veacul veacului. 


Invredniceşte-ne, Doamne, în ziua aceasta, 
fără de păcat să ne păzim noi. 


Miluieşte-ne pe noi, Doamne, miluieşte-ne pe noi. 


Fie, Doamne, mila Ta spre noi, precum am nădăjduit întru Tine. 
In Tine, Doamne, am nădăjduit, să nu mă ruşinez în veac! 

Sfântul Niceta, episcopul Remesianei - Explicarea Crezului pentru viaţa celor 
care sunt competentes : 


Sr Hlicera ne Pemesiana 





Explicarea Crezului pentru viaţa celor care sunt competentes d 


1. Cine crede în Hristos, şi ascultând de EI duce o viaţă adevărată, se aseamănă 
poporului lui Israel, care l-a urmat pe Moise ca să intre în pământul făgăduinței, 
[pentru că] în loc sigur îl duce Hristos pe cel care se leapădă de vrăjmaşul, şi de 
îngerii lui, şi de toate ispitele fermecătoare, care 1 se fac lui de către îngerii satanei. 
De aceea trebuie să renunțe la lucrurile sale cele rele, și la slujirea [păgână], la 
idoli, [la credinţa] în sorţi * şi în auguri “, la procesiuni [religioase păgâne în viaţa 
publică] şi la teatre, la desfrâuri, beţii, petreceri și la minciuni. Căci acestea 
[enumerate mai sus] și altele asemănătoare acestora, care mișcă inimile oamenilor, 
sunt şi cele care îi duc în închisoarea iadului [inferni carcerem]. De aceea, dacă 


1 Am tradus: Sancti Nicetae Episcopi Aquileiensis, Explanatio Symboli. Habita ad competentes, 
în PL 52, col. 865D-874B. Însă Sfântul Niceta de Remesiana a fost confundat cu Niceta de 
Aquileia (a doua jumătate a sec. al V-lea d. Hr.), cât și cu Niceta de Trier. De aceea găsim 
cateheza de faţă sub numele lui Niceta de Aquileia. Sfântul Niceta de Remesiana (c. 335-c. 414 
d. Hr.) a ajuns episcop în jurul anului 366, episcop de Remesiana/Romatiana, acum această 
localitate aparținând Serbiei. 

* Candidaţi la Botez. 

* În soartă, în destin. 

* În divinaţie, în ghicire. 

omul se dezleagă de răutatea lui, şi lasă în spatele său lanţurile acestuia, atunci are 
în față pe duşmanii pe care i-a părăsit, [şi de care], deja, s-a lepădat cu cuvânt 
curat/sincer [sincera voce]. 


2. Cred întru Dumnezeu Tatăl atotputernicul /atotțiitorul [omnipotentem]. [Și] bine 
începe o mărturisire a credinței [a credulitate confessio], pentru ca să urmez 
cuvântului fericitului Pavel. Căci s-a spus: „cu inima se crede spre dreptate, pe 
când cu gura se face mărturisire spre mântuire” [Rom. 10, 10]. 


Aşadar, cred întru Dumnezeu Tatăl atotputernicul/atotțiitorul; [Care este] Dumne- 
zeu nenăscut, Care nu a fost făcut [de nimeni] şi [Care] nu are un început. 


V În Dumnezeul Cel nevăzut, pe care ochii trupeşti nu sunt în stare să-L vadă. 

V În Dumnezeul incomprehensibil, Care cuprinde toate. 

V În Dumnezeul neschimbat, Care nu Se schimbă [de-a lungul] veacurilor, 
nici nu îmbătrâneşte, ci întotdeauna este același. 

V [În Cel] care nu a început să trăiască în timp, ci întotdeauna e viu, fără să 
aibă urmaşi. 

V În Dumnezeul Cel bun şi drept, Făcătorul cerului şi al pământului. 


Pe acest Dumnezeu L-ai mărturisit, şi trebuie ca împreună cu EI să Îl mărturisești şi 
pe Fiul Tatălui, pentru că niciodată Tatăl nu este fără Fiul. Astfel, Tată este prin 
Fiul şi Acesta are un Fiu, al Cărui Tată este. Și aceasta este mărturisirea evlavioasă 
[pia confessio] în Dumnezeu. Căci El nu e cunoscut numai ca Dumnezeu, ci este 
cunoscut şi ca Tată, Tată cu cuvânt viu, cu putere şi înțelepciune proprie. 


Și [Care mai] înainte de toţi vecii, înaintea oricărui principiu, mai presus de toți 
vecii a născut din Sine pe Fiul. [Adică] Duh din Duh, Dumnezeu din Dumnezeu. 
Întru Care s-au făcut toate cele din ceruri şi [cele] care sunt pe pământ; toate cele 
văzute şi nevăzute, după cum spune Pavel |Colos. 1, 16]. Şi [lucru despre care] 
mărturiseşte și loan, [căci]: „toate prin EI s-au făcut, şi fără Sine nimic nu s-a făcut 
[din ceea ce s-a făcut] [In. 1, 3]. 


3. Astfel, cel care crede în Dumnezeu Tatăl, deopotrivă cu [credinţa în] El a măr- 
turisit că crede și în Fiul lui lisus Hristos. Şi Acesta este Fiul lui Dumnezeu: lisus 
Hristos! 


[lar numele] lisus, care este preluat din limba evreilor, se tălmăcește Mântuitor 
[Salvator], [pe când] Hristos este, cu adevărat, o indicare a demnității împărăteşti 
[regiae dignitatis]. 


khkkhkkhkhkkrhkhkhkhkhkhhkikhkhkikhikiki 


e Xe e Xe Xe De Xe e e Xe e e e De De e e e e e e De e e e e e e e e e XX 


kkkkhkkkhkhkhkhkikhkkhkrhkhkhhkikrhkihkikihyik 


XP Xe e Xe Xe De Xe e e Xe e e Xe e e e e e e e e e e E e E e e Xe Xe e XX 


[Şi] astfel, Mântuitor şi Împărat este unul şi acelaşi: Hristos Iisus. [lar] Acesta, 
pentru mântuirea noastră, S-a pogorât de la Tatăl din ceruri și a luat trup asemenea 
nouă. [Căci] S-a născut de la Duhul Sfânt [ex Spiritu Sancto] şi din Fecioara Maria 
[Virgine Maria], fără vreo lucrare bărbătească. [A luat] trup din trupul [Fecioarei 
Maria], născându-Se prin puterea Duhului Sfânt. [Şi] a rămas Dumnezeu, făcându- 
Se om, pentru ca să poată să fie văzut de către oameni şi [să îi înveţe] învăţătura 
mântuirii [doctrinae saluti]. Căci altfel dumnezeirea şi umanitatea nu se puteau 
susține [reciproc], fără asumarea unui trup văzut [nisi corporis assumptione 
visibilis]. 


4. Astfel, S-a născut din Sfânta şi Preacurata Fecioară [ex Sancta et Incontaminata 
Virgine], şi prin sfânta Sa naştere a întrecut starea noastră de la început. 


S-a născut, după cum mai înainte fusese spus prin profetul: „lată Fecioara a luat în 
pântece [in utero concipiet], şi a născut Fiu, și se va chema numele lui Emmanuel, 
care se tălmăceşte: Cu noi este Dumnezeu |Nobiscum Deus]” [Is. 7, 14/Mt.1, 
23). 


De aceea, crede în Acesta, Care S-a născut din Fecioară, [căci] cu noi este Dumne- 
zeu! [Este] Dumnezeu, Cel mai înainte de veci [născut] din Tatăl. [Şi deopotrivă] 
este om, asemenea oamenilor, [pentru că S-a născut] din Fecioară. 


[Pentru că], cu adevărat S-a întrupat, fără [nici o] îndoială! Şi, cu adevărat, taina lui 
Dumnezeu |mysterium Dei] face de ruşine rătăcirile ereticilor, care spun că 
întruparea Domnului s-a făcut prin nălucire. [Adică, cum] că n-ar fi fost adevărat 
ceea ce au văzut [oamenii], ci [ceva] care ar fi înşelat ochii oamenilor. 


Și prin aceasta ” nu este, în întregime, un Dumnezeu adevărat. Căci dacă întru- 
parea [Fiului] este neadevărată, neadevărată va fi și mântuirea oamenilor. lar dacă 
mântuirea în Hristos este adevărată, atunci adevărată este și întruparea [Lui]. Întru 
Sine erau ambele [firi]. 


Era om, care era văzut [şi] Dumnezeu, Care nu putea fi văzut. 
—> Mânca precum un om, dar mâncarea [celor] cinci mii de oameni [obţinută 
din cele] cinci pâini, [a făcut-o] ca Dumnezeu. 
> A dormit ca un om în corabie, însă vântului şi mării ia poruncit ca 
Dumnezeu. 


” Prin lipsa întrupării Sale reale, dacă ar fi aşa cum ar spune ereticii, care vorbeau de o 
întrupare aparentă, înșelătoare. 

— Ca om, mâinile i-au fost străpunse pe cruce, dar a mărturisit, [fără] a se 
despărți [de umanitatea Sa], că va fi cu tâlharul în Paradis. 

— Ca om, mai apoi, mort a fost luat şi trupul Său a fost pus [în mormânt] 
penru scurt timp dar, ca Dumnezeu, a scos din mormânt un mort de patru 
zile. 


De aceea, trebuie crezut că Hristos este în ambele [firi], [adică] Dumnezeu şi om 
[Deus et homo]. Pentru că a fost cunoscut ca om prin pătimirile [Sale], dar S-a 
arătat ca Dumnezeu prin lucrările dumnezeirii. Astfel, ai ce să răspunzi 
învăţătorilor mincinoşi [magistros fallaciae]. 


[lar] dacă cineva, ţie, omule, încearcă să îţi bombăne în urechi [faptul, că] fost 
numai Hristos, să îi spui că e un om a cărui naştere a fost profețită. Şi Care a fost 
cunoscut prin puterile și învăţăturile Sale, pentru că a spus despre Sine, către iudei, 
că este Mântuitorul: „Dacă nu credeţi cuvintelor Mele, atunci credeți lucrărilor 
[Mele]. Şi [astfel] să cunoaşteţi, că Eu sunt în Tatăl şi Tatăl este în Mine” [In. 10, 
38]. 


5. Şi mai departe, să crezi Patimile Domnului. Şi să mărturisești suferinţa lui Hris- 
tos, [Cel care] a fost răstignit de iudei, după cum au prezis profeţii. Și să nu vezi în 
patimile Domnului tău [vreun] lucru de rușine. 


[Căci] dacă cineva, cu tărie, [atât] necredincioşia iudeilor, cât şi nebunia 
neamurilor [faţă de] măreția Crucii Domnului va dori să le respingă, îşi va aminti 
întotdeauna cuvintele Domnului: „Cine Mă va mărturisi înaintea oamenilor şi Eu 
am să îl mărturisesc pe el înaintea Tatălui Meu, Care este în ceruri” [Mt. 10, 32]. 


[Căci] nu este adevăr nici acolo unde se confundă [firile], dacă, [după cum] se înţe- 
lege, în această taină a pătimirii e Hristos. Pentru că patima nu este a dumnezeirii, 
ci a trupului. Pentru că Dumnezeu este întotdeauna nepătimitor [impassibilis 
semper est]. Dar trupul este pătimitor, după cum învaţă apostolul [Il Petr. 4, 1] şi 
rana Lui e mântuirea omului născut sub Lege, după cum spusese deja, mai înainte, 
profetul Isaia. [Căci acesta] a spus: „Şi EI a pătimit pentru păcatele noastre și prin 
rana Lui toți ne-am vindecat” [Is. 53, 5]. Căci pentru păcatul nostru a pătimit 
Hristos, ca să ne dea nouă îndreptarea. 


* Pe Sfântul Lazăr, care a devenit episcop: http://ro.orthodoxwiki.org/Laz9%C4%83r. 

Și astfel, sub Ponţiu Pilat [Pontio Pilato] a pătimit [Hristos]. A fost indicat [aici] 
timpul, căci Ponţiu Pilat [Pontius Pilat] a fost guvernator/procurator [praeses] al 
Siriei şi al Palestinei. Şi aceasta s-a stabilit pentru ca să nu existe cumva riscul, ca 
vreunii dintre ereticii înșelaţi de demoni să înşele [la rândul lor pe alții] cu pălăvră- 
geala despre mai mulți hristoşi. 


Însă tu ai învăţat [din această precizare] şi timpul pătimirilor [Domnului]. Căci, cu 
adevărat, sub Ponţiu Pilat [Pontio Pilato] a pătimit Hristos pentru mântuirea lumii 
şi nu mărturisim |,în nici un fel,] că a pătimit un altul [în afară de] Acesta. Şi 
Acesta a murit, dar a distrus legea morții. 


6. A treia zi a înviat ca un viu dintre cei morți, după cum spune profetul, între cei 
morţi liber [inter mortuos liber] [Ps. 87, 4]. Pentru că nu putea să ÎI ţină moartea pe 
Hristos, [căci] Acesta şi mort avea întreagă putere a vieţii. Căci s-a spus: „căci 
nimeni nu s-a suit în cer, în afară de Cel care S-a pogorât din cer, Fiul omului 
[Filius hominis], Care era în cer” [In. 3, 13]. 


Și a stat de-a dreapta Tatălui, după cum a spus despre Acela şi David, despre Fiul, 
Care [Se naște] din persoana lui Dumnezeu Tatăl: „Şezi de-a dreapta Mea, până ce 
voi pune pe dușmanii Tăi drept scaun [scabellum] al picioarelor Tale” [Ps. 109, 
11]. 


[Și], mai departe [mărturisim], [că Acesta] va veni ca să judece viii şi morții. Astfel 
crede că Însuși Hristos, Domnul nostru, va veni împreună cu Îngerii şi Puterile Lui, 
ŞI îi va aduna [pe toţi], acest loc rămânând neatins. 


Astfel, cuvintele mele vor rămâne, până când cei vii, care vor rămâne [până la 
învierea morților], vor fi judecaţi [împreună cu cei] morţi [care vor învia]. ŞI va 
restaura | Dumnezeu lumea făcând] din cea dintâi o a doua creaţie. [Şi] aceasta va fi 
formată din cei drepți în viaţa veşnică. Pe când cei răi vor fi aruncaţi spre pedeapsă 
veşnică |acternae poenae]. 


7. Crede şi întru Duhul Sfânt. Acest Duh Sfânt este unul, [Care] sfinţeşte toate, 
Care de la Tatăl purcede [qui de Patre procedit], [Care] singur cercetează tainele şi 
adâncul lui Dumnezeu [şi] Care în chipul porumbelului din ceruri [columbae de 
coelis] a venit în Hristos [venit in Christum]. 


Acest Duh Sfânt deși este unul, totuşi are multe puteri și lucrări. EI Însuşi împarte 
darurile harurilor [gratiarum dona] singur după cum voieşte [I Cor. 12, 11]. Insuşi 
îi instituie pe profeţii [și] îi umple pe apostoli. Şi EI este [Cel care], în timpul 

Botezului, dă credinţă sufletelor şi sfințește trupurile. Fără de a Cărui lucrare nu 
pot creaturile să se îmbogăţească de cele ale veşniciei şi spre a Cărui slavă până și 
Îngerii doresc să privească [1 Petr. 1,12]. Căruia și Stăpâniile şi Domniile şi toate 
Puterile cerești Îi sfinţesc slava Sa. 


Intru care Duh Sfânt, cei care II blasfemiază, nu vor avea iertare de păcate nici în 
acest veac şi nici în veșnicie, după cum a spus Însuşi Domnul [Mat. 12, 32]. 


8. Astfel, fraților, [să aveţi] credința Treimii întru tăria inimilor voastre, crezând 
întru unul Dumnezeu, Tatăl atotputernicul/atotţiitorul, şi întru Fiul Său, lisus Hris- 
tos, Domnul nostru, şi întru Duhul Sfânt, Lumina cea adevărată şi Sfințitorul 
inimilor [noastre], Care este arvuna moștenirii noastre. [Şi] Care pe noi, dacă întru 
El vom rămâne, ne va duce la tot adevărul şi ne va uni cu cele cereşti. Pentru că 
aceasta este regula/canonul/fundamental credinţei [regulam fidei], pe care apostolii 
l-au primit de la Domnul, ca să boteze toate neamurile credincioase în numele 
Tatălui, şi al Fiului, şi al Sfântului Duh [Mt. 28, 19]. [Adică să le boteze în] această 
credinţă întru care voi staţi. [Fapt pentru care], mult prea iubiţilor, păziți această 
comoară, ferindu-vă de vorbirile lumești/profane şi de noutăţi [novitates] 7 şi de 
împotrivirile ştiinţei mincinoase [fallacis scientiae] € [1 Tim. 6, 20]. 

9. lar dacă neamurile îţi cer ca să cinsteşti mulţi părinți 7, tu păstrează feri- 
cita/binecuvântata ta credinţă |beatam professionem tuam], care mărturiseşte că 
unul este Dumnezeu Tatăl. Pentru că nici firea [umană] nu arată [acest lucrul: ca 
un om să aibă mai mulți taţi. 


Dacă evreul îți cere ca să nu crezi în Hristos, Fiul lui Dumnezeu, atunci împ- 
otrivește-te lui, conform mărimii cunoașterii pe care o ai despre Scripturi. ȘI, cu 
siguranță, că are să te evite [pe viitor], dacă te vede pregătit. 


Dacă cel care este eretic, sub numele de creştin, îți predă ţie pe Hristos ca pe o 
creatură ! sau te convinge pe tine ca să Îl înstrăinezi pe Duhul Sfânt de slava 
Tatălui şi a Fiului !, atunci să îţi fie ţie ca un păgân şi ca un vameş; căci te 
conduce pe tine spre indolatrie, vrând să te convingă să slujeşti creaturii. 


” Nefiind vorba aici despre noutăţile zilei, despre știri ci despre noutățile sau de invențiile în 
materie de credinţă, adică despre erezii. 

* Din nou, nu e vorba despre știința exactă, experimentală ci despre experienţa religioasă 
eretică, în baza căreia mulți vorbeau, împotrivindu-se astfel dreptei credințe a Bisericii. 

* În sensul de mulți zei. 

19 Ceea ce făcea arianismul. A se vedea: http://en.wikipedia.org/wiki/Arianism. 

“ Erezia pnevmatomahă. A se vedea: 

Şi astfel, [pentru] problemele întortocheate |[quaestionibus tortuosis] în care ești 
implicat în timpul luptei/a polemicii, întoarce-te la zidul credinței tale [murum 
fidei tuae], şi spune asemenea apostolului: „Eu sunt curăţit, cu am fost sfințit, eu 
am fost îndreptat întru numele Domnului nostru lisus Hristos şi întru Duhul 
Dumnezeului meu” [I Cor. 6, 11] *?. Şi astfel nu voi mărturisi decât această 
mărturisire a Treimii | Trinitatis professione], pentru ca să nu îmi pierd mântuirea şi 
nici să nu aduc vreo vătămare/pagubă credinţei. 


10. [lar] după mărturisirea Fericitei Treimi, continui prin a mărturisi că crezi în 
Sfânta Biserică universală. Căci care alta e Biserica, decât comuniunea tuturor 
Sfinţilor [Sanctorum omnium congregatio]? Pentru că de la începutul lumii [ab 
exordio saeculi], atât patriarhii, cât şi Avraam, Isaac şi lacov, cât şi profeţii, cât şi 
apostolii, cât şi martirii/mucenicii, cât şi ceilalți drepți care au fost [qui fuerunt], 
care sunt [qui sunt], şi care vor fi [qui erunt], sunt Biserica una [una Ecclesia sunt]. 


Şi aceasta!” are o singură credință [una fide] şi o singură cale sfinţito- 
are/îndumnezeitoare [conversatione sanctificati], o singură pecetluire a Duhului 
[uno Spiritu signati], [pentru că] au fost desăvârşiţi într-un Trup [unum Corpus]: 
„Trup al cărui cap este Hristos” [Colos. 1, 18], după cum și este [de fapt] şi s-a 
scris [şi în Scriptură]. Și spun încă şi mai mult. Căci Îngerii, şi Puterile și 
Stăpâniile cereşti au fost unite în această Biserică una [in hac una confoederantur 
Ecclesia] !*. 


[Căci] apostolul ne învaţă, că în Hristos s-au reîmpăcat [reconciliata sint] toate, nu 
numai cele care sunt pe pământ ci, cu adevărat, şi cele care sunt în cer [Colos. 1, 
10]. 


Astfel, în această Biserică una să crezi şi în comuniunea, care va fi neîntreruptă, a 
Sfinților. Și cunoaşte că această Biserica una este cea universală, care s-a ridicat în 
toate părțile pământului şi de a cărei comuniune trebuie să ţinem cu tărie. Căci sunt 
şi unele false biserici [pseudo-ecclesiae] şi tu nu trebuie să ai nimic în comun cu 
ele. Şi ca să fii lămurit [în ceea ce le priveşte, acestea sunt bisericile] maniheilor '?, 
ale catafrigienilor !€, ale marcioniţilor " La care se adaugă şi alți eretici, cât şi 


http://en.wikipedia.org/wiki/Macedonians_%28religious_group%29. 

“ Și aici, Sfântul Niceta a transformat vorbirea la plural a apostolului în una la singular, fără să 
considere că acest lucru e o problemă. 

* Biserica una, Biserica lui Hristos, Biserica dintru început. 

' Şi Puterile cereşti, cu alte cuvinte, fac parte din Biserica lui Dumnezeu. 

15 De la numele lui Mani: http://en. wikipedia.org/wiki/Mani_%25prophet%29. 

** Adepții lui Montanus: http://en.wikipedia.org/wiki/Montanism. 

schismaticii. Și aceștia deja au părăsit această Biserică, care este sfântă, pentru că 
au fost amăgiţi de învățături demonice [daemoniacis doctrinis]. [Şi ei, acum], cred 
altfel, se conduc altfel decât ne-a poruncit Hristos Domnul, decât ne-au tran- 
smis/predanisit apostoli. 


Crede însă [şi] în iertarea păcatelor [remissionem peccatorum]. Pentru că acesta 
este harul. Iar cei care cred şi Îl mărturisesc [drept] Dumnezeu pe Hristos, urmează 
[să primească], prin Botez, iertarea tuturor păcatelor lor. 

Lucru !% care este numit şi re-naştere/naștere din nou [regeneratio]. Şi care, mai 
mult decât atât, [Botezul] îi redă omului nevinovăția şi curăţia, ca şi cum ar fi 
născut [acum] din pântecele mamei sale. 

La fel, crede şi în învierea trupului tău şi în viaţa veşnică. Și iarăşi, dacă acest lucru 
nu îl credem, Îl respingem pe Dumnezeu în Care credem. Pentru că cel care crede 
toate [cele ale credinţei ortodoxe], crede ca şi noi, care credem în înviere [a 
morților]. 


Căci dacă numai în această viaţă credem în Hristos, cu adevărat, după cum a spus 
apostolul, suntem mai de plâns [miserabiliores] decât toți oamenii [Il Cor. 15, 19]. 
Pentru că, de când Hristos a luat acest trup omenesc, ne-a dat comuniunea vieții 
veşnice prin firea noastră [asumată în persoana Sa]. 


11. Căci mulți dintre eretici, care au deformat/strâmbat credinţa în înviere, pro- 
clamă numai mântuirea sufletului, dar neagă învierea trupului. 


Dar tu, cel care crezi în Hristos, mărturiseşte învierea trupului tău. „Căci pentru 
aceasta Hristos a şi murit, şi a înviat, pentru ca să stăpânească şi peste vii şi peste 
morţi” [Rom. 14,9]. 


Căci, cel sănătos la minte [sane] nu crede această [învăţătură ca fiind] fără rost 
[supervacue]. Şi astfel, [în această problemă], avem martori credibili/nimeriţi. Şi îl 
iau [drept martor] pe profetul Isaia, care spune în mod lămurit: „Morţii Tăi se vor 
ridica şi vor învia cei care sunt în morminte şi se vor trezi cei care sunt în pământ” 
[Is. 26, 19]. 


“ Adepții lui Marcion din Sinope:http://en.wikipedia.org/wiki/Marcion_of_Sinope. 
' Se referă la Botez. 

[Dar] Îl iau și pe Însuşi Domnul profeților [drept martor], pentru că a făgăduit în 
Evanghelie: „Eu sunt învierea |resurrectio] şi viaţa [vita]; cel care crede în Mine, 
deşi va muri, va fi viu” [In. 11,25]. 


lar în alt loc: „Adevărat vă spun vouă, vine ceasul în care morţii, care sunt în 
morminte, vor auzi glasul Fiului lui Dumnezeu; şi vor învia, cei care au făcut cele 
bune, întru învierea vieții iar cei care au făcut cele rele, întru învierea osândei [In. 
5, 28-29]. 


Dar îl ai şi pe apostolul Pavel, care mărturiseşte: „[Căci] trebuie ca acest [trup] 
stricăcios [corruptum] să se îmbrace în nestricăciune |incorruptelam] şi acest [trup] 
muritor | mortale] să se îmbrace în nemurire |immortalitatem]”[1l Cor. 15, 53 ]. 


[Și] vei cunoaşte că îndoită/dublă este firea noastră, adică [e formată] din trup și 
suflet. Iar trupul este muritor, [pe când] sufletul, cu adevărat, este nemuritor. lar 
când omul pleacă din această viaţă, nu moare sufletul, ci el se reîntoarce [la 
Dumnezeu, Cel care l-a dat omului] și numai trupul moare. Şi trupul putrezeşte în 
pământ, |pe când] sufletul, după agoniseala/câştigul său, pe care şi l-a pregătit, 
merge în loc luminat [in loco lucis] sau în loc întunecat [in loco caliginis]. Și în 
ziua venirii Domnului din ceruri, când va veni cu Sfinţii Săi Îngeri, îi va învia pe 
toți, şi sufletele se vor reîntoarce în trupuri şi se vor despărți, după dreptate, cei 
buni de cei răi [Mt. 25, 32]. În acel moment, drepţii vor străluci ca soarele în 
Împărăţia Tatălui lor, [pe când] cei nedrepţi, cu adevărat, [vor fi] în întunericul 
ladului, unde va fi plângerea ochilor [fletus oculorum] şi scrâșnirea dinților [stridor 
dentium], după cum spune Scriptura. 


12. Și că faţă de învierea trupului nu trebuie să avem vreo îndoială, [putem] să 
luăm un exemplu din lucrurile omenești, după cum ne învaţă apostolul [I Cor. 15, 
36-38]. [Căci] iată bobul de grâu [granum tritici], [care e] mort, uscat, a fost semă- 
nat în pământ. Şi roua cerului l-a udat, l-a făcut să putrezească, pentru ca apoi să îl 
facă să încolțească şi să iasă [plantă din pământ]. [De aceea] crede, că aşa cum 
bobul de grâu se trezește [la o nouă viaţă] la fel este şi cu omul. Pentru că, ceea ce 
omul seamănă în pământ e în stare să încolțească, căci acest lucru e posibil şi se 
face. 


lar după exemplul grăuntelui udat, tot la fel trupul va fi înviat de roua Duhului, 
după cum a spus Isaia despre Hristos. Adică roua, despre care a spus [el], care este 
şi a ta, şi care este sănătatea lor [, a celor înviaţi] [Is. 26, 19]. Adevărata sănătate, 
care învie trupurile Sfinţilor, fapt pentru care acum ei mor fără frică. ŞI vor trăi cu 
Hristos în cer, pentru că au trăit după poruncile lui Hristos şi [au făcut] cele drepte 

în această lume. Şi acea [viaţa pe care o vor moşteni Sfinţii] este veşnică și este 
viaţa fericită a acelora în care tu crezi. 


Şi aceasta !? este fructul credinţei depline şi a căii celei bune. Aceasta e nădejdea, 
pentru care ne-am născut, am crezut şi ne re-naştem |prin Botez]. Iar pentru aceasta 
şi profeţii, şi apostolii, şi martirii/mucenicii au fost munciţi [de prigonitorii lor], 
însă nu au putut ca să îi desfacă de ea, fapt pentru care au primit moartea cu 
bucurie. 


lar pe această viaţă [veşnică fericită, dumnezeiască], nici păgânii nu o vor avea şi 
nici iudeii cei necredincioși nu o vor moșteni. După cum nici păcătoşii şi hulitorii 
nu slujesc ca nişte creștini, căci aceea e numai a celor credincioşi şi a fost pregătită 
celor care trăiesc în curăţie. 


13. Și ajungând până aici, prea iubiţilor, [vă îndemn] să stați/să rămâneţi în acestea 
pe care le-aţi învățaţ şi care vi s-au predanisit vouă. Păstraţi întotdeauna legământul 
[pactum], pe care l-aţi făcut Domnului prin acesta, adică prin acest symbol 
[symbolum]/mărturisire de credință, pe care îl mărturisiţi înaintea Îngerilor şi a 
oamenilor. 


Căci sunt puţine cuvintele [Crezului ortodox], dar conţine toate tainele. Fiindcă 
toate Scripturile sunt adunate pe scurt/concentrate în acesta, aidoma unei pietre 
prețioase în compoziția unei coroane. Fiindcă mulţi credincioşi nu cunosc literele, 
pe când alţii le ştiu, dar ocupațiile lor sociale nu le dau posibilitatea să citească 
Scripturile. [Dar în acesta, în Crez], au suficient cât să ştie să se mântuiască. 


14. De aceea, prea iubiţilor, fie că staţi, fie că lucraţi, fie că dormiţi, fie că prive- 
gheaţi, aceste [învățături] mântuitoare să le mărturisiți cu bucurie în inimile 
voastre. Să fie sufletul [vostru] întotdeauna în cer, credinţa în înviere, dorul în 
făgăduință “. Crucea lui Hristos și prea slăvita Sa Pătimire să le preferaţi în 
credinţa [voastră]. Și astfel vrăjmașului minţii tale ?!, adică celui care îţi provoacă 
frică, lăcomie, mânie, să îi răspunzi şi să îi zici aşa celui care te ameninţă: „Cel 
care ai căzut şi te-ai lepădat, dimpreună cu cei care lucrează cu tine și cu îngerii tăi, 
[să ştiţi] că cei care au crezut în Dumnezeu | Tatăl] şi în Hristosul Lui și au fost 
pecetluiți cu Duhul Lui sunt vii şi au învăţat să nu se mai teamă de moarte”. 


“ Viaţa veșnică fericită. 
“ Dorul la făgăduinţele Domnului pentru noi. 
“ satanei. 

Astfel, veți fi ţinuţi de mâna lui Dumnezeu, iar Duhul Sfânt al lui Hristos vă va 
păzi intrarea voastră în această [zi] de acum şi în toate căile acestei lumi. Fapt 
pentru care considerați, aşa cum s-a spus, că suntem mereu împreună cu Hristos: 
Fraților, fie de priveghem, fie de dormim, ai Domnului suntem/întru EI trăim! [ŞI] 
a Lui este slava în vecii vecilor. Amin! 


(Extras din cartea: Traduceri patristice vol. 3 - Teologie pentru azi, Bucureşti 
2011 - Traduceri şi comentarii de: Pr. Dr. Dorin Octavian Picioruș şi Dr. 
Gianina Maria-Cristina Picioruş) 

Sfântul Nicetas de Remesiana (Nichita Remesianul) 
(338-417) 





Sfântul Niceta de Remesiana - episcopul Daciilor - s-a născut în localitatea 
Remesiana (azi Bela Palanca, aproape de Niş-Serbia) pe la anul 338. Este amintit 
episcop al Eparhiei Remesiana într-o scrisoare din anul 370. Şi-a desfăşurat 
activitatea catehetică misionară şi teologică în spațiul daco-romanilor din Bulgaria 
şi Serbia de azi, dar şi în mijlocul daco-romanilor din nordul Dunării (Dacia 
Traiană - România de azi) şi a besilor (ramură dacă), incorporaţi toţi în dieceza 
Iliricului, supusă canonic, între anii 366-535, Vicariatului apostolic al Tesa- 
lonicului, acesta fiind supus direct Papei. 


Mai târziu, între 535-540, aceiaşi daco-romani erau supuşi Arhiepiscopiei Prima 
lustiniana, subordonată direct Papei. Exista apoi o veche şi bogată datină în 
virtutea căreia episcopii din sudul Dunării aveau misionarii lor la populaţia daco- 
romană în nordul Dunării şi sigur Sfântul Niceta a îmbogăţit această tradiție activă 
apostolică (N. Vornicescu, Primele scrieri patristice în literatura noastră, Craiova, 
1984, p. 82 şi loan G. Coman, Izvoarele ortodoxiei româneşti în creştinismul daco- 
roman, în Ortodoxia XXXII, 1981, p. 340). De altfel, în urma celor două vizite din 
398 şi 402 făcute de Sfântul Niceta la Roma, căreia îi este subordonat canonic, şi 
Sfântului Paulin de Nola (lângă Neapoli), prietenul său, pentru a venera cu aceste 
prilejuri şi mormântul Sfântului Felix, Sfântul Paulin a scris, în cinstea lui, două 
poeme, dintre care în Carmen XVII scrie: 

Sfântul Paulin din Nola 
II. ... Te patrem dicit plaga totae Borrae 
Ad tuos fatus Scytha mitigatur 


Et sui discors fera te magistro-pectora ponit... 


III. Et Gaete currunt et uterque Dacus, qui colit terrae medio vel ille divitis multo 
bove pileatus/accola ripae... 


IV. Nam simul terris animisque duri et sua Bessi nive duriores 
Nunc oves facti duce te gregantur......... pacis in aulam... 


VIII. Orbis muta regionis per te Barbari discunt resonare Christum Corde 
Romano..." 


(N. Vornicescu, op. cit. p. 83 şi Al. Tăutu, Sf. Nichita Remesianul, apostolul 
Românilor. Teză de doctorat, Roma 1921 p. 13). 


Traducere: 
II. Pe tine, părinte te numeşte toată regiunea Nordului; 


III. La vorba ta Sciţia se îmblânzeşte şi confuz, la învăţătura ta îşi leapădă firea 
sălbatică... şi Geţii aleargă şi, amândoi Dacii. 


IV. Cel ce locuieşte în ţara mijlocie (sau cel ce bogat în cirezi de vite), îmblănit 
locuieşte la țărm. 


VIII. Prin tine toţi barbarii din acele regiuni tăcute, învaţă să laude pe Hristos 
cu inimi romane şi Să trăiască în curăţie şi plăcută pace... 

Din strofele citate aflăm că Sfântul Niceta a predicat pe Hristos în limba latină 
strămoşilor noştri geţi şi daci, besi şi sciri (hunilor), când Sfântul Paulin îşi scria 
poema sa. Faptul că Sfântul Niceta a predicat strămoşilor noştri daco-romani de pe 
ambele maluri ale Dunării latineşti ne arată că nici după împărțirea imperiului, în 
anul 395, Bisericile dacice n-au încetat să întreţină legături spirituale cu Biserica 
Romei, iar vizitele Sfântul Nichita la Roma erau făcute la capii bisericii lui pentru 
a-i informa asupra stării vieţii bisericeşti în teritoriul păstorit de el. 


După Vasile Pârvan, jurisdicţia Sfântului Niceta s-ar fi întins asupra întregului 
teritoriu de astăzi al Bulgariei, Dobrogei şi asupra unor părți nedeterminate ale 
Munteniei şi Olteniei (Vasile Pârvan, Contribuţii epigrafice la istoria creştini- 
smului daco-roman, Bucureşti, 1911), lucru susţinut şi de istoricii C. C. Giurescu şi 
Radu Vulpe, însă neîmpărtăşit total de D. M. Pipidi în Niceta de Remesiana şi 
originile creştinismului daco-roman din lucrarea sa Contribuţii la istoria veche a 
României, Bucureşti, 1967, p. 497. 


În ciuda acestor îndoieli, izvoarele literare şi urmele arheologice descoperite pe 
teritoriul României (cele cca. 3000 de inscripţii latine şi câteva greceşti între ele, 
cele de la Biertan, Micia, Cluj-Napoca, Apulum, Potaissa, Porolissum, cimitirul 
roman de la Bratei-Sibiu ş. a. din sec. IV-VIII), confirmă prezenţa activă a vieţii 
creştine latine în rândul strămoşilor noştri şi pe timpul Sfântului Niceta (N. 
Bănescu, Bizanțul şi romanitatea la Dunărea de Jos, Bucureşti, 1938). Dunărea n-a 
fost un hotar între noi şi restul Imperiului Roman, după cum n-a fost mai târziu 
între unguri, deşi le tăie ţara pe la mijloc. Apoi, sub Constantin cel mare şi lusti- 
nian ş. a., Dacia făcea parte din Imperiul Roman. 


Ghenadie de Marsilia spune că Sfântul Niceta a predicat în limba latină, citând 
unele lucrări ale sale (Liber de viris illustribus, XCII, Leipzig, 1896). 


Scrierile Sfântului Nichita au fost consemnate de Cassiodor şi Ghenadie de Mar- 
silia şi atribuite, unele din ele, după temeinice cercetări, astfel: 


1. Libelli instructionis (Cărticele de învățături), 6 cărți, sunt catehisme pentru 
pregătirea candidaţilor la botez, din care ni s-au păstrat doar în întregime cartea a 
l-a şi a V-a, expunând învăţătura creştină şi combătând greşelile trinitare şi 
cristologice arianiste şi apolinariste, explicând la sfârşit Simbolul Credinței, ţinând 
seama şi de Catehezele Sfântului Chiril al lerusalimului. 

2. De vigillis servorum Dei (Despre privegherea robilor lui Dumnezeu) în 9 
capitole, care explică desfăşurarea slujbelor şi rugăciunile introduse noaptea în 
Biserică (sâmbăta spre duminecă), de unde noi, românii, am moştenit privegherea 

prin Sfinte Slujbe, priveghiul la morți, privegherea sau lumânarea la capul mor- 
tului şi pasărea ce priveghează noaptea cu minunatele ei triluri. 


3. De Psalmodie bono (Despre foloasele cântării în Psalmi), adică participarea 
tuturor credincioşilor la Sfinte Slujbe prin cântarea comună ce aduce linişte şi pace 
în suflete. 


4. De diversis appellationibus (Despre diversele numiri ale lui Iisus), o predică 
simplă în care a explicat aceste numiri: Cuvânt, Înţelepciune, Lumină, Putere, 
Ingeri, Om, Miel, Preot, Cale, Adevăr, Viaţă, Pace, Judecător, Uşă, Piatră etc., 24 
de numiri tâlcuite dogmatic şi moral. 


5. Te Deum laudamus (Pe Tine Dumnezeule, Te lăudăm), atribuită, după studii 
temeinice făcute de Burns şi Dom Morin, Sfântului Niceta şi nu Sfântului 
Ambrozie ori Sfântului Augustin, cum susțineau până acum alţii. Este un imn scris 
în proză ritmică şi cântat în bisericile Apusului de catolici, dar şi de protestanții lui 
Luther şi, de asemenea, şi de ortodocşii Răsăritului (ortodocşii şi maroniţii). A fost 
tradus în slavoneşte de Mitropolitul Moldovei, Dosoftei, la sfârşitul Psaltirii în 
versuri, Uniev, 1673; din latineşte, la noi, de arhimandritul Ghenadie Enăceanu în 
B.O.R. VIII, 1884 şi apoi Carte de Te Deum, Bucureşti, 1973, folosindu-se, în 
locul Doxologiei Mari la Anul Nou, după Sf. Liturghie şi la alte solemnități (N. 
Vornicescu, op. cit. p. 99). 


6. De lapsu virginis consacrata (Despre căderea fecioarei consacrate) 


Tot Sfântul Niceta a redactat ritul daco-latin pe baza schemei fundamentale litur- 
gice antice, tradițional apostolice, pe care a suprapus elementele locale. Acest rit al 
său n-a fost nici greco-bizantin, nici roman-latin, ci un rit propriu al Diecezei 
Iliricului şi Dacilor (Al. Tăutu, op. cit p. 125). În ritul Sfântului Niceta se găsesc 
elemente comune Liturghiei orientale; diaconul recită ecteniile ca la orientali, îi 
face atenţi pe credincioşi, se cântă la Sfânta Liturghie: Unul Sfânt, Unul Domn 
Iisus Hristos, întru mărirea lui Dumnezeu-Tatăl, Amin. lar în Credeu are ca adaos 
articolul: Sanctam Ecclesiam Catholicam şi Comuniunea Sfinţilor. 


Ritul Sfântului Niceta a fost părăsit cel târziu în sec. IX-X, sub presiunea aposto- 
lilor slavilor Ciril şi Metodiu, şi mai ales a ucenicilor acestora reveniţi în Bulgaria 
sub ţarul Boris. (852-888), când noi, românii, depindeam de Ohrida şi l-am 
introdus şi noi în biserică ritul bizantino-slav. 

Deşi Sfântul Nichita a intrat în literatura populară românească, să nu-l confundăm 
cu Nichita Gotul din Sinaxarele bizantine la 15 septembrie, cum a făcut Iosif 
Fechete, iezuit, G. Şincai, P. Maior, A. Şaguna, lon Lupaș ş.a. (Burns, A.E., Niceta 
of Remesiana. His life and Works, Cambridge, 1905). 

Din operele Sfântului Niceta de Remesiana 


REMESIANA 





Pr. Dr. Dorin Octavian Picioruş 


Sfântul Niceta de Remesiana, Opere, trad. din lb. latină, introd. şi note de Lect. Dr. 
Ovidiu Pop, text latin-român, Ed. Sofia, Bucureşti, 2009, 243 p. 


Din operele Sfântului Niceta de Remesiana [1] 


Scaunul episcopal al Sfântului Niceta, Remesiana, e în Serbia de azi, la Bela 
Palanka, p. 7. 


Și a trăit între 338-420 d. Hr., Ibidem. 


Pentru trad. în română s-a folosit ediția: A.[ndrew] E.[wbank] Burn, Niceta of 
Remesiana, His Life and Works, Cambridge University Press, London, 1905. 

1. Despre feluritele numiri potrivite Domnului nostru lisus Hristos (p. 11-19) 


Din multele Sale numiri scripturale cunoaștem „rânduiala puterii şi [a] lucrării 
Sale”, p. 11/ Fiul „e numit Cuvântul, pentru că prin El a vorbit mereu Dumnezeu- 
Tatăl, atât Ingerilor, cât şi oamenilor”, Ibidem. 


E numit Miel pentru nevinovăția Sa fără egal, p. 13/ „Aleargă la Izvorul vieţii 
[vitae Fontem], ca văpaia ta să fie stinsă şi sufletul tău să dobândească veşnicia”, p. 
18-19/ „ispitele cărnii”// „vitia carnis”, p. 18-19. 


2. Cărticele de învăţătură (p. 20-111) 


Teologia îi ajută pe cei care s-au botezat să înțeleagă ce daruri dumnezeieşti au 
primit şi cum să le păzească, p. 21/ căci cel păcătos, prin Botez, „este preschimbat 
[reformatur] după asemănarea lui Dumnezeu [ad similitudinem Dei]”, p. 20-21/ 
Catehumenul este „ca un oaspete |quasi hospes] şi vecin al credincioșilor [et 
vicinus fidelium]”, p. 22-23/ 


* 


Catehumenul „ascultă de afară Tainele [din afara Bisericii, ca unul care nu e încă 
botezat n.n.] şi nu pricepe”, p. 23/ exorcizările Botezului se fac „pentru dobândirea 
slavei” dumnezeieşti celui care vrea să se boteze, Ibidem/ „prin exorcizări 
[exorcismos] sunt curățiți ca prin foc”, Ibidem/ 


% 


„nici un păcat nu se face fără lucrarea diavolului [omne peccatum sine daemonis 
operatione non fit”, p. 23/ Despre Crez, Tatăl nostru şi semnul Crucii |signaculum 
Crucis], p. 22-25/ Semnul Crucii este întărire împotriva diavolului [contra 
diabolum], p. 25/ Simbolul de credinţă aminteşte credinţa pe scurt şi este o sfântă 
mărturisire a ei, p. 25/ 


% 


Catehumeni, aspiranţi, botezați, p. 25/ catehumen = ascultător, Ibidem/ cei botezați 
de Sfântul loan Botezătorul aveau starea de catehumeni, Ibidem/ despre 
exorcizarea baptismală, p. 27/ prin Sfântul Botez omul intră în Împărăţia Domnului 
Său, Ibidem/ aspiranţii la Botez erau învăţaţi Crezul şi Sfintele Taine ale Bisericii, 
[ 29/ 

% 


Sfântul Niceta îi numeşte pe credincioşi, adică pe cei botezați: oameni „renăscuţi 
prin credinţă [renatis per fidem] şi sfinții |sanctificatis] după canonul Evan-gheliei 
în numele Tatălui și al Fiului şi al Sfântului Duh”, p. 28-29. 


Din operele Sfântului Niceta de Remesiana [2] 


Iscodirea şi întrebările fără folos, p. 29/ despre ereticul Sabellius Patripasianul, 
care a afirmat că Sfânta Treime e o realitate goală, adică nu există cele trei 
persoane dumnezeieşti şi că Tatăl S-a întrupat şi a pătimit pe Cruce, p. 31/ ereticul 
Photinus L-a considerat pe Hristos doar om, p. 31-33/ dar şi despre ereticul Arie, 
care a negat Sfânta Treime, p. 33/ despre Sinodul I Ecumenic în p. 34-35: 
deoființimea Fiului cu Tatăl/ 


% 


Domnul a simţit foamea pentru că trupul Lui era adevărat, p. 41/ Însă a înmulţit 
pâinile şi peştii ca un Dumnezeu, Ibidem/ Mt. 26, 38 şi întristarea Domnului: „nu 
se temea de moarte dumnezeirea [lui Hristos], ci, prin întristarea sufletului [Său], 
arată simţirea omenească” pe care o are, p. 43/ Referitor la In. 10, 18: „dacă are 
puterea de a-Și da sufletul prin pătimire şi de a-l recăpăta prin înviere, încetează 
bănuiala slăbiciunii în Hristos, atunci când se arată deslușit măreția unei astfel de 
puteri”, p. 43/ 


% 


Cum se face teologie: „toate trebuie înțelese cu credinţă; toate trebuie cercetate cu 
cinstire”, p. 43/ divino-umanitatea lui Hristos, Ibidem/ „una este voinţa Tatălui și a 
Fiului [şi a Sfântului Duh n.n.], una împreună lucrarea şi iarăşi unul harul, aceeaşi 
cârmuirea”, p. 45/ 


% 


„una cârmuire a Tatălui, a Fiului şi a Sfântului Duh”, p. 47/ despre persoana 
Sfântului Duh începând cu p. 47/ macedonenii sau pnevmatomahii, p. 49/ „între- 
bări întortocheate”// „tortuosis interrogationibus”, p. 48-49/ „întrebarea rău- 
voitoare” // „„mala interrogatio”, p. 48-49/ 


* 
„răzvrătiți împotriva Sfântului Duh”, p. 49/ „Hristos n-a spus nici că a fost născut, 
nici că a fost făcut Duhul Sfânt, ci numai că purcede de la Tatăl”, p. 51/ „Sfântul 
Duh Mângâietor purcede de la Tatăl, dar nu este Fiu, nici Fiul Fiului, ceea ce caută 

nechibzuiţii să dovedească, ci Duhul adevărului, despre a Cărui purcedere nu e 
îngăduit nimănui să ştie ce fel ori câtă este”, p. 57/ 


% 


„dorim să arătăm că Duhul Sfânt a lucrat şi lucrează mereu împreună cu Tatăl şi cu 
Fiul, nu numai în Botez, ci şi în toate celelalte”, p. 61, Taine şi slujbe ale Bisericii/ 
„în Botez se dobândeşte veşnicia”, Ibidem/ 


Din operele Sfântului Niceta de Remesiana [3] 


„nici Facerea dintru început nu a fost fără Duhul”, p. 63/ „Treimea dă viaţă”, p. 65/ 
„Preştiinţa tuturor lucrurilor se află în Dumnezeu, [iar El] este cunoscător şi al 
celor ascunse”, Ibidem, ale inimilor noastre/ întreaga Treime ne mustră, p. 69/ 


% 


Despre Antihrist, p. 71/ Paracletul, p. 73/ Anania şi Safira, p. 75/ „hulirea Duhului 
Sfânt şi păcătuirea față de Dumnezeu reprezintă aceeaşi vină de ispășit”, p. 77/ 
Sfântul Duh în Scriptură, Ibidem/ 


% 


„Mă voi închina aşadar Tatălui, mă voi închina Fiului, mă voi închina Sfântului 
Duh, cu una şi aceeași cinstire”, p. 79. 


In textul latin e vorba de adorare (adorabo)...Insă traducătorul român a vrut să 
sublinieze adorarea în acțiune... .care e închinarea ca gest total al persoanei noastre. 


% 


„atunci când ne închinăm |tot despre adorare e vorba în textul original n.n.] 
Tatălui, avem credinţa că ne închinăm deopotrivă şi Fiului şi Sfântului Duh”, p. 81/ 
„omul lui Dumnezeu” a fost un titlu primit de Moise, Ilie, Pavel, p. 83/ creştinul 
trebuie să fim om duhovnicesc, Ibidem/ nu trebuie să presupunem în Treime o 
creație, Ibidem/ 
* 

Cartea a 4-a din Cărticele de învățătură. ..s-a pierdut în întregime, p. 85/ În cartea a 
S-a se discută Crezul, începând de la p. a 85-a a ed. de față/ Omnipotentem// 
Atotputernic // Atotţiitor, p. 86-87/ „Tatăl Fiului, căci nimeni nu e tată fără fiu”, p. 
87/ 

Fiul, „rămânând Dumnezeu, S-a făcut om, ca să poată fi oamenilor spre vedere și 
învăţătură şi mântuire; căci altfel dumnezeirea nu putea fi înţeleasă de către oameni 
decât prin luarea unui trup văzut”, p. 89/ „dacă întruparea [Fiului] este neadevărată, 
neadevărată va fi şi mântuirea pentru oameni”, făcută în persoana Sa divino- 
umană, p. 91/ mărturii evanghelice despre divino-umanitatea Sa, Ibidem/ 


% 


„unii eretici, amăgiţi de înșelăciuni diavolești (daemoniacis fraudibus), trăncănesc 
despre tot felul de hristoși”, p. 92-93/ Duhul Sfânt, „Care a purces de la Tatăl” 
(Qui de Patre procedit”, p. 94-95/ „regula credinţei” // „regulam fidei”, p. 96-97/ 


* 


„Dacă iudeul te îndeamnă să crezi că Hristos nu este Fiul lui Dumnezeu, să-ţi fie 
ție ca un vrăjmaş de înfruntat, ori de ocolit, dacă-ţi lipseşte priceperea” să îl 
combaţi din punct de vedere teologic iar „dacă vreun eretic, în chip de creștin, ți-ar 
arăta pe Hristos ca pe o făptură sau ar vrea să te convingă că Duhul Sfânt este 
străin de slava Tatălui și a Fiului, să fie pentru tine ca un păgân şi vameş”, p. 97. 


% 


„Fericita Treime” // „Beatae Trinitatis”, p. 98-99/ „Sfânta Biserică Universală” // 
„Sanctam Ecclesiam Catholicam”, Ibidem/ Biserica este „soborul/ adunarea 
(congregatio) tuturor Sfinților”, Ibidem/ Din Biserică fac parte toți Sfinții 
pământului cât şi Puterile cereşti, cf. Colos. 1, 20, p. 99/ 


% 


Și după ce vorbeşte despre Biserica una şi universală, care îi cuprinde pe toți Sfinţii 
pământului, Sfântul Niceta se referă apoi la „aliae pseudo-ecclesiae” [alte pseudo- 
biserici], p. 98, ale timpului său şi anume: biserica maniheică, catafrigiană și 
marcionită...dar şi la alţi „haereticorum” şi „schismaticorum”, p. 98, care nu aveau 
de-a face cu Biserica. 


* 
Și pe acele pseudo-bisericile amintite şi pe cele schismatice, autorul nostru le 
declară fără comuniune cu Biserica, pentru că „acestea nu mai sunt Biserici sfinte 
de vreme ce, [fiind] stăpânite de învățături diavoleşti, cred altfel, făptuiesc altfel de 
cum a poruncit Domnul Hristos, altfel de cum au lăsat Apostolii”, p. 99-101. 


* 


În Sfântul Botez se primeşte iertarea tuturor păcatelor anterioare, p. 101/ Prin 
Botez omul se renaşte, pentru că „omul se face mai nevinovat [plus innocens] şi 

mai curat |purus] decât se naşte din pântecele mamei lui”, p. 100-101/ motivul 
pentru care Domnul S-a întrupat: „pentru aceasta a luat trup omenesc Hristos, ca să 
acorde ființei noastre muritoare împărtășirea din viața veşnică [vitae perpetuae]”, 
Ibidem. 


% 


„Sunt însă mulți eretici care strică credinţa în înviere, pretinzând doar mântuirea 
sufletului, negând învierea trupului”, p. 101/ „Să ştiţi că noi suntem din două firi, 
adică din trup și suflet. lar trupul este muritor, pe când sufletul nemuritor. Când 
omul părăseşte această viață, nu sufletul moare, ci numai trupul, părăsit de suflet; 
şi, în vreme ce trupul putrezeşte în mormânt, sufletul se păstrează [trăieşte, e viu 
n.n.], fie în loc de lumină, fie în loc de tristețe, după purtarea sa [din timpul vieţii 
n.n.], astfel încât, în ziua venirii Domnului din cer, când va veni cu Îngerii Lui 
sfinți, înviind pe toţi [oamenii], vor fi chemate și sufletele în trupuri și se va face și 
osebirea dreaptă [dreaptă separare n.n.] a celor buni şi a celor răi”, p. 103/ 


% 


Rai şi lad, p. 103/ „trupurile înviate ale Sfinților nu mai știu de durere, nu se mai 
tem de moarte”, p. 105/ viaţa veşnică e doar a celor Sfinţi şi de ea nu vor avea 
parte „nici păgânul, nici iudeul necredincios, dar nici creștinul robit relelor şi 
nelegiuirilor, căci [ea] s-a pregătit numai celor credincioşi şi trăitori în curăţie”, p. 
105/ 


Din operele Sfântului Niceta de Remesiana [4] 


Crezul ortodox, deşi scurt ca întindere, cuprinde „toate tainele” credinţei, p. 105/ Şi 
adevărurile credinţei ortodoxe au fost adunate în Crez „din toate Scrip- 
turile...aşezate ca pietrele preţioase într-o singură coroană, pentru ca, deoarece 
mulți credincioşi nu cunosc literele ori cei care le ştiu nu pot citi Scripturile din 
pricina preocupărilor [lor] zilnice, să aibă, ținându-le minte, destulă cunoaştere 
mântuitoare pentru ei înşişi”, Ibidem/ 


* 


carissimi // prea iubiţilor, p. 106-107/ Crezul = „salutaris confess1o” // „mărturisire 
mântuitoare”, Ibidem/ se repetă textul despre constituția psiho-somatică a omului 
(frag. VII), p. 107, pe care l-am citat în partea a 3-a/ 


* 


lepădarea de diavol baptismală şi despre păcate, p. 109/ despre părul ondulat cu 
fierul al bărbaţilor...şi bijuteriile imense ale femeilor, Ibidem...adică luxul 

exagerat şi manierismul care nu aveau ce căuta la propriul lor Botez. Lucruri trase 
la indigou până azi la Botez, Cununie şi Inmormântare/s-a pierdut şi cartea a 6-a, 
cf.p. ll. 


3. Sermones// Cuvântări// Predici (p. 112-157) 


Prima sa predică editată aici e despre priveghere. Titlul original: De vigiliis 
servorum Dei // Despre priveghenile robilor lui Dumnezeu, p. 112-133. 


În prima frază îşi numeşte auditoriul: „fratres”// „fraților”, p. 112-113. „sanctis 
vigiliis”// „sfintele privegheri”, Ibidem. 


% 


„noaptea e întunericul trupului”, p. 113/ Privegherile cele sfinte ale ortodocșilor 
sunt „atât de rodnice în lucrarea duhovnicească, bogate în rugăciuni, imne şi citiri”, 
p. 115/ „oameni străini de credința noastră”, Ibidem/ „dacă sunt de-ai noştri cei pe 
care îi supără lucrarea mântuitoare a sfintelor privegheri, fie sunt leneşi ori 
somnoroşi, fie bătrâni ori neputincioşi, ca să nu las a se înţelege despre ei ceva 
mult mai rău”, Ibidem. 


%* 


„privegheri mai trudnice” pentru cei tineri, ca să îi scape de ispitele specifice 
vârstei lor, p. 117/ „nu critica ceea ce [tu] însuți nu poți face”, Ibidem/ să nu îi 
pizmuim pe cei care „aleargă bine” pe calea credinţei, Ibidem/ privegherile de 
sâmbătă şi duminică, Ibidem/ „murdăriţi de treburile lumești”, Ibidem/ „să nu se 
ruşineze nimeni în buna pornire a sfințeniei, căci cei răi nu se ruşinează [deloc] 
stăruind în fapta rea”, Ibidem. 


* 


păcatul de a te îndoi de fapta bună, p. 119/ privegherile ne păstrează „vistieria” 
inimii şi prin asta ne păstrăm „în sfințenie”, Ibidem indispoziția sufletească 
resimţită vizavi de păcatele de care vrei să te curățeşti, Ibidem/ paragraful al 4-lea 
al predicii începe din nou cu carissimi/ preaiubiților...adică cu adresarea directă 
față de publicul credincios din Biserică, Ibidem. 


% 


Osteneala e acceptată de noi mai uşor/ cu bucurie dacă îi știm folosul, sensul, 
împlinirea, p. 119/ Pentru vechimea privegherilor, Sfântul Niceta citează Is. 26, 9 
Ch. XX, Ps. 57, 2 118,55, 153, 2 118. 602151 3-55 74, 5. 0, 2-5. p. IO, 
121-123/ dăruirea iubirii față de Dumnezeu în priveghere, p. 121. 

% 


Despre păstorii de la Naşterea Domnului: „Păstorii aceia preasfinți [sanctissimi], în 
timp ce vegheau noaptea asupra turmei lor, s-au învrednicit cei dintâi să audă şi pe 
Ingeri, şi că S-a născut Hristos pe pământ”, p. 122-123. 


% 


Despre privegherile Domnului şi ale Sfinților Săi Apostoli, p. 125-127/ 
„Priveghind se îndepărtează toată spaima, se naşte încrederea, slăbeşte stă-pânirea 
cărnii, patimile se topesc, iubirea se întărește, nesocotința dă înapoi, se apropie 
înțelepciunea, mintea se ascute, greșeala slăbeşte, capul relelor, diavolul, e rănit de 
sabia Duhului”, p. 129, adică de rugăciunea noastră atentă, plină de umilință şi de 
durere./ 


% 


Privegherea ortodoxă este folos, câștig, desfătare, fericire...pentru Sfântul Nice-ta, 
p. 129/ „ziua ne tulbură nevoi felurite, preocupările abat mintea, grijile înmulțite 
spulberă simţirea. [Pe când] noaptea este liniștită, noaptea este tainică, se arată 
potrivită pentru rugăciuni, nimerită pentru cei ce veghează”, Ibidem/ 


* 
Diavolul luptă împotriva postului și a neprihănirii trupești şi sufleteşti, p. 131/ 
vegherea cu ochii dar şi cu inima, rugăciune cu gura dar şi cu mintea, Ibidem să 
nu venim la priveghere mâncaţi şi băuţi bine...pentru că astfel suntem neplăcuţi 
nouă înșine și găsiți nevrednici pentru a simţi harul lui Dumnezeu, Ibidem/ ne 
pregătim prin înfrânare pentru priveghere, Ibidem/ 


% 


„pieptul celor ce veghează fie mai degrabă închis pentru diavol, [și] deschis pentru 
Hristos, astfel încât pe Cel pe care-L grăim cu gura să-L avem în inimă”, p. 133. 


Din operele Sfântului Niceta de Remesiana [5] 


De psalmodiae bono//Despre folosul cântării, p. 132-157. Bineînţeles: al celei 
bisericeşti. Al cântării cu glasul în Biserică. 


„taina imnelor”, p. 135; să îmbinăm cântarea lui Dumnezeu în inimă cu cântarea cu 
vocea, Ibidem; Sfântul Proroc Moise a început crearea de cântări duhov-niceşti, p. 


139; neagă veridicitatea cărții „Cercetarea lui Avraam” în aceeași p. 139. 


Apoi Sfânta Debora, judecător al lui Israel, a slujit Domnului prin cântare, p. 139. 

„nu numai bărbați mulţi, ci şi femei pătrunse de Duhul Sfânt au cântat tainele lui 
Dumnezeu”, p. 139, 141. 


Sfântul Proroc David „s-a învrednicit a fi atât întâiul între cântăreți, cât şi vistierie 
a cântărilor”, p. 141. 


Alăuta Sfântului David prin care înfrâna duhul rău din Saul era o imagine a Crucii 
lui Hristos, „care se alcătuia tainic din lemnul şi din coardele întinse”, p. 141. 


Psalmii Scripturii sunt pentru credinciosul de orice vârstă, p. 141. 


„Psalmul mângâie pe cel trist, pe fericit îl potoleşte, pe mânios îl îmblânzeșşte, pe 
sărac îl înviorează, pe bogat îl mustră să se cerceteze. Pentru toţi cei care-l primesc, 
psalmul se dovedeşte a fi leacul potrivit; dar nu-l lasă nici pe păcătos, căci îi aduce 
îndreptare în mod mântuitor prin lacrima pocăinţei”, p. 141. 


Psalmii sunt plini de profeţii mesianice, p. 143. 

Insuși Domnul a cântat imne, p. 149. 

Plecând de la Apoc. 19, 6, Sfântul Niceta afirmă: „nimeni nu trebuie să se 
îndoiască că această slujire a sfintelor privegheri, dacă este făcută cu cuvenita 
credinţă şi dăruire, e în comuniune cu Ingerii, despre care ştim că, fără somn, fără 
abatere, laudă neîntrerupt pe Dumnezeu în ceruri și binecuvântează pe 


Mântuitorul”, p. 151. 


Privegheri sfinte împreună cu Sfinţii Îngeri, după cum de fapt se petrec lucrurile, în 
mod tainic, la toate slujbele pe care le facem în Biserică. 


Și dacă cântăm cântare duhovnicească în Biserică, o facem împreună cu Prorocii, 
p. 151 şi, implicit, cu toţi Sfinţii care I-au slujit și prin cântare lui Dumnezeu. 


„sufletele noastre sporesc prin citirea repetată şi prin intonarea imnelor”, p. 153. 


Insă, „pentru a nu supăra pe Dumnezeu”, trebuie „să cântăm cu simţirea încordată 
şi cu cugetul treaz”, Ibidem. 


lar cântarea bisericească nu trebuie să fie teatrală, spune Sfântul Niceta, ci ea 
trebuie să producă căinţă în cei păcătoşi, Ibidem. 

Să cântăm ca înaintea lui Dumnezeu şi nu pentru a plăcea oamenilor, Ibidem. 


Cântarea Bisericii trebuie să fie la unison, p. 153, 155, adică toţi să cânte o 
dată...şi nu fiecare cum vrea. 


Amintește de Sfântul Ciprian al Cartaginei, p 155. 


Slujirea diaconului, p. 157. 


IV. Te Deum laudamus// Pe Tine, Dumnezeule... e între p. 158-161, apoi 
versiunea grecească p. 162-163. Era rostit duminică dimineaţă, p. 159. 


„Tu nu Te-ai înfiorat de pântecele Fecioarei, ca să izbăveşti omul”, p. 161. 


Tu ai învins „ghimpele morţii”, Ibidem. In latină: „mortis aculeo” = „boldul 
morții”. 


Hristos Dumnezeu e Judecătorul nostru, Ibidem. 


% 


Prima scriere socotită „operă incertă” este Despre jertfa Mielului pascal, p. 164- 
180. 


„Pătimirea lui Hristos este răscumpărarea creației”, p. 167. 

Domnul a înviat duminica, p. 175. 

Mielul pascal Îl închipuia pe Hristos, p. 177. 

Mielul pascal era de parte bărbătească, fără beteşug şi de un an, Ibidem. 


Şi el se junghia pe înserat...pentru că Domnul „a pătimit la apusul soarelui şi la 
sfârșitul lumi”, p. 177. 


lar sângele cu care se ungea pragul casei...era închipuirea semnului Sfintei Cruci 
„cu care ne însemnăm pe frunte”, p. 179. 

Despre Paşti: p. 180-193. 


Tradiţia spune că Domnul a înviat pe 25 martie, în zi de duminică, p. 187. Nică 
Cina cea de Taină a fost pe 22 martie, Ibidem. 


% 


Către fecioara căzută: p. 194-229. 


„văpaia minţii”, p. 195; a căzut din feciorie, p. 197; aminteşte de Sfânta Tecla, p. 
201; ploile de foc căzute în Sodoma şi Gomora, p. 221. 


%* 


Epistola din manuscrisul Corbeiense, p. 230-243. Ultimul text al cărții de faţă. 


Despre Căsătorie în cartea Facerea, p. 231; „dragostea mea părintească faţă de 
fiecare dintre vor”, p. 233; „Dumnezeu este Judecătorul tuturor judecătorilor”, p. 
237; despre pocăință şi lacrimi, p. 239, 241; „puterea omului se află în mâna lui 
Dumnezeu”, p. 241. 


Sursa: 
https://www.teologiepentruazi.ro/tag/sfantul-ierarh-niceta-de-remesiana/ 

Iuliana Onofrei - Sfântul Niceta de Remesiana, apostolul daco-romanilor 





Sfântul Niceta s-a născut în Peninsula Balcanică, ajungând episcop de 
Remesiana, în lugoslavia, şi păstorind între 367- 414. Numele de Niceta derivă 
din substantivul grecesc niketej (niketes), aşa cum „patriarcha“ derivă din 
patriaryhj (patriarches). 


Manuscrisele l-au păstrat sub forma Nicaesus, Niceas, Nicetas, Nicetus şi Nicetius, 
fiind uneori confundat cu Nicetas de Aquileea sau cu Nicetas de Trier. Discuţiile în 
jurul numelui şi al operelor Sfântului Niceta, purtate în secolele al XVIII-lea şi al 
XIX-lea, au fost rezumate de învățatul A. E. Burn, care a publicat, în anul 1905, un 
studiu cuprinzător, sub formă de Introducere la prima ediţie completă a operelor 
episcopului de Remesiana. 


De viaţa Sfântului Niceta s-a ocupat pentru prima dată un preot iezuit din Cluj, 
Josef Fekete. Acesta, în 1750, cu prilejul acordării titlului de doctor unor tineri de 
la Universitatea lezuiţilor din Cluj, publica o mică lucrare despre Sfântul Niceta, 
episcopul dacilor, pe care avea să-l socotească drept strămoş al ungurilor. 


Adunând informaţii din mai multe surse, Josef Fekete tratează în Il capitole 
scurte viaţa şi faptele Sfântului Niceta. Deosebeşte foarte corect între Sfântul 
Niceta al nostru şi între Nichita, „gotul şi martirul“ de pe vremea lui Atanaric, ceea 
ce n-au făcut-o mulți dintre istoriografii de mai târziu. 


Nu e acelaşi cu Sf. Niceta „gotul şi martirul“ 

Dintre istoriografi, cel dintâi, pe cât ştim, care a remarcat în mod deosebit persoana 
Sfântului Niceta al Remesianei a fost istoricul şi teologul Gheorghe Şincai. În 
„Cronica“ sa, la anul 397, se ocupa pe scurt, dar foarte judicios, de viaţa şi de 
personalitatea acestuia. Spre deosebire de alți istoriografi, meritul lui Gheorghe 
Şincai constă în faptul că a ştiut a deosebi clar pe Sfântul Niceta Remesianul de 
Sfântul Niceta „gotul şi martirul““, cel care a pătimit între goți. 


Potrivit lui Gheorghe Şincai, Sfântul Niceta s-a născut în Remesiana - drept 
urmare, neaoş român - şi a fost un om foarte învăţat. 


În lucrarea „Dacia“, istoricul Vasile Pârvan îl numeşte „apostolul carpato- 
danubienilor, care a fost cu începerea din anul 380*. Tot el îl menţionează şi în 
lucrarea „Contribuţii epigrafice la istoria creştinismului daco-roman“, enunţând 
ipoteza unui apostolat al Sfântului Niceta, episcop al Remesianei între daco- 
romanii de la nordul Dunării. Această afirmaţie, sprijinită, de altfel pe interesante 
consideraţii lingvistice şi arheologice, devine ulterior, o adevărată teză pe deplin 
dovedită pentru istorici. 


Cercetând amănunţit mărturia izvoarelor, precum şi terminologia noastră creştină, 
Vasile Pârvan ajunge la concluzia că creştinismul nostru daco-roman, de origine 
latină, s-a format în Dacia Traiană, între anii 375-450, chiar când se desfăşoară şi 
activitatea apostolică în acele regiuni ale Sfântului Niceta, Episcopul Remesianei. 
În concluzie, pare firească afirmaţia potrivit căreia acest mare episcop ar putea fi 
considerat ca adevărat apostol şi încreştinător al nostru. 


A întărit creştinismul pe teritoriul romanilor 


N. Lascu susţine un apostolat al Sfântului Nichita şi la nordul Dunării, în Dacica 
Traiană, bazându-se pe motivul că pe Sfântul Niceta nu-l vedem luând parte la nici 
un sinod din timpurile sale, dovadă că era ocupat cu predicarea Evangheliei între 
daco-romanii din Dacia Traiană. După N. Lascu, Sf. Niceta nu e apostolul 
românilor în sensul că el ar fi încreştinat singur pe români, ci „trebuie numit 
apostol al românilor în acel sens că a întărit creştinismul pe teritoriul romanilor, 
care nu era încă destul de răspândit“. 


Paulin de Nola, prietenul său, spune că predica lui Niceta era ascultată de „uterque 
Dacus“, cei din Dacia, de la nordul şi de la sudul Dunării. Aşadar, el a predicat la 
noi, în Valahia şi în Moldova. 

Tot Paulin ne spune că Niceta a predicat şi la sciți, şi la goți, şi la bessi, pe care, 
zice el, trebuie să-i căutăm tot în Dacia Traiană, căci în Sciţia Minoră predica, tot 
pe atunci, şi Sfântul Teotim de Tomis. 


Fundamentâdu-se pe faptul că Sf. Niceta lipsea de la sinoadele din vremea sa, G. 
M. Ionescu confirmă ceea ce susține N. Lascu, adică apostolatul acestuia la nordul 
Dunării. Interesantă este observaţia lui G. M. Ionescu, că un atare apostolat al lui 
Niceta printre daco-romanii din nordul Dunării s-a făcut cu ştirea şi autorizaţia 
Papei de la Roma. Şi aceasta pentru că nordul Dunării s-a aflat, până în secolele 
VIII-IX-lea, sub jurisdiscția Romei. 


De asemenea, Nicolae Dobrescu, fost profesor de istorie bisericească la Facultatea 
de Teologie Ortodoxă din Bucureşti, într-o conferință ţinută în anul 1909 la 
cursurile din Vălenii de Munte, „Despre introducerea creştinismului la români, 
despre Sfântul Niceta al Remesianei“ afirma: „De pe vremea stăpânirii hunilor în 
părțile noastre, se cunosc chiar şi nişte misionari creştini, cari şi-au câştigat 
merite pentru răspândirea creştinismului în părțile dunărene. Astfel este Sfântul 
Niceta de Remesiana“. 


Argumente din tradiția populară 


Despre Sfântul Niceta de Remesiana avem puţine mărturii istorice, dar cu atât mai 
preţioase. Din cauza invaziilor barbare, care au nimicit multe arhive dunărene şi 
apusene, ne-au mai rămas prea puţine din operele lui. 


Însă, efectul produs de evanghelizarea neobosită a lui Niceta e admirabil. În 
locul ferocităţii, al sălbăticiei, al inculturii, a introdus blândeţea, bunătatea, 
cultura creştină şi romană. Ascunzişurile răufăcătorilor au devenit locuri de 
închinare, văile şi munţii aveau să răsune de glasul cuvioşilor, care şi-au închinat 
viaţa Lui Hristos. 


Ca un omagiu memoriei lui Niceta, creştinătorul principal al strămoşilor noştri 
daco-romani, mai amintim că de el ştiu nu numai învățații neamului, ci amintirea 
lui se păstrează şi în tradiția populară. Astfel, în Cântarea Domnului lisus 
Hristos, culeasă în comuna Tişeuţ (Suceava) şi publicată de Simion Florea 
Marian în „Legendele Maicii Domnului“, citim următoarele: 


„Deasupra Gararaului, 
Sus, în înaltul cerului, 

Este o biserică albă 

Cu altar 

De mărgăritar, 

Cu pafturile de ceară, 
Cu uşile de alămâie, 
Cu pragurile de tămâie. 


În mijlocul bisericii 
Este un scaun de aur, 
Cu picioarele de argint 
Şade înfipt în pământ. 


Dar pe scaun cine şade? 
Şade Sfântul Nichita, 
Cu cămaşa scurtă, 

Cu sabia smulsă, 

În mâna dreaptă 

Ține carte albă, 

În mâna stângă 

Cu făclia-aprinsă. 

Şade şi citeşte 

Și cetind grăieşte: 


«- Sfinţilor, Părinților, 
Staţi locului, staţi 

Și ascultați! 

Sfinte Niculai, 


Sfinte archanghele Mihai, 
Sfinte Grigore, Sfinte Vasile, 


N-aţi văzut, n-aţi auzit 


De Fiul Mariei, Maicii Precistii, 
Domnul cerului şi al pământului? 


De văzut nu L-am văzut, 


De auzit, am auzit, 
Că Jidovii L-au luat 


Şi-nchintaie că L-au dat »...“. 


O altă urmă în tradiția populară despre Sfântul Niceta“, este semnalată de T. 
Dumitrescu, în cartea sa „Inceputul creştinării românilor“ (Bucureşti, 1906). Pe o 

filă albă, legată împreună cu tipăritura „Divanul sau gâlceava“, de Dimitrie 
Cantemir (laşi, 1898), este scrisă o „Rugăciune a vechilor români din Dacia“, 
unde citim: 


„Şade Sfântul Neceta în casă... 

de cu seară până la cina cea mare, 

de la cina cea mare până la cântători, 

de la cântători până la zori, 

păzeşte, străjuiește, pe diavoli îi goneşte.” 


Programul misionar nicetan 


Teolog de o largă informaţie, ţinând seama de literatura creştină din Răsărit şi din 
Apus, trăitor autentic al învăţăturii creştine, organizator al vieţii monahale, Sfântul 
Niceta a desfăşurat o bogată activitate misionară, devenind „părinte“ întru 
Evanghelie al multor neamuri. 


Învierea morţilor, dogma fundamentală a Bisericii şi țelul suprem al vieţii creştine 
devine program de misiune al Sfântului Niceta. Sfântul Wiceta pune la îndemâna 
credinciosului numeroase texte din Isaia, loan, Matei, Pavel: „Când omul iese 
din viaţă, nu sufletul este cel ce moare, ci numai trupul, prin retragerea 
sufletului din el. Trupul putrezeşte în pământ, dar sufletul se duce, potrivit 
faptelor sale, sau în loc luminat sau în loc întunecat. Cei care au trăit în această 
lume potrivit învăţăturii şi dreptăţii Lui lisus Hristos, vor vieţui cu EI în cer“. 


Sfântul Niceta afirmă, în repetate rânduri, că Dumnezeu- Tatăl este apropiat de 
oameni, de făpturile sale. Tatăl este bun, după cum mărturiseşte Fiul în 
Evanghelie zicând „Nimeni nu este bun ca Unul Dumnezeu“. Între Dumnezeu- 
Tatăl, Creatorul cerului şi al pământului, adică al lumii văzute şi nevăzute, şi 
creaturile Sale există o legătură intimă. Mărturisirea credinţei în Domnul lisus 
Hristos vine imediat după mărturisirea credinţei în Dumnezeu-Tatăl. lisus Hristos 
este Fiul lui Dumnezeu. 


Aceasta este ideea centrală a hristologiei nicetane pe care o dezvoltă şi o apără cu 
talentul, cu râvna şi cu dragostea sa, mai ales în lucrările „Despre diferitele 
numiri“, „Despre credinţă“ şi „Despre simbolul credinţei“. 


Sfântul Niceta învaţă că Fiul s-a născut din veci din Tatăl, este Fiu adevărat, Unul 
născut, aşa cum a fost stabilit de către Sfinţii Părinţi la Sinodul | Ecumenic de la 
Niceea, pe baza Sfintei Scripturi. 

Sfântul Niceta accentuează consecinţele practice ale numelor lui Hristos, 
exprimând astfel sensul ecumenic al prezenţei Logosului în lume. Logosul 
participă la reînnoirea omului şi a lumii. „EI luminează, întăreşte, conduce, dă 
odihnă, aduce pacea şi Stinge văpaia patimilor, prin Crucea Sa.” 


Sfântul Niceta de Remesiana subliniază, de asemenea, un alt aspect al lucrării 
ecumenice a Sfântului Duh: conlucrare cu celelalte două persoane ale Sfintei 
Treimi, nu numai în Taina Botezului, ci „în toate celelalte chipuri“, după cum 
atestă tradiția dumnezeiască. 





învaţă Sfântul Niceta de Remesiana. 
„Casa“ Sfântului Niceta 


Oraşul Remesiana se afla pe marele drum militar care traversa centrul Ilricului, 
legând Europa apuseană de Constantinopol. Oraşul a fost întemeiat de împăratul 
Traian (98-117), iar numele său era Respublica Ulpianorum. Astăzi, pe vatra vechii 
cetăţi romane se află satul sârbesc Bela Pelanka (cunoscut şi sub numele turcesc de 
Mustafa Paşa Palanca). Cetatea Remesiana era aşezată la aproximativ 30 de 
kilometri, în partea de răsărit a oraşului Naissus (Niş), la o altitudine de circa 630 
de metri, în apropiere de râul Nişava. Din punct de vedere administrativ, 
Remesiana făcea parte din Dacia Mediteraneană (Interioară), aşezată între Dacia 
Ripensis şi Dardania, iar din punct de vedere bisericesc, în vremea Sfântului 
Niceta, ținea de Mitropolia din Tesalonic. 


Menţionăm că, la 8 martie 2008, în localitatea Malainiţa, din Serbia de astăzi, unde 
comunitatea românească este bine reprezentată, la aproximativ 15 km de oraşul 
Negotin, s-a sfințit piatra de temelie a unicei biserici ortodoxe româneşti din zonă, 
aceasta fiind închinată Sfântului Niceta de Remesiana. 

Pr. dr. Nicuşor Popescu - Niceta de Remesiana, poetul şi teologul de la sud de 
Dunăre 





Oltenia este ţinutul românesc care a stat cel mai mult sub stăpânirea romană, fiind 
într-o permanentă legătură cu scaunele episcopale creştine de la sudul Dunării, care 
doreau să menţină învăţătura creştină în mijlocul populaţiei daco-romane formate 
aici. Sfântul Niceta de Remesiana a fost primul ierarh creştin despre care avem 
date că şi-a desfăşurat activitatea misionară pe cele două maluri ale marelui fluviu, 
direct sau prin trimişi ai săi. 


Primii creştini au provenit din rândurile coloniştilor, soldaţilor şi administraţiei 
romane, dar pentru formarea creştină a noului popor era nevoie de o muncă 
susținută, de oblăduirea unui episcop, care să-şi exercite rolul sfinţitor în aceste 
ținuturi. Poporul român şi limba română s-au format în timp, pe ambele maluri ale 
Dunării, într-o vastă arie geografică aflată sub stăpânirea Imperiului Roman. 
Numai la sudul Dunării se aflau, pe la începutul secolului al IV-lea, în jur de 40 de 
scaune episcopale. Pătrunderea creştinismului pe teritoriile locuite de populaţia 
daco-romană din nordul Dunării s-a făcut încă din cursul secolului al II-lea, după 
cucerirea Daciei. 


Oltenia face parte dintre primele teritorii ale ţării noastre care au cunoscut şi au 
primit învăţătura creştină. Dovezile arheologice descoperite în ultimul deceniu în 

judeţul Mehedinţi, la Izvoarele şi Gârla mare, confirmă faptul că în nordul Dunării 
a existat încă din secolul al III-lea o puternică dezvoltare a comunităţilor creştine. 


Descoperirile arheologice de la Gârla mare, Mehedinţi 


La Gârla mare s-a descoperit în 1992 o fermă agricolă, cu diverse obiecte casnice, 
care aveau simboluri creştine, cu obiecte de cult şi personale ce aveau gravate 
semnul sfintei cruci, acestea dovedind prezenţa unei ierarhii sacramentale în 
această zonă, din a doua parte a domniei lui Traian (98-117) până în timpul lui 
Gordian III (238-244). 


În anul 2006 s-a făcut o descoperire de o importanţă covârşitoare pentru vechimea 
creştinismului din ţara noastră. În satul Izvoarele, comuna Gruia, retragerea apelor 
revărsate ale Dunării a scos la lumină o biserică din secolul al III-lea. Biserica 
paleocreştină de aici este singura de acest fel descoperită în lumea romană rurală 
din Dacia, fiind astfel un argument istoric de mare importanță pentru istoria 
creştinismului românesc. Noile descoperiri arată că pe aceste teritorii au activat 
episcopi veniţi din partea de sud a Dunării, fiind cunoscut faptul că, în primele 
veacuri creştine, Taina Sfântului Botez era administrată numai de către ierarhi. 


Descoperirea bisericii paleocreştine de la Slăveni-Olt, datând din secolul al IV-lea, 
constituie o dovadă clară a faptului că, după retragerea aureliană (271-275), 
populaţia daco-romană a rămas pe loc, fiind într-o strânsă legătură cu scaunele 
episcopale de la sudul Dunării. 


Bazilica creştină de la Sucidava, din secolul al VI-lea, demonstrează faptul că, în 
Oltenia, creştinismul a cunoscut o continuă dezvoltare sub îndrumarea episcopilor 
sud-dunăreni. Deşi Hristos era cunoscut populației de aici prin intermediul 
creştinilor veniţi de la început cu administrația romană, lucrarea sfinţitoare este 
opera episcopilor aflaţi în provinciile romane Moesia Prima, Moesia Secunda, 
Dacia Ripensis şi Dacia Mediterranea, care vor fi venit şi în partea nord-dunăreană. 
Pătrunderea creştinismului la poporul român este un proces complex, desfăşurat 
concomitent cu etnogeneza sa. 


Sfântul Niceta de Remesiana şi activitatea sa pe cele două maluri ale Dunării 


Sfântul Niceta de Remesiana a lucrat neîncetat între cele două maluri ale Dunării. 
Această misiune era posibilă prin faptul că îşi avea reşedinţa la Remesiana, astăzi 
satul sârbesc Bela Palanka, la granița dintre Iugoslavia şi Bulgaria, aproape de 
Dunăre. Oraşul se afla situat pe drumul militar ce lega Europa apuseană de 

Constantinopol, la 30 km sud-est de Naisus (Niș), populaţia de aici fiind vorbitoare 
de limbă latină. Acesta a fost întemeiat de împăratul Traian cu numele Republica 
Ulpianorum şi făcea parte în secolul al IV-lea din provincia Dacia Mediterranea, 
aparținând diocezei Illyricului. 


Prezenţa Sfântului ierarh Niceta la Remesiana este atestată şi de episcopul Ger- 
manus, care îl menţionează la anul 370 printre episcopii din Illyricum, iar călugărul 
şi scriitorul latin Casiodor, care a trăit în secolul al VI-lea (c. 485-c. 580), îl 
aminteşte în scrierile sale. 


Despre viaţa sa se cunosc puţine aspecte, toate din scrierile prietenului său apusean 
Paulin de Nola. În urma celor două vizite din anii 398 şi 402, pe care Sfântul 
Niceta le face în Apus, Paulin, impresionat de cunoştinţele teologice şi de 
moralitatea sa, îi dedică acestuia câte un poem, XVII şi XXVII, în care îl numeşte 
învăţător şi tată al său, „magister et pater“, precizând o zonă vastă de misiune 
creştină pe care acesta o desfăşura printre păgâni. Nu se cunosc amănunte despre 
începuturile acestui scaun episcopal, dar se ştie că Sfântul Niceta de Remesiana şi- 
a desfăşurat activitatea în mijlocul daco-romanilor de la Dunăre, spre sfârşitul 
secolului al IV-lea şi în prima jumătate a secolului următor. Comparând 
informaţiile furnizate de Paulin de Nola cu cele din scrisoarea Papei Inocenţiu ] al 
Romei adresată la 13 decembrie 414 „episcopilor macedoneni“, în legătură cu 
ereticul Bonosiu, între ai cărui destinatari se afla, se poate spune că Sfântul Niceta 
s-a născut în jurul anilor 338-340 şi a trecut la cele veşnice în jurul anului 415. 


Moştenirea scrisă 


Originea Sfântului Niceta nu se cunoaşte cu siguranţă, totuşi, din relatările 
episcopului Paulin de Nola se deduce că locul natal al acestuia era Remesiana, 
populaţia de aici fiind de origine daco-romană. Sfântul Niceta era vorbitor de limbă 
greacă şi latină, pe aceasta din urmă folosind-o în scrierile sale. Cetatea Remesiana 
se afla într-o zonă unde limba latină îşi disputa întâietatea cu cea greacă, mai ales 
că, după împărțirea Imperiului Roman în 395, apar probleme teologice şi 
controverse doctrinare, între Apus şi Răsărit, iar activitatea pastorală şi cea 
misionară impuneau episcopilor ortodocşi de aici să cunoască ambele limbi. 


Istoriografi reputați ca Ghenadie de Marsilia, Cassiodor mărturiseau că Niceta era 
un om foarte învăţat, scriitor cu mare putere de analiză şi sistematizare şi pedagog 
iscusit: „Dacă cineva doreşte să înveţe pe scurt ... şi nu vrea să se obosească cu o 
lectură întinsă, să citească cartea lui Niceta...“. 

Sfântul Niceta de Remesiana s-a remarcat atât prin activitatea misionară, cât mai 
ales prin lucrările scrise. Pentru candidaţii la botez el a scris şase cărticele intitulate 
„Libelli Instructionis“, prin care îi iniția pe aceştia în tainele credinţei creştine. 


De asemenea a scris o serie de lucrări dogmatice, cele mai importante fiind: „De 
ratione fidei“ (Despre raţiunea credinţei), „De Spiritu Sancti popentia“ (Despre 
puterea Sfântului Duh) şi „De Symbolo“ (Despre simbolul credinţei). 


Printre scrierile sale cele mai frumoase se află „De psalmodiae bono“ (Despre 
folosul cântării în psalmi) şi imnul „Te Deum laudamus“ (Pe Tine, Dumnezeule, 
Te lăudăm). Din cele două poeme ale lui Paulin de Nola aflăm vasta arie în care 
Sfântul Niceta îşi săvârşea misiunea, la daco-romani, sciți, geţi şi bessi. 


Misiunea Sfântului Niceta pe pământul Olteniei 


Pentru faptul că în nordul Dunării se aflau comunităţi creştine în oraşe (Drobeta, 
Dierna) şi în zonele rurale, ferma agricolă de la Gârla mare fiind un veritabil 
argument, considerăm că Sfântul Niceta a ajuns în aceste ţinuturi. „Pe tine te 
numeşte părinte întreaga regiune a Borei; la predicile tale scitul se îmblânzeşte şi 
cel învrăjbit cu sine părăseşte pornirile sălbatice, fiindu-i tu învăţător. Aleargă la 
tine geții şi amândouă felurile de daci: cei ce cultivă pământul, în interior, şi cei ce 
poartă căciuli de oaie şi cresc turme bogate de vite pe maluri mănoase“ (XVII). 


Activitatea Sfântului Niceta de Remesiana s-a desfăşurat şi pe teritoriul Olteniei de 
astăzi, el fund „misionarul despre care ştim că a luptat mai mult pentru răspândirea 
cuvântului Evangheliei printre strămoşii noştri... pe ambele maluri ale Dunării ..., 
cu atât mai mult cu cât prin naştere era daco-roman. De aceeaşi părere au fost şi 
istoricii N. Iorga, Radu Vulpe, loan G. Coman, Mitropolitul Olteniei, Nestor 
Vornicescu, V. Pârvan şi mulţi alții. 


În concluzie, deşi sunt şi istorici care consideră că aria misionară a Sfântului 
Niceta de Remesiana nu a depăşit zona oraşului de reşedinţă, descoperirile 
arheologice recente, Gârla mare şi Izvoarele, vin în sprijinul istoricilor care, 
cunoscând râvna misionară a Sfântului Niceta, susțin faptul că acesta este primul 
ierarh cunoscut cu numele care a vestit Evanghelia în părțile Olteniei de astăzi. 
Sfântul Sinod al Bisericii Ortodoxe Române l-a trecut în rândul sfinților în anul 
1992, fiind prăznuit pe 24 iunie. (Pr. dr. Nicuşor Popescu) 

Ion Untaru - 24 iunie: Niceta de Remesiana 





Sfântul Niceta a fost episcop al cetății Remesiana, înfiinţată de împăratul Traian în 
Dacia Mediterranea, astăzi satul Bela Palanka, provincia Voivodina din Serbia. De 
origine daco-romană, face dovada unei erudiții deosebite şi îşi aduce contribuţia la 
răspândirea creştinismului în stânga şi în dreapta Dunării. 


S-a născut în jurul anului 340, şi faptul că a rămas în conştiinţa contemporanilor cu 
apelativul „de Remesiana”, îndreptăţeşte ideea că acolo s-a şi născut. A fost 
deosebit de activ şi i se recunoaşte meritul de a fi adus la cunoştinţa de Dumnezeu 
populaţiile păgâne ale besiilor, recunoscuţi ca având un caracter rece, dur şi care 
trăiau prin munţi, acolo unde tâlhăriile, jafurile şi omorurile constituiau monedă 
curentă pentru viaţa de toate zilele şi pe aceştia i-a făcut slujitori ai lui Hristos, 
dintre care unii au devenit chiar monahi. 


A fost prieten cu Sfântul Paulin de Nola (353-431) care confirmă: Aleargă la tine 
geții şi amândouă felurile de daci: cei ce cultivă pământul în interior şi cei ce 
poartă, căciuli de oaie şi cresc bogate turme de vite pe malurile mănoase”. Aşadar, 
sunt pomeniţi sciţii, geții şi dacii, toţi ocupând aceleaşi regiuni. 


A ocupat scaunul episcopal între 366-414. În 389 şi 402 a călătorit la Roma şi 
Campania pentru a se închina moaştelor Sfântului Felix. Intr-un plan mai larg, 

activitatea sa misionară trebuie privită ca având loc atât în Dacia Ripensis cât şi în 
Dacia Mediterranea, în mijlocul unuia şi aceluiaşi popor creştin. 


Scrierile sale sunt în limba latină şi anume:,,Despre diferitele denumiri ale 
Domnului nostru lisus Hristos”, „Despre privegherea robilor lui Dumnezeu”, 
Size) 


„Despre folosul cântării de psalmi” şi „„Cărticelele de învăţatură”, pentru cei ce se 
pregăteau să primească Botezul. 


Tot lui îi aparţine imnul folosit şi astăzi în serviciile divine: „Pe Tine Dumnezeule 
Te lăudăm” (Te Deum”) compus in anul 370. 


Mărturie despre Niceta de Remesiana dau şi Ghenadie de Marsilia şi Cassiodor ca 
fiind foarte învăţat, pedagog iscusit şi admirat la Roma. 


Ultima menţiune despre el o găsim în scrisoarea papei Inocenţiu I al Romei din 13 
decembrie 414, trimisă episcopilor macedoneni şi probabil acesta este şi anul 
trecerii sale la cele veşnice. 


Vasile Pârvan îl consideră apostolul carpato-danubienilor cu începere din anul 380. 
Martirologiile romane îl sărbătoresc la 7 ianuarie, în aceeaşi zi cu prietenul său, 
Paulin de Nola. 

Alexandru Briciu - Sfântul Niceta de Remesiana - „apostolul daco-romanilor“ 


GEST 





În fiecare an, la 24 iunie, Biserica face pomenirea Sfântului Niceta de Remesiana, 
ierarh daco-roman de neam. Numele său provine din limba greacă şi înseamnă 
„învingător“. Cetatea Remesiana a fost întemeiată de împăratul Traian, situată în 
provincia romană Dacia Mediterranea, într-o regiune de deal, pe valea râului 
Nişava. Astăzi este localizată în satul sârbesc Bela Palanka, la 30 de kilometri de 
oraşul Niş (fostul Naissus roman), către graniţa cu Bulgaria. În scaunul episcopal 
al cetăţii a păstorit lerarhul Niceta începând din anul 366, până după 414, când 
avem ultimele date despre existenţa sa. Prin rodnica sa activitate misionară şi 
pastorală de la sud şi nord de Dunăre, Sfântul Niceta a avut o contribuţie 
importantă la răspândirea creştinismului în rândul strămoşilor noştri daco- 
romani. 


Viaţa şi activitatea sa au fost consemnate în scris, în primul rând prin condeiul 
prietenului său, Sfântul Paulin de Nola (353-431). În limba română se remarcă 
studiile părintelui profesor Ştefan Alexe, autor al unei teze de doctorat cu titlul 
„Sfântul Niceta de Remesiana şi ecumenicitatea patristică din secolele IV-V“, 
precum şi scrierile vrednicului de pomenire mitropolit Nestor Vornicescu al 
Olteniei. 


Născut pe la anul 340 chiar în cetatea pe care avea să o păstorească, Niceta se pare 
că şi-a petrecut prima parte a vieţii în Apusul Europei. Toate scrierile sale sunt în 

limba latină, într-o exprimare aleasă, izvoarele acestor scrieri sunt tot de limbă 
latină, iar cel mai bun prieten al său a fost Sfântul Paulin de Nola, localitate din 
Italia, în apropiere de Napoli. 


S-au consemnat două vizite făcute de Niceta în Italia, cu destinația Roma, dar şi 
opriri la Paulin, în Campania, „spre a se închina la moaştele Sfântului Felix“, în 
anii 389 şi 402. După fiecare vizită, episcopul nolanez i-a dedicat câte un poem din 
care descoperim atât portretul vrednicului ierarh daco-roman, cât şi admiraţia 
autorului pentru organizarea exemplară a eparhiei din Remesiana. 


Păgânii, datorită lui Niceta, au devenit slujitori ai lui Hristos 


Primul poem al Sfântului Paulin porneşte de la grija ce i-o poartă prietenului său în 
lungul drum de întoarcere din Italia către Remesiana natală, având în vedere că 
Niceta avea de străbătut teritoriile balcanice controlate de barbari, ale căror atacuri 
erau cunoscute. Aceiaşi barbari, însă, erau ţinta operei misionare creştine: 
» Păgânii, vestiți prin tâlhării şi omoruri, locuind prin munţi, datorită lui Niceta 
au devenit slujitori ai lui Hristos, popor paşnic, unii îmbrăcând chiar haina 
monahală “. 


Sciţii, geții, dacii şi bessii, cu toţii îl numeau „părinte“. Mitropolitul Nestor scria, 
în acest sens, că „şi-a desfăşurat sfânta sa lucrare de convertire în spaţiul Daciei 
Mari, pentru acelaşi popor creştin, atât din dreapta, cât şi din stânga Dunării“. 


Erudiţia Sfântului Niceta de Remesiana este dovedită de lucrările scrise, toate în 
limba latină, ca mijloc de activitate misionară şi pastorală. 


Y Dogmatic, veghea cu străşnicie la apărarea dreptei credinţe, des încercată 
de disputele cu ereticii, specifice perioadei în care a vieţuit. 

v Didactic, descoperea învăţătura creştină atât catehumenilor, cât şi 
creştinilor neinițiați. 

Y Liturgic, explica frumuseţea cultului divin, povăţuind atitudinea necesară în 
timpul slujbelor, cântarea omofonă sau ţinuta vestimentară. 


Opera socotită de căpătâi a fost tradusă în limba română cu titlul de „Cărticele de 
învăţătură“, un catehism pentru cei ce se pregăteau să primească Sfânta Taină a 
Botezului, „căci ce poate să fie mai bun decât hotărârea omului de a deveni din 
păgân credincios, din păcătos drept, din sclav liber, din duşman prietenul lui 


Dumnezeu şi moştenitor al împărăției cereşti? “. 

Privegherea şi psalmii 


Scrierile „Despre privegherea robilor lui Dumnezeu“ şi „Despre folosul cântării de 
psalmi“ sunt două predici cu caracter practic ale Sfântului Niceta, care dovedesc 
unitatea şi continuitatea cultului ortodox rânduit de Sfinţii Părinţi şi păstrat cu 
sfințenie până în zilele noastre. 


Din prima predică aflăm că privegherea fusese introdusă de curând ca slujbă 
bisericească rânduită a se săvârşi vineri seara şi Sâmbătă seara, bogată în 
cuvântări, imne de laudă şi lecturi sfinte. 


Poporul român a adoptat această rânduială, dând noi înţelesuri noțiunii de 
priveghere, toate pornind de la slujba atestată de Sfântul Niceta. 


Mitropolitul Nestor Vornicescu vorbeşte despre pasărea numită privighetoare, 
despre slujba de sâmbătă seara sau din ajunul praznicelor care la mănăstiri se 
numeşte Priveghere, şi tot de la priveghere, în cultul Bisericii pentru cei răposaţi, 
avem „priveghiul“ din noaptea dinaintea înmormântării şi denumirea de 
„privighetoare“ pentru lumânarea de pe pieptul mortului. 


Cea de-a doua scriere este un istoric al utilizării psalmilor în scrierile 
Vechiului şi Noului Testament, aceste „taine ale lui Hristos“ care aduc atâtea 
binefaceri spirituale. 


Pentru ca Slujba bisericească să 


ie o armonie în comuniune, recomandă 
următoarea conduită: ) PRR 





Un îndemn de acum mai bine de 1.600 de ani, la fel de actual şi astăzi! 


„Pe Tine, Dumnezeule, Te lăudăm “ - imnul compus de 
Sfântul Niceta de Remesiana 


In anul 370, Sfântul Niceta a compus imnul „Pe Tine, Dumnezeule, Te 
lăudăm “, sau, pe scurt, Te Deum, cu scopul de a întări învăţătura dogmatică 
ortodoxă în faţa provocării ereticilor. 


Cunoscător al artei muzicale, a folosit cântarea liturgică pentru o mai bună însuşire 
de către credincioşi a adevărurilor de credinţă. Mitropolitul Nestor avea să afirme 

că „noi, românii, de la începuturile Bisericii noastre am avut în Sfântă folosinţă 
şi acest înălțător imn al Sfântului Niceta de Remesiana, în limba originală 
latină, la vremea creării lui, fiind apoi, în mod incontestabil, tradus şi în română 
de timpuriu, pentru că nu ar fi putut lipsi din repertoriul serviciului religios al 
unui popor ca al nostru, având o neabătută râvnă creştină, un cler şi ierarhi 
care se preocupau cu toată grija de păstrarea ritualului ortodox, a integrităţii 
conţinutului acestui ritual“. 


Părintele profesor Ştefan Alexe socotește că imnul Te Deum a pătruns pe pământul 
românesc odată cu misionarii trimişi de autor: „Uşor de reţinut, cuprinzând, pe 
scurt, învățături esenţiale mântuirii, de o curăţie cristalină a credinţei întocmai 
ca apa izvoarelor de munte, imnul Sfântului Niceta a fost învăţat cu uşurinţă de 
străbunii noştri, care l-au lăsat moştenire din neam în neam, ajungând până la 


2 c€6 
. 

Frumoasa cântare se regăseşte şi la sfârşitul „Psaltirii în versuri“ a Sfântului 
Mitropolit Dosoftei, din anul 1673, în limba slavonă. 


Părintele daco-romanilor şi al românilor 


O scrisoare din data de 13 decembrie 414 adresată de episcopul Inocenţiu 1 al 
Romei „episcopilor macedoneni“ este ultimul document ce aminteşte de Sfântul 
Niceta în scaunul eparhiei de Remesiana. Data mutării sale la cele veşnice a fost 
trecută sub tăcere de istorie, lăsând loc diferitelor interpretări care ajung chiar la 
anul 416. Martirologiile romane îl sărbătoresc la 7 ianuarie, în aceeaşi zi cu cel 
ce i-a fost bun prieten, Sfântul Paulin de Nola. Biserica noastră îl prăznuieşte, 
însă, la 24 iunie. 


Prin vorbă, condei şi cânt, Sfântul Niceta de Remesiana se dovedeşte a fi, pentru 
poporul român, un misionar de evanghelizare, dar şi un factor de romanizare. 
Predicând şi scriind într-o latină clară şi simplă, a avut o importantă contribuţie la 
continuitatea populației daco-romane în spaţiul carpato-danubiano-pontic după 
retragerea aureliană. 


Tezaurul moştenit este prețuit de ilustrul preot profesor loan G. Coman: 
„Ortodoxia românească a primit prin Strămoşii ei daco-romani şi prin 
generaţiile lor următoare până azi credinţa şi doctrina teologică fără schimbare 
de la Sfântul Niceta... Claritatea gândirii teologice la români vine, în mare 
măsură, de la Sfântul Niceta. Dulceaţa slujbelor şi a cazaniilor Ortodoxiei 
româneşti, care a dat naştere, se pare, cuvântului «privighetoare», se prelinge, 

probabil tot de la el: «Limba noastră-i limbă sfântă, limba vechilor cazanii». 
Împletirea teologiei cu filocalia, în Ortodoxia noastră, e o tradiţie spirituală care 
urcă până la Sfântul Niceta, Sfântul loan Casian, Teotim 1 şi călugării sciți, 
care, toţi, se străduiesc pentru desăvârşire“. 


(Alexandru Briciu, Ziarul Lumina 
de Miercuri, 24 lunie 2009) 

Pr. Ioniţă Apostolache - Sfântul Niceta de Remesiana, ierarh misionar şi 
teolog cu glăsuire de liră 





TI, 


Sfântul Niceta s-a născut în anul 340, la sud de Dunăre, în vechea localitate 
Remesiana, nu departe de cetatea Niş, astăzi cu numele de Bela Palanka, din 
Serbia. Rânduit arhiereu pentru credincioşii din aceste locuri, sfântul a agonisit o 
bogată lucrare mărturisitoare, aducând prin scrierile sale cuvântul lui Dumnezeu 
strămoşilor noştri daco-romani. 


Menţionat cu predilecție între făuritorii de credinţă creştină pe meleagurile sud şi 
nord-dunărene, Sfântul Niceta, episcopul de Remesiana, se bucură de o cinstire 
aparte în calendarul nostru, fiind pomenit cu numele, în fiecare an, în ziua prăz- 
nuirii naşterii Sfântului loan Botezătorul, 24 iunie. 


Patrologii români, începând cu părintele profesor loan G. Coman şi mitropolitul 
Nestor Vornicescu, îl aşază în rândul sfinților daco-romani, luând în calcul bogata 
sa activitate catehetică, misionară şi teologică în spaţiul din sudul şi nordul 
Dunării. Despre acest lucru dă mărturie însuşi bunul său prieten Paulin de Nola, 
lăsându-ne ca încredințare unul din poemele sale: „La cuvântu-ţi cald, scitul se- 
mblânzeşte;/ şi amândoi dacii:/ Unu-arând pământul, iar altu-n sarică/ Mânându-şi 
din urmă pe-al Dunării ţărm/ Turmele bogate” (Paulinus Nolanus, Carmen XVII, în 
CSEL, 30, 1984,p.81). 

Deşi literatura patristică mai menţionează alți doi scriitori bisericeşti cu numele de 
Niceta (Niceta de Aquilea şi Niceta de Trier), totuşi, importanţa personalităţii sale 
şi moştenirea scrisă pe care ne-a lăsat-o nu ne dau voie să alunecăm în vreo con- 
fuzie. 


In acest sens, părintele profesor loan G. Coman este de părere că Sfântul Niceta ar 
putea fi socotit alături de marii dascăli ai Bisericii primare, Sfinţii loan Hrisostom, 
Vasile cel mare sau Sava de la Buzău. 


La rândul său, mitropolitul Nestor Vornicescu al Olteniei îi conferă Sfântului 
Niceta un loc aparte în cuprinsul lucrării sale: „Primele scrieri patristice în litera- 
tura noastră. Sec. IV-XVI” (Craiova, 1984). De aici aflăm că „Sfântul Niceta s-a 
preocupat de viaţa duhovnicească a creştinilor atât din Dacia Mediterranea, cât şi 
din Dacia Ripensis, pe ambele ţărmuri dunărene sălăşluind acelaşi popor daco- 
roman. O Ortodoxie adâncă şi limpede se află în cele şase cărţi ale Catehismului 
său şi în celelalte opere misionare scrise de o minte vestită în lumea creştină a 
secolelor V şi VI. Sfântul Niceta n-a fost numai izvor de Ortodoxie, ci şi de 
romanizare pentru daci, bessii, sciţii de la Dunăre. Scrierile patristice elaborate în 
limba latină de Sfântul Niceta de Remesiana, care în mare parte s-au păstrat până 
astăzi, au fost elogios consemnate de istoriografi, precum Casiodor şi Ghenadie de 
Marsilia” (Primele scrieri patristice, pp. 83-84). 


Mogştenirea scrisă 


Între însemnările care ni s-au păstrat de la dânsul, nu pot fi trecute cu vederea valo- 
roasele lucrări teologice în limba latină: 

—  „Libelli instructiones” („„Cărticele de învățături”), 

— „De vigiliis servorum Dei” (Despre privegherea robilor lui Dumnezeu”), 

— „De Psalmodie bono” („Despre foloasele cântării de Psalmi”), 

— „De diversis applellationibus” („Despre diferitele numiri”) şi, 

— nu în ultimul rând, „Te Deum laudamus” („Pe Tine, Dumnezeule, Te 

lăudăm”). 


Prima dintre ele este socotită a fi şi cea mai importantă. În cele şase cărţi pe care le 
cuprinde, lucrarea Sfântului Niceta dezvoltă o teologie practică şi aplicată, dedicată 
întru totul celor care veneau la Taina Sfântului Botez. Aici, pe lângă diversele 
îndrumări practice, sfântul „abordează şi teme doctrinare, cum ar fi consubstan- 
țialitatea Fiului cu Tatăl şi dumnezeirea Duhului Sfânt. Totodată, el vorbeşte 
împotriva practicării genethhologiei, a horoscopului. 

Reţinem apoi comuniunea de idei cu teologia răsăriteană, în speţă cu cea a 
Sfântului Chiril al Alexandriei, care-l include pe Niceta în marea tradiţie a Bisericii 
Răsăritene, deşi este scriitor de limbă latină” (Remus Rus, Dicţionar Enciclopedic 
de literatură creştină din primul mileniu, Bucureşti, 2003, p. 601). 


„Le Deum laudamus” 


Sfântul Niceta de Remesiana a rămas mai degrabă în memoria vie a Bisericii noa- 
stre printr-un singur imn. Este vorba despre mult cântatul şi mult iubitul „Te Deum 
laudamus” - „Pe Tine, Dumnezeule, Te tăudăm”. Adevărată capodoperă a geniului 
liturgic, cântarea a fost în decursul timpului destul de contestată în ceea ce priveşte 
paternitatea şi autoritatea scriitorului ei. Au existat opinii care l-au invocat ca autor 
pe Dom Morin, însă cele mai multe dintre ele l-au confirmat cu argumente pe 
Sfântul Niceta. 


Despre această cântare, patrologii spun că ar fi „cea mai frumoasă relicvă (de limbă 
latină) a Bisericilor ce se împodobesc cu timpurile romanice” şi chiar ar depăşi 
operele în versuri ale Sfântului Ambrozie, Fericitului Augustin sau Sfântului Ilarie 
de Poitier, dat fiind faptul că aceştia „au scris imnele lor în metrul ritmic, nu în 
proză ritmată”. 


Pe scurt, „le Deum laudamus este o adevărată teologhisire cântată, o expresie 
muzicală a liniilor mari ale teologiei lui Niceta. În acest imn există aceeaşi mişcare 
şi unduire a ideilor şi a stilului ca în toate celelalte opere ale Sfântului Niceta de 
Remesiana. Nici un cuvânt din imn nu lipseşte din sublinierile pe care le cuprinde 
ansamblul operei sale... De şaisprezece secole, creştinii ortodocşi îşi unesc gla- 
surile în sfintele locaşuri, în împrejurările cele mai diferite care implică rugăciunea 
plină de evlavie, prea mărind pe Dumnezeu prin stihurile pline de credinţă, iubire, 
speranţă în ajutorul Lui” (Primele scrieri patristice ..., p. 89). 


Sfântul Niceta de Remesiana, ierarh ales al credincioşilor daco-romani, teolog cu 
glăsuire de liră, se alătură în chip providenţial aleşilor sfinți străromâni din 
ținuturile dunărene, contribuind esenţial „la patrimoniul limbii române în stadiul pe 
care ea îl parcurgea în epocă”. 


A trecut la cele veşnice în anul 414, fiind menţionat ultima dată în documentele Pa- 
pei Inocenţiu I (409-415). 

Ora de religie: Sfântul Niceta de Remesiana (24 iunie) 





Ziua de 24 iunie ne aduce, pe lângă sărbătoarea naşterii Sfântului loan Botezătorul 
(Drăgaica - Sânzienele) şi pomenirea unei mari personalităţi din istoria poporului 
nostru - Sfântul ierarh Niceta de Remesiana - care a păstorit în timpul secolului al 
IV-lea în provincia sud-dunăreană Dacia Mediterranea, ca episcop de Remesiana, 
astăzi localitatea Bela Palanka din Serbia, aproape de graniţa cu Bulgaria, nu de- 
parte de România de azi. Pe aceste meleaguri locuite de daco-romani, şi-a desfă- 
şurat activitatea păstorească Sfântul Niceta. 


Despre viaţa şi personalitatea sa avem numeroase mărturii, cele mai importante 
fiind în scrierile Sfântului Paulin de Nola (Italia), care i-a şi compus prietenului său 
Niceta două poeme, prin care lăuda erudiția acestuia şi activitatea păstorească 
susținută pe care o depunea în îndepărtata Dacie. 


Din scrierile Sfântului Paulin aflăm că Niceta predica în limba latină, săvârşind 
astfel şi o lucrare de “romanizare” printre numeroasele triburi socotite de romani 
“barbare”. 


Sfântul Paulin menţiona şi popoarele care-l numeau pe Niceta “părinte”, scriind: 
“Pe tine te numeşte părinte întreaga regiune a Borei, la predicile tale scitul se 
îmblânzeşte şi cel învrăjbit cu sine părăseşte pornirile sălbatice, fiindu-i tu învă- 

țător. Aleargă la tine geții şi amândouă felurile de daci: cei ce cultivă pământul în 
interior şi cei ce poartă căciuli de oaie şi cresc turme bogate de vite pe malurile 
mănoase”. 


Sunt astfel pomeniţi sciţii, geții şi dacii, strămoşii noştri. Pe toți aceştia, Sfântul 
Niceta căuta să-i aducă la Hristos, scoțându-i din starea de înapoiere culturală şi 
spirituală în care se găseau. Tot din aceste informaţii se înţelege că Remesiana era 
pământul natal al lui Niceta, deci el era un daco-roman din provincia Dacia 
Mediterranea. Sunt informaţii deosebit de preţioase pentru istoria străveche a 
creştinismului de pe aceste meleaguri. 


Sfântul Niceta 1-a făcut două vizite în Italia prietenului său Paulin, în anii 398 şi 
402, prilej cu care i-a înfăţişat situația din eparhia pe care o cârmuia. 


Pe lângă predica vorbită, Sfântul Niceta a lăsat şi câteva lucrări scrise, toate în 
limba latină, ceea ce îl înscrie cu vrednicie în rândul Părinților şi Scriitorilor 
bisericeşti de limbă latină. 


Cea mai de seamă este “Lubelli instructionis” sau Catehismul (6 cărticele de 
învăţătură), scris pentru cei care se pregăteau să primească Taina Sfântului Botez 
(catehumenii). 


A mai scris şi câteva lucrări dogmatice: “De diversis appellationibus” (Despre 
diferitele numiri ale Domnului nostru lisus Hristos), “Despre Simbolul credinţei” 
(Crezul) pe care-l explica pe înţelesul tuturor, “Despre puterea Duhului Sfânt”, 
“Despre jertfa mielului pascal” şi altele. 


Menţionăm şi două lucrări cu caracter liturgic: “De vigillis servorum Dei” (Despre 
privegherea robilor lui Dumnezeu) şi “De Psalmodie bono” (Despre folosul 
cântării de psalmi). 


Toate acestea ni-l descoperă pe episcopul Niceta din Remesiana ca un om deosebit 
de erudit. Un mare propovăduitor şi apărător al credinţei creştine. EI a luptat pentru 
păstrarea dreptei credinţe, potrivit hotărârilor luate de primele două Sinoade 
ecumenice (convocate în veacul al IV-lea), apărând-o de învăţăturile greşite şi de 
superstițiile oamenilor din acele vremuri. 


Cele două călătorii în Italia, prietenia sa cu Sfântul Paulin de Nola, activitatea sa 
misionară, precum şi sfinţenia vieţii lui, îl arată ca pe un ierarh de seamă al acelor 
timpuri, aparținând creştinismului daco-roman. 

A trecut la cele veşnice după anul 414, când era pomenit pentru ultima oară într-o 
scrisoare a papei Inocenţiu I, episcopul Romei. Nu se ştie când a fost trecut în 
rândul sfinților. Martirologiile romane îl sărbătoresc pe daco-romanul Niceta la 7 
ianuarie, în aceeaşi zi cu prietenul său Paulin de Nola. 





Rămâne cunoscut mai ales pentru imnul care îi este atribuit: “Te Deum Lau- 
damus”, imn care se cântă până astăzi, atât în Biserica Apuseană (catolică şi 
protestantă), cât şi în cea de Răsărit. Este o cântare de laudă adusă lui Dumnezeu, 
Sfintei Treimi Celei de o fiinţă şi nedespărţită. 


După numele acestui imn există în cultul ortodox slujba numită “Te Deum”, care 
se săvârşeşte la diferite ocazii deosebite, momente în care creştinii Îl prea măresc 
pe Dumnezeu, mulțumindu-l. 


lată mai jos versurile imnului: Te Deum laudamus 


Te Deum laudamus: 

te Dominum confitemur. 

Te acternum Patrem 

omnis terra veneratur. 

Tibi omnes Angel; 

tibi caeli et universae Potestates; 
Tibi Cherubim et Seraphim 
incessabili voce proclamant: 
Sanctus, Sanctus, Sanctus, Dominus 

Deus Sabaoth. 

Pleni sunt caeli et terra 

maiestatis gloriae tuae. 

Te gloriosus Apostolorum chorus, 

Te Prophetarum laudabilis numerus, 

Te Martyrum candidatus laudat exercitus. 
Te per orbem terrarum 

sancta confitetur Ecclesia, 

Patrem immensae maiestatis: 

Venerandum tuum verum et unicum Filium; 
Sanctum quoque Paraclitum Spiritum. 

Tu Rex gloriae, Christe. 

Tu Patris sempiternus es Filius. 

Tu ad liberandum suscepturus hominem, 
non horruisti Virginis uterum. 

Tu, devicto mortis aculeo, aperuisti 
credentibus regna caelorum. 

Tu ad dexteram Dei sedes, in gloria Patris. 
ludex crederis esse venturus. 

Te ergo quaesumus, tuis famulis subveni: 
quos pretioso sanguine redemisti. 

Aeterna fac cum sanctis tuis in gloria numerari. 
Salvum fac populum tuum, 

Domine, et benedic hereditati tuae. 

Et rege eos, et extolle illos usque in aeternum. 
Per singulos dies benedicimus te; 


Et laudamus Nomen tuum in saeculum, et in saeculum saeculi. 


Dignare, Domine, die isto sine peccato nos custodire. 
Miserere nostri domine, miserere nostri. 

Fiat misericordia tua, 

Domine, super nos, quemadmodum speravimus in te. 
In te, Domine, speravi: 

non confundar in aeternum. 


Pe Tine, Dumnezeule Te laudăm! 


Pe Tine, Dumnezeule Te lăudăm, pe Tine, Doamne, Te mărturisim, 


Pe Tine, veşnicule Părinte, tot pământul Te cinstește. 
Ție toţi Ingerii, Ție cerurile şi toate Puterile, 
Ție Heruvimii şi Serafimii cu neîncetat glas Iţi strigă: 

Sfânt, Sfânt, Sfânt, Domnul Dumnezeu Savaot! 
Pline sunt cerurile şi pământul de mărirea slavei Tale. 


Pe Tine Te laudă ceata slăvită a Apostolilor, 
Mulțimea vrednică de laudă a Prorocilor, 
Oştirea îmbrăcată în alb a Mucenicilor, 


Pe Tine Sfânta Biserică Te mărturiseşte pe întregul pământ: 
Tată al nesfârşitei măriri, 

Pe adevăratul Fiul Tău, Unul-Născut, Care trebuie cinstit 
Şi pe Sfântul Duh Mângâietorul. 

Tu, Hristoase, Împărat al slavei, 

Tu eşti Fiul veşnic al Tatălui. 

Tu, Care aveai să Te întrupezi în om pentru a-l mântui, 

nu Te-ai înfricoşat de pântecele Fecioarei. 


Tu, După ce ai învins boldul morţii, 
ai deschis credincioşilor Impărăţia Cerurilor. 
Tu stai de-a dreapta lui Dumnezeu în slava Tatălui. 


Credem că vei veni ca Judecător. 
Aşadar, Te rugăm, vino în ajutorul robilor Tăi, 
pe care i-ai răscumpărat cu scump sângele Tău, 
Dăruieşte-le slavă cu Sfinţu Tăi. 


Mântuieşte, Doamne, poporul Tău şi binecuvintează moştenirea Ta 
Şi, ca Domn al lor, condu-i pe ei şi-i înalţă în veac. 


In fiecare zi Te binecuvântăm 
Şi lăudăm numele Tău în veac şi în veacul veacului. 


Invredniceşte-ne, Doamne, în ziua aceasta, 
fără de păcat să ne păzim noi. 


Miluieşte-ne pe noi, Doamne, miluieşte-ne pe noi. 


Fie, Doamne, mila Ta spre noi, precum am nădăjduit întru Tine. 
In Tine, Doamne, am nădăjduit, să nu mă ruşinez în veac! 

Alina Soroceanu - Niceta de Remesiana, un episcop din Dacia, „cu inimă 
romană” 





Cum ar fi putut oare Paulin de Nola să treacă cu vederea un semn atât de clar pe 
care i-l dăruise Sfântul Felix prin rugăciunile sale de intercesiune, un semn a cărui 
îndeplinire nu îndrăznise să şi-o imagineze nici măcar în vis? 


Și totuşi visul devine realitate, Paulin urmând să-l aibă oaspete pe Niceta la Nola, 
pentru a doua oară, în anul 403, şi aceasta tocmai de ziua Sfântului Felix, 14 
ianuarie. Și tot ca prima dată, Niceta se va afla printre cei care îl vor asculta pe 
Paulin atunci când îi va închina Sfântului Felix cântul lui de laudă (Paulinus 
Nolanus, carm. 27, v. 187-192). 


lată de ce iarna poartă chipul primăverii şi pretutindeni adie parfumată briza 
dătătoare de viaţă, care îl încălzeşte pe viitorul episcop de Nola (carm. 27, v. 163- 
165). Cu aceste cuvinte îl aştepta în anul 403 Paulinus Pontius Meropius, fost 
consular al Campaniei, pe Niceta de Remesiana, prietenul din îndepărtata Dacie, a 
cărui plecare grabnică după vizita făcută cu trei ani în urmă, o regretase în 
asemenea măsură, încât îi dedicase un întreg poem de 340 de versuri în metru 
safic, descriind drumul acestuia înapoi spre patrie, unde era aşteptat să revină cât 
mai repede din lunga călătorie. 


Născut probabil în jurul anului 340 în Dacia mediterranea, Niceta îşi desfăşoară 
activitatea de episcop aproximativ între anii 366/3607 şi 414, sediul episcopal fiind 

Remesiana (azi Bela Palanka, localitate aflată în Serbia, la aproximativ 30 km sud- 
est de Ni5, înspre graniţa cu Bulgaria). 


Dacă informaţiile biografice privindu-l pe Niceta sunt foarte sărace, nu acelaşi 
lucru se poate spune despre datele privind scrierile lui. 


Izvoare din secolul al V-lea şi al VI-lea (Gennadius de Marsilia şi Casiodor) îl 
prezintă pe Niceta ca scriitor latin, autor al unor cateheze şi predici scrise într-o 
limbă simplă şi clară, pentru cei care urmează să primească sfântul sacrament al 
Botezului. 


Mai mult, autori ca Eugeniu de Cartagina şi Isidor de Sevilla, preiau în lucrările lor 
fragmente din scrierile lui Niceta. Procedeul este folosit şi în continuare, în Evul 
mediu timpuriu, fragmente de predici sau chiar predici întregi ale episcopului de 
Remesiana fiind regăsite în culegeri de texte catehetice din secolul al IX-lea, iar 
mai târziu în manuscrise din secolele XI-XIV. 


Contribuţia esenţială a Sfântului Niceta de Remesiana şi a scrierilor lui se 
manifestă în domeniul misionar, de răspândire şi consolidare a creştinismului la 
cumpăna dintre secolele al IV-lea şi al V-lea printre populaţiile care locuiau în 
zonele aflate la sudul Dunării de Jos. Tocmai din această cauză scrierile lui nu sunt 
limitate la o folosire într-o anumită epocă, caracterul lor peren, misionar, 
conferindu-le universalitate temporală şi geografică. Traduceri recente ale 
scrierilor lui Niceta în diverse limbi moderne, sub titlul generic de „catehumenat 
pentru adulți”, atestă acest lucru. 


În anii 400 şi 403 Niceta întreprinde două călătorii la Roma şi la Nola, ceea ce 
pentru senatorul Paulinus Pontius Meropius, viitor episcop de Nola (409-431) şi în 
acelaşi timp autor a nenumărate poeme şi epistole, constituie un minunat prilej de 
a-l dedica episcopului din îndepărtatul colț al Imperiului cu ocazia întoarcerii acasă 
un aşa-numit propemptikon (carm. 17), un poem de rămas-bun, specie literară de 
altfel foarte cunoscută din literatura latină clasică (Traian Diaconescu, Monumenta 
christiana: Paulin de Nola şi Niceta de Remesiana Carmen XVII, în: Text şi discurs 
religios I, 2009, p. 173-191 prezintă o traducere românească însoțită de un scurt şi 
pertinent comentariu istoric). 


Un al doilea drum la Nola (403) este legat şi el probabil, de o călătorie care îl 
ducea, printre altele, şi la mormintele apostolilor Petru şi Pavel la Roma. Cu ocazia 
celui de-al doilea sejur în Nola, Paulin îl invită pe Niceta să viziteze noua bazilică 
pe care o construise în cinstea Sfântului Felix — căruia îi este, de altfel, dedicat 


kkkhkkhkhkkhkhkhkhkhkhkhkhkhkikhkhikiki 


e Xe e e Xe De Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkikhkrhkhkhhkikrikihkikihyik 


XP Xp e Xe Xe De Xe e e Xe e e Xe e e e e e e e e De e E e e e e Xe e e XX 


întregul complex arhitectonic bisericesc de la Nola din Antichitatea Târzie —, 
făcând un adevărat ghidaj în sensul modern al cuvântului, imortalizat în carm. 27. 


În afara celor două poeme care îl au mai mult sau mai puţin ca personaj principal 
pe Niceta, Paulin îl aminteşte pe episcopul de Remesiana şi într-o scrisoare 
adresată prietenului Sulpicius Severus (ep. 29), autor al Vieţii Sfântului Martin de 
Tours. 


Contextul pare a fi acela al reîntoarcerii Sfintei Melania (cea Bătrână, 350-410) din 
Țara Sfântă în anul 400. Pe drumul ei spre Roma, Sfânta Melania face un popas la 
Nola, pentru a se închina la mormântul Sfântului Felix, prilej pe care Paulin îl 
foloseşte printre altele şi pentru a-i citi ei, dar şi Sfântului Niceta — „venit din 
Dacia şi pe bună dreptate admirat şi de romani” —, precum şi altor „sfinţi ai lui 
Dumnezeu”, fragmente din Viaţa Sfântului Martin de Tours, făcându-l în acest fel 
cunoscut şi pe autorul scrierii respective, pe Sulpicius Severus, până în cele mai 
îndepărtate colţuri ale Imperiului. După 403, deci după cea de-a doua vizită la 
Nola, Niceta nu mai apare în scrierile lui Paulin. 


Două scrisori papale din 404 şi respectiv 414, scrise de Innocentius I (ep. 16 şi 17) 
ni-l prezintă pe Niceta alături de alţi episcopi din Illyricum, şi anume în legătură cu 
probleme ivite în cadrul episcopatelor din zonă la cumpăna dintre cele două secole. 
O scurtă privire asupra contextului istorico-ecleziastic al vremii are rolul de a 
clarifica posibilul rol pe care l-ar fi jucat episcopul de Remesiana în cadrul 
problemelor respective. 


Cea de-a doua scrisoare, din 414, este şi ultimul document contemporan 
episcopului de Remesiana, în care acesta mai este pomenit. În ceea ce priveşte 
civitas Remesiana (Romantiana, Romesiana), ea este menţionată în prima jumătate 
a secolului al V-lea ca sediu al unui episcop, Diogenianus, prezent la unul din 
sinoadele acelei perioade. 


Odată cu identificarea episcopului Niceta din Dacia (la Paulin) cu Niceta, 
episcopul de Romasiana/Remesiana (la Gennadius) la sfârşitul secolului al XIX-lea 
(Dom Germain Morin) şi după publicarea ediţiei princeps a scrierilor lui (A. E. 
Burn, 1905), a fost practic înlăturată confuzia din cauza căreia operele episcopului 
de Remesiana fuseseră atribuite fie lui Niceta de Aquileia, fie lui Nicetius de Trier, 
iar persoana propriu-zisă a episcopului fusese confundată cu Niceta „Gotul”, martir 
care trăieşte în a doua jumătate a secolului al IV-lea la nordul Dunării de Jos. De la 
Morin şi Burn încoace a apărut un număr însemnat de monografii şi studii privind 

latura teologică a scrierilor Sfântului Niceta, de aceea nu este cazul să se mai 
insiste aici asupra acestui subiect. 


Gennadius de Marsilia ( 496) face prima descriere exactă a scrierilor lui Niceta 
(de viris illustribus, 22). Prima dintre acestea, Instructio ad competentes, este un 
catehism pentru adulții care urmau să se boteze, aşa-numiţii competentes. Lucrarea 
este împărţită în şase cărţi, având o structură foarte logică, corespunzând cerinţelor 
generale ale catehumenatului din Antichitatea Târzie. Trebuie menţionat că acesta 
cunoaşte în secolele al IV-lea şi al V-lea faza de maximă înflorire, în care 
instruirea catehumenilor se concentra cu predilecție în perioada imediat 
premergătoare Sfintelor Paşti, în Postul Mare. 


Câteva observaţii paralele între  Instructio ad competentes şi instruirea 
candidaţilor care urmau să fie botezați, ne ajută să înţelegem mai bine fazele 
catehumenatului antic, lucrarea cuprinzând într-o formă sintetică toate 
cunoştinţele pe care candidaţii trebuiau să le înveţe într-o perioadă relativ scurtă. 


Din momentul în care acesta se prezenta în faţa episcopului, pentru a fi acceptat 
pentru botez, devenind astfel competens, şi până în noaptea de Paşti - momentul 
botezului -, îi stăteau la dispoziţie, de fapt, doar şase săptămâni. 


Primul pas pe care catehumenul trebuia să-l întreprindă, era acela de a învăţa 
cum Să se comporte, el fiind încă un străin, un aşa-zis oaspete printre ceilalți 
credincioşi (libellus 1). lată de ce principala grijă a episcopului era — aşa cum o 
anunță programatic din primele rânduri -, aceea de a-l învăța pe candidat 
noțiunile principale ale credinţei, noțiuni pe care pot să le înţeleagă şi să le rețină 
chiar şi cele mai simple şi încă neinstruite suflete. 


Izvorul principal pe care îl foloseşte Niceta — după cum el însuşi mărturiseşte — 
este Sfânta Scriptură. Catehumenul are voie să înceapă învăţământul propriu-zis 
abia după ce s-a supus exorcismelor şi cercetării (scrutinium), acestea putând fi 
denumite şi „rituri de întărire”, constând din rugăciuni în vederea eliberării de 
ceea ce Niceta denumeşte pompa diaboli. 


Într-o următoare fază candidatul urma să fie instruit în lesătură cu greşelile pe 
care le făceau păgânii (libellus 11), ca apoi să fie introdus în noţiunile propriu-zise 
ale credinţei, prezentată de la bun început sub aspectul ei trinitar (libellus III). 
Baza instruirii o constituia evident ,,Crezul” (libellus V), dar în paralel erau 
învăţate şi noţiuni despre diversele erezii ale epocii, pentru ca, în acest fel, 
candidatul să poată înţelege mai bine dreapta credinţă. 

Probabil că din cea de-a treia carte făcea parte şi scrierea lui Niceta despre 
diversele nume (însuşiri) ale lui lisus Hristos (de diversis appellationibus D. N. 
Jesu Christo convenientibus), scriere în care episcopul explică credincioşilor toate 
atributele Fiului lui Dumnezeu care se găsesc atât în Vechiul, cât şi în Noul 
Testament. Este interesant de observat că aceste atribute ale Fiului lui Dumnezeu 
acopereau de fapt întregul Pantheon greco-roman, de care candidatul, aflat de 
acum pe drumul spre dreapta credinţă, nu mai avea nevoie. 


O altă scriere de sine stătătoare — de Spiritus Sancti potentia -, concepută probabil 
ca un capitol al celei de-a treia cărţi, este dedicată Spiritului Sfânt, înţelegerea 
acestuia prezentând, în cadrul Sfintei Treimi, cel mai înalt grad de dificultate. 


În continuare catehumenul învăţa cum trebuie să renunțe la superstiții şi la 
practicile oculte (libellus IV). Se presupune că din acest ciclu făceau parte şi cele 
două predici privitoare la practici liturgice, şi anume cea despre priveghere (de 
vigiliis servorum Dei) şi cea despre utilitatea cântării psalmilor (de psalmodiae 
bono). 


Asemenea practici — privegherea, rugăciunea şi cântarea bisericească - pe care 
catehumenii trebuiau să le deprindă în această fază de instruire, contribuiau şi ele 
la a-l elibera pe cel care urma să se boteze de obiceiurile păgâne. 


Punctul culminat al instruirii îl constituia învăţarea Simbolului Credinței, a 
„ Crezului ” (libellus V), care îi era explicat detaliat catehumenului cu scopul de a-l 
înțelege în profunzime, pentru ca apoi să îl poată învăţa şi rosti în faţa întregii 
comunităţi de credincioşi în Joia Mare (redditio). Probabil că într-o ultimă fază 
avea loc şi explicarea termenului de „Miel Pascal”, ca noţiune de jertfă, de fapt o 
pregătire pentru înţelegerea cât mai profundă a eucharistiei (libellus VI). 


Ancorat profund în realitățile istorice ale timpului său, dar marcat şi de 
evenimentele politice şi istorico-religioase care aveau loc în zona pe care o 
păstorea, Niceta se vede confruntat cu ereziile vremii — în special cu arianismul — , 
în care trebuie căutate cauzele schismelor de mai scurtă sau de mai lungă durată, o 
stare devenită, la sfârşitul secolului al IV-lea şi în secolul al V-lea, aproape 
normală şi care constituie problematica de bază a conciliilor din perioada 
respectivă. 

Scrierile lui Niceta conţin, în marea lor majoritate, informaţii despre ereziile 
timpului, pe care orice creştin trebuia cât de cât să le cunoască. Ținute în faţa unor 
comunităţi probabil foarte eterogene din punct de vedere etnic şi social — dacă 
avem în vedere configurația populaţiei în Antichitatea Târzie la sudul Dunării de 

Jos după 378 (bătălia de la Adrianopol) şi deci după invazia hunilor —, catehezele 
lui Niceta sunt scrise într-o limbă extrem de clară şi simplă, având un caracter prin 
excelență didactic, fiind împănate cu exemple din viaţa cotidiană a comunităților 
de romani, bessi, goți, „sciţi”, daci şi huni care populau zonele foarte bogate — 
mai ales în minereuri - ale celor două Dacii aureliene, Dacia mediterranea şi Dacia 
ripensis. 


Cei pe care Paulin îi aminteşte în poemul său, ca aşteptându-l pe Niceta să se 
întoarcă mai repede de la Roma şi de la Nola în patria sa, provin cu siguranţă din 
cele mai diferite medii sociale, de la cei care lucrau în monetăriile şi în fabricile de 
armament — fabricenses —, în minele de fier, aur sau argint, sau chiar simpli 
culegători de aur — aurileguli — până la reprezentanţi ai celor mai înstărite familii 
romane, ale căror morminte foarte bogate le găsim în necropolele din jurul 
Remesianei, şi până la membrii unor presupuse comunități monastice aflate la 
începuturile lor. 


Un aspect deosebit de interesant, în cazul lui Niceta, este faptul că se cunosc nu 
numai scrierile lui, ci şi sediul episcopal unde şi-a desfăşurat activitatea de păstor, 
Remesiana, localitatea figurând în itinerariile romane din Antichitatea Târzie şi pe 
Tabula Peutingeriana. 


Mai mult, în această localitate (azi Bela Palanka) au fost efectuate sondaje, în 
secolul al XIX-lea, iar în a doua jumătate a secolului al XX-lea, săpături 
arheologice, în urma cărora se pot emite unele ipoteze de lucru în legătură cu 
bazilica episcopală. Fără a avea pretenţia de săpături sistematice, rezultatele 
acestor investigaţii arheologice de la Bela Palanka, publicate parţial de arheologii 
sârbi, au totuşi meritul de a contribui la crearea unei imagini asupra structurii 
arhitectonice a Remesianei în secolele IV-VI d. Chr. 


Este vorba în primul rând de forul roman şi de bazilica civilă, construită probabil la 
sfârşitul secolului al III-lea şi începutul celui de-al IV-lea, care, în timpul lui Niceta 
este transformată în bazilică creştină — închinată sfinţilor apostoli Petru şi Pavel - 
cu trei nave, cu tribelon şi clădiri adiacente care constituiau probabil aşa-numitul 
catechumeneum. Un al doilea obiectiv, de o importanţă deosebită, este basilica 
extra muros, aflată la 400 m în afara zidurilor oraşului, înspre vest, pe cunoscutul 
drum — via militaris - care ducea la Naissus, fiind, de fapt, o parte a drumului care 
lega Sirmium de Constantinopol. Dimensiunile acestei bazilici — o lățime de 
aproximativ 40 m, atingând aproape dimensiunile bazilicii maior din Milano în 
vremea lui Ambrosius - atestă pentru secolele IV-VI existenţa unei puternice 
comunităţi creştine care făcea parte din episcopatul de Remesiana. 


kk hkkhkhkkrhkhkhkhkhkhhkikhkhkikhikiki 


e Xe De e Xe e Xe e e Xe e e e De De e e e e e e De e e e e e e e e e XX 


k*hkkhkkhkhkhkhkhkhkhkhkhkhkhkikhkhkikhihkhkikikyi 


Xp XP XP Xe Xe XP XP Xe Xe XP XP XP e e Xe Xe XP e De Xe Xe Xe Xe e e XE Xe Xe e Xe e XE XX 


În ce priveşte necropolele din jurul Remesianei, acestea datează din secolele IV-VI 
d. Chr., fiind şi ele o dovadă a existenţei unor mari comunităţi care, după o scurtă 
reînvigorare în timpul renaşterii lui lustinian (Procopius, de aedificiis), cunosc o 
rapidă decădere, probabil din cauza invaziilor barbare, tot mai des repetate şi mai 
penetrante, venind de la nordul Dunării de Jos. 


Bela Palanka 





Bela Palanka 


Revenind la extrem de susţinuta activitate de misionar a lui Niceta printre romani, 
dar şi printre triburile de daci şi bessi, de goți şi huni, aflate pe teritoriile de la 
sudul Dunării de Jos — de altfel tema centrală a poemului paulinian (carm. 17, v. 
245-248 şi 261-264) —, trebuie menţionat că acest topos a suscitat în istoriografie — 
cu precădere în istoriografia românească - o foarte controversată discuţie cu privire 
la aria de misiune a lui Niceta. 


La ora actuală, în lucrările ştiinţifice există un consens unanim în ceea ce priveşte 
această arie de misiune, ea aflându-se între graniţele Imperiului, şi anume în Dacia 
mediterranea, eventual şi Dacia ripensis (o prezentare sintetică în acest sens: 
Ovidiu Albert, Niketas von Remesiana als „„Missionar”, în: Studia Antiqua et 
Archaeologica IX, laşi, 2003, p. 359-372). La baza acestor afirmaţii cu caracter 
ştiinţific stă o profundă cunoaştere a structurilor ecleziastice din cadrul Imperiului 
roman în Antichitatea Târzie, a modului în care se făcea „misiune” în Imperiu şi în 
afara lui, dar în acelaşi timp şi o cunoaştere a principiilor pe baza cărora funcționau 
legăturile Imperiului — fie ele politice, sociale sau bisericeşti — cu lumea barbară 

din afara graniţelor acestuia. O soluţie intermediară oferă, mai nou, Traian 
Diaconescu, atunci când vorbeşte despre hotarele misiunii lui Niceta largo sensu 
(teoria lui V. Pârvan) şi stricto sensu (teoria lui D. M. Pippidi). 


Ca urmare a activităţii de misiune a lui Niceta, aceste populaţii de la sudul Dunării 
de Jos au devenit „mai blânde”, ele putând să convieţuiască în pace alături de 
romani, iar groaza pe care o inspirau se domolise. Este şi motivul pentru care H. 
Sivan (Nicetas of Remesiana Mission and Stilicho”s Illyrican Ambition: Notes on 
Paulinus of Nola “Carmen” XVII (“Propemticon”), în: REA, 41, 1995) vede în 
afirmaţia lui Paulin conform căreia „barbarii învaţă să cânte cu inimă romană pe 
Hristos şi să trăiască pururi în pacea blândă” (T. Diaconescu), unul din cele mai 
semnificative aspecte ale activităţii de misionar a episcopului de Remesiana. 


Dincolo de dimensiunea strict religioasă, încreştinarea acestora are şi urmări 
politice şi culturale, care, în contextul sfârşitului de secol IV capătă o deosebită 
greutate. Ne referim aici în primul rând la succesul misionar pe care îl dobândeşte 
Biserica în comparaţie cu puterea civilă si militară, care, după cum ne arată cazul 
lui Stilicho, suferă din punctul de vedere al alipirii Prefecturii Illyricum-ului la 
partea de Vest a Imperiului, un eşec (Sivan). 


În activitatea misionară şi catehetică a Părinților Bisericii din Antichitatea Târzie 
convertirea barbarilor rămâne unul din aspectele cele mai importante, datorită, 
printre altele, şi faţetei sociale şi politice. Ieronim (Ad Heliodorum 60, 4) 
consideră, de pildă, convertirea bessilor ca fiind un deosebit succes, atât datorită 
procesului treptat de evanghelizare a lor, dar şi a aceluia de „îmblânzire”. lar 
Orosius (Hist. adv. Paganos VII, 32, 10) vorbeşte despre barbarii convertiți care 
ascultă acum de clerul roman, acesta din urmă tratându-i nu ca pe nişte supuşi, ci 
ca pe nişte fraţi creştini, reuşind să pună capăt furtului şi altor acte barbare. 


Răspândirea creştinismului nu se datorează însă doar unor prezenţe izolate de 
episcopi şi preoţi care acționează la voia întâmplării. Biserica se sprijină pe o 
solidă structură instituţională, în măsură să conducă şi să controleze activitatea de 
misiune. Ameninţată de pericolul barbar din exterior şi de nenumăratele erezii din 
interior, Biserica romană se vede nevoită să găsească pentru Illyricum o soluţie de 
compromis, întărind din punct de vedere jurisdicțional scaunul episcopal de 
Thessaloniki, lucru care se petrece mai cu seamă după moartea episcopului 
Ambrozie de Milano (397) — care fusese ani de zile unul din factorii de sprijin ai 
episcopilor din Illyricum —, dar şi după mutarea sediului imperial la Ravenna (401- 
402). 

Nu trebuie neglijat faptul că Niceta îşi desfăşoară activitatea tocmai în perioada de 
formare treptată a vicariatului de Thessaloniki, act care se poate urmări în 
corespondenţa dintre episcopii de Roma şi episcopii de Thessaloniki începând cu 
cea de-a doua jumătate a secolului al IV-lea (Collectio ecclesiae 'Thessalonicensis, 
ed. C. Silva-Tarouca). 


În acest sens, al întăririi politicii ecleziastice în provinciile de la sudul Dunării de 
Jos — placă turnantă între Estul şi Vestul Imperiului roman târziu — trebuie 
interpretată şi activitatea lui Niceta de Remesiana, mai cu seamă legăturile lui cu 
Roma şi cu Nola. 


Poemul lui Paulin, lung elogiu la adresa lui Niceta, se cuvine a fi înţeles şi în 
sensul lui apologetic, atunci când viitorul episcop de Nola proclamă victorios că 
de-acum înainte barbarii îl vor anunţa pe Hristos cu „inimă romană”, el, ca şi 
Niceta, rămânând în ultimă instanţă, şi în calitate de creştini, cives romani. 

Orthodoxwiki - Niceta de Remesiana 


Se Me. jo ce How ea Suceava SE Hiceza ne Pemesiana 





Sfântul ierarh Niceta de Remesiana (dreapta), împreună cu Sfântul loan cel nou 
de la Suceava (stânga) - icoană de Adriana Rotaru 


Sfântul Niceta de Remesiana, originar din Dacia Mediteraneea, a fost episcop în 
cetatea Remesiana (astăzi în Serbia) ”, între anii 366-414. Este considerat unul din 


* Remesiana este un oraș întemeiat de împăratul Traian, care se afla la aproximativ 30 de 
kilometri est de oraşul Naisus (astăzi Niș), într-o regiune deluroasă, pe valea râului Nișava; 
astăzi Remesiana este orașul Bela Palanka, situat între Niș şi Pirot, în Serbia. 

principalii evanghelizatori ai Daciei. Prăznuirea lui se face la data de 24 iunie “ în 
Biserica ortodoxă (iar în Occident la 7 ianuarie şi pe 22 iunie). 


Viaţa 


Timp de 50 de ani, între aproximativ 366 şi 414, episcopul Niceta de Remesiana a 
propovăduit Evanghelia în Dacia Mediteraneea, ” care tocmai fusese călcată de in- 
vaziile barbare ale goților şi hunilor. Sfântul Niceta a propovăduit goților, dacilor, 
ilirilor, sciților, hunilor şi chiar triburilor bessilor, care trăiau în munții Rodopi din 
Bulgaria de azi. 


Mai apoi a propovăduit în provincia romană Sciţia Minor şi în toată Dobrogea de 
astăzi. 


A făcut şi două călătorii în Italia, unde a fost foarte prețuit şi admirat. Aici s-a 
cunoscut şi s-a împrietenit cu Paulin de Nola (prăznuit la 23 ianuarie şi 22 iunie), 
care îl laudă ca ascet, misionar şi poet. 


Scrieri 


Moştenirea literară a Sfântului Niceta ajunsă până la noi îl arată ca un erudit teolog 
al timpului, care priveghea cu străşnicie la apărarea dreptei credinţe. 


Sfântului Niceta 1 se atribuie următoarele scrieri: 

— „Despre diferitele denumiri ale Domnului nostru lisus Hristos ”, 

= „Despre privegherea robilor lui Dumnezeu ”, 

— „Despre folosul cântării de psalmi ”, 

— precum şi o lucrare care I-a făcut foarte cunoscut pe neobositul apostol al 
daco-romanilor, un catehism pentru cei ce se pregătesc pentru Botez, care 
ul-terior a fost intitulat „„Cărticele de învățătură ” (sau „Cărţi despre 
Credinţă”). 

— Mai este autorul mai multor tratate pentru instruirea catehumenilor și a 
monahilor, precum și a mai multor omilii. 

= Începând cu specialistul benedictin Germain Morin (1861-1946), liturgiștii 
mo-derni îi atribuie tot lui Niceta imnul Te Deum laudamus (Pe Tine, 


* Din cauza unei confuzii cu Niceta Gotul sau Nichita Daco-Romanul, unele sinaxare l-au 
menționat greșit pe Sfântul Niceta de Remesiana pe 15 septembrie. 
* Dacia Mediteraneea făcea parte din Dioceza Dacia, aflată la sud de Dunăre. 

Dumnezeule, Te lăudăm), despre care se credea a fi fost opera Sfântului 
Ambrozie al Milanului. 


Uşor de reținut, cuprinzând pe scurt învățături esențiale mântuirii, de o curăţie 
cristalină a credinței, imnul Sfântului Niceta s-a răspândit în tot creştinismul latin 
occidental. 

Posteritatea 


Memoria Sfântului Niceta s-a păstrat în sinaxarele slave și occidentale, care îl 
pomenesc la 7 ianuarie şi 22 iunie (împreună cu prietenul său Paulin de Nola). 


În martirologiul roman, menţiunea de pe 7 ianuarie spune „În Dacia, Sfântul 
Niceta, episcop; prin propovăduirea Evangheliei a preschimbat neamuri cumplite şi 
barbare, în popoare dulci și blânde ( pe la 414).”, iar menţiunea de pe 22 iunie 
spune „Întru aceeaşi zi, Sfântul Niceta, episcopul Remesianei, vestit datorită 
ştiinţei şi curăției moravurilor sale (7 pe la 414).” 


Martirologiul ieronimian are o însemnare în plus pe data de 22 iunie: „Punerea [în 
raclă, etc] Sfântului Niceta, episcopul cetăţii Remesiana.” 


Scriitorul Flor de Lyon (Florus Lugdunensis), în secolul al IX-lea, spune că fi 
vorba despre aducerea moaştelor unuia şi aceluiaşi personaj; probabil că moaştele 
lui Niceta au fost puse lângă cele ale prietenului său, Paulin de Nola, care se sărbă- 
toreşte pe 22 iunie. ” 


Biserica Ortodoxă Română l-a proclamat solemn ca sfânt în anul 1992, cu data de 
prăznuire 24 iunie. 


Imnografie 
Tropar (glas 1): Propovăduitor şi apărător al dreptei credințe, în multe necazuri cu 


smerenie cele înalte ai câștigat, Părinte ierarhe Niceta; şi aşa, roagă-te lui Hristos 
Dumnezeu să ne mântuiască de tot răul şi necazul. 


“5 După http://ro.wikipedia.org/wiki/Niceta_de_Remesiana 

Wikipedia - Niceta de Remesiana 





Niceta de Remesiana (n. cca. 335 - d. 414) a fost episcop al orașului Remesiana din 
provincia romană, Dacia Mediterranea (astăzi oraşul Bela Palanka, Serbia), sfânt în 
Biserica Catolică şi Biserica Ortodoxă. Numele Niceta este confundat adeseori cu 
Niceta Gotul, sfânt de asemenea în calendarul ortodox. 


Date personale 

Născut: 335 e.n. 

Decedat:414 e.n. (79 de ani) 
Ocupaţie: episcop, scriitor, preot 


Biografie 


In Martirologiul Roman, avem două menţiuni: una pe 7 ianuarie, cealaltă pe 22 iu- 
nie. 


Prima: În Dacia, Sfântul Niceta, episcop; prin propovăduirea Evangheliei a pre- 
schimbat neamuri cumplite şi barbare, în popoare dulci şi blânde (ţ pe la 414). 


: SI Sie : o 
Menţiunea apare şi în lucrări cu caracter istoric “”. 


** Fontes Historiae Daco-Romanae, Institutul de Studii Sud-Est Europene, București 1970, p. 707 

A doua: Întru aceeaşi zi, Sfântul Niceta, episcopul Remesianei, vestit datorită ştiin- 
ței şi curăției moravurilor sale ( pe la 414). 


In plus, martirologiul ieronimian are o însemnare pe data de 22 iunie: Punerea [în 
raclă, etc] Sfântului Niceta, episcopul cetăţii Remesiana. 


Episcopul Flor de Lyon va remarca mai târziu că ar fi vorba despre aducerea 
moaştelor unuia şi aceluiaşi personaj; probabil că moaştele lui Niceta au fost puse 
lângă cele ale prietenului său, Paulin de Nola, care se sărbătoreşte pe 22 iunie. Din 
cauza unei confuzii cu Niceta Gotul, sinaxarele bizantine româneşti, pentru început 
cele din diasporă, îl pomenesc pe Niceta de Remesiana pe 15 septembrie. Alte 
sinaxare româneşti mari recente îl pun pe 24 iunie. 


Nu se ştie mult despre Niceta. Este posibil să fi fost episcopul Remesianei, actuala 
Bela-Planka, pe râul NiSava, între Ni5 şi Pirot, în Dacia Mediterranea. Despre 
Niceta de Remesiana vorbesc Paulin de Nola, Germiniu de Sirmium pe la 366 şi 
Inocenţiu I, papa Romei în 402 şi 414. Aceasta ne dă de gândit că Niceta putea să 
fi fost episcop pe o perioadă de vreo cincizeci de ani. 


Niceta a mers în Italia cel puţin de două ori, eventual în 398 şi 401-402. A fost 
găzduit de Sfântul Paulin de Nola, care i-a dedicat două poeme în strofe safice, 
Carmen XVII şi XXVII şi care menționează de altminteri un Niceta în Epistula 29. 
Din aceste texte aflăm că Niceta îi învăţa pe barbari să «îl cânte pe Hristos cu o 
inimă romană», ceea ce aparent dovedeşte latinitatea personajului. 


Din opera Sfântului Niceta se păstrează şase cateheze adresate catehumenilor, pre- 
cum şi câteva scrieri pastorale. 


Începând cu Germain Morin, liturgiştii moderni îi atribuiesc tot lui Niceta imnul Te 
Deum laudamus, despre care se credea a fi fost opera Sfântului Ambrosiu de 
Milan. Descoperirea acestei paternităţi nicetane a determinat introducerea imnului 
Te Deum, însoțit de câteva ectenii și tropare, în ritul bizantin românesc. 


Conceptul modern de «biserică domestică» ne vine tot de la Sfântul Niceta, din 
omilia la Exod, scrisă în 420, din care aflăm că în Biserica păstorită de el euharistia 
avea loc în case, într-o încăpere pusă la dispoziţie de către familii care se adunau în 
grupuri mici, împreună cu un preot, pentru cultul duminical. 


Controverse 

Discutarea locurilor în care Niceta şi-a desfășurat activitatea de misionar a dus la 
controverse. Au apărut astfel două teorii divergente: 
2 a a y a o _a R 27 . Pa, 2, 
Prima teorie este susținută de istorici ca Nicolae Iorga “, Constantin C. Giurăscu ; 
Ș 29 . NA ș : A Se Ă 
şi Radu Vulpe ” şi afirmă că evanghelizarea s-a realizat atât la nord cât şi la sud de 
Dunăre şi se bazează pe relatările lui Paulinus de Nola. 


Paulinus a arătat că Niceta a propovăduit Evanghelia în Dacia folosind termeni le- 
gați de geografie precum Tomis, Bessi, Scytha, Getae, „uterque Dacus” şi „Ri- 
phaeis Boreas”. 


A doua teorie contrazice opinia istoricilor specificându-se că evanghelizarea s-a 
produs numai la sud de Dunăre. 


Philippe Blasen a scris că nu crede că există vreo dovadă că Niceta ar fi fost un 
episcop misionar, nici la barbari în general, nici la daci în particular (un argument 
care, în trecut, a fost adeseori folosit de naționaliștii români pentru a îl declara pe 
Niceta drept sfânt român); textele lui Paulin trebuie mai degrabă înțelese în 
contextul motivelor poetice pe care un poet latin clasic le folosea obligatoriu. 
Descrierea barbarilor şi dacilor la Paulin este cu siguranță datorită operei lui 
Ovidiu, singurul poet care în Antichitate a descris regiunea daco-getică. “ 


Paulin spune despre Niceta: «Ne-a sosit din Dacia, în ziua prăznuirii Sfântului 

Felix, căci a venit ca să cinstească moaştele episcopului nostru sfânt, şi 1-a uimit pe 
au 

roman». 


” Nicolae Iorga, Istoria Bisericii românesti si a vietii religioase a românilor, Bucureşti, 1928, 
p.9 

** Constantin C. Giurăscu, Istoria Românilor, 1, editia a II-a, Bucureşti, 1935, p.201 

“ Radu Vulpe, Historie ancienne de la Dobroudja, Bucarest, 1938, p.351 

“ Philippe Blasen, “Nicetas of Remesiana — A Missionary Bishop in Dacia?” in Studia 
Universitatis Babeş-Bolyai Theologia catholica, 1-2, 2012, 39-49 

“ Prin „Dacia ”, Paulinus de Nola făcea referire la Dioceza Dacia, aflată la sud de Dunăre. 

Cărţi traduse în limba română ale Sfântului Niceta de Remesiana 





Prezentarea cărții 

13 x 20 cm 

248 p. 

Niceta de Remesiana, sf. 


Sfântul Niceta de Remesiana, episcopul dacilor, a fost cel dintâi dintre luminătorii 
cunoscuţi ai strămoşilor noştri, teolog şi catehet misionar al credinţei, care a trăit şi 
a activat în primele secole ale erei noi, între anii 338 şi 420, în această regiune de 
la Dunărea de jos, dar s-a făcut cunoscut în toată lumea creştină ca unul dintre 
doctores ecclesiac, învățătorii Bisericii. 


În bogata şi rodnica sa activitate practică misionară a recurs şi la cuvântul scris, iar 
opera sa, atâta câtă s-a păstrat până la noi, este oferită acum, pentru prima dată, în 
întregul ei cititorilor români, în ediţie bilingvă, cu text latin şi traducere româ- 
nească, într-un demers de târzie, dar onestă restituire a memoriei unui neobosit 
propovăduitor al Învăţăturii, dar şi scriitor dăruit cu condei. 


Cititorul se va afla în faţa unei părţi din istoria uitată a devenirii noastre ca neam, a 
unui document ştiinţific ce va stârni atenția legitimă a specialistului, dar şi inte- 

resul, sperăm admirativ, al omului de oriunde şi oricând pentru acest exemplu de 
efort neostenit întru propăşirea aproapelui pe calea desăvârşirii duhovniceşti. 

„Ce poate să fie 
mai bun decât 
hotărârea 
omului de 

a deveni 

din păgân, 
credincios, din 
păcătos, drept, 
din sclav, liber, 
din duşman, 
prietenul lui 
Dumnezeu şi 
moștenitor 

al împărăției 
cereşti?” 





care Îşi va trage şi numele, ce- 

tatea Remesiana, în regiunea 
Dacia Mediterranea. În pohda originii 
sale daco-romană, sfântul şi-a petre- 
cut prima parte a vieţii sale în Apus, 
precum se vede în stilul şi compoziţia 
scrierilor sale. 
În anii 389 şi 402, sfântul va săvârşi 
două călătorii în Apus, una în Roma 
şi ala în Campania, spre a se închina 
Moaştelor A Bei Felix. 


fântul Niceta s-a născut în ju- 
rul anului 340, în cetatea de la 


Sfântul Paulin de Nola (353-431), 
unul dintre prietenii cei mai apropiaţi 
ai Sfântului Niceta, este cel care a vor- 
bit pe larg despre activitatea ierarhului 
daco-roman. 

„Păgânii, vestiți prin tâlhării şi omoru- 
ri, locuind prin munţi, datorită lui 
Niceta, au devenit slujitori ai lui Hris- 
tos, popor paşnic, unii îmbrăcând chi- 
ar haina monahală” 


Lucrarea misionară a ierarhului este 
caracterizată de un efort susținut 


DE REMESIANA 





N 


UL! 


de evanghelizare şi educare latină a 
popoarelor din Dacia Ripensis şi Da- 
cia Mediteraneea. El şi-a desfăşurat 
sfânta sa lucrare de convertire în 
spaţiul Daciei Mari, pentru acelaşi 
popor creştin, atât din dreapta, cât şi 
din stânga Dunării. 


Scrierile sale au fost păstrate în limba 
latină. Folosind, în predică şi scris, o 
limbă latină clară şi simplă, sfântul a 
fost cu adevărat un factor de roman- 
izare, de unitate şi de continuitate a 

populaţiei daco-romane de pe maluri- 
le Dunării şi din Dacia Medirerranea. 


Sfântului Nicera de Remesiana i se 
atribuie următoarele scrieri: „Despre 
diferitele denumiri ale Domnului nos- 
vru lisus Hristos”, „Despre privegherea 
robilor lui Dumnezeu”, „Despre folo- 
sul cântării de psalmi” şi „Cărticelele 
de învățătură” (un catehism pentru cei 
ce se pregătesc pentru Botez). 


În micul său catehism, Sfântul Nice- 
ta spune: „Ce poate să fie mai bun 
decâr hotărârea omului de a deveni 
din păgân, credincios, din păcătos, 
drept, din sclav, liber, din duşman, pri- 
etenul lui Dumnezeu şi moştenitor al 
împărăției cereşti?” 

Sfântul Niceta a făcut o sinteză 
remarcabilă de texte scripturistice, pe 
tema morții şi învierii, spre a fi mai la 
îndemâna celor dornici de a cunoaşte 
acestea: „Când omul iese din viață, nu 
sufletul este cel ce moare, ci numai tru- 
pul, prin retragerea sufletului din el. 
Trupul putrezeşte în pământ, dar sufi- 
etul se duce, potrivit faptelor sale, sau 
în loc luminat sau în loc întunecat. Cei 
care au trăit în această lume potrivit 
învățăturii şi dreptăţii Lui lisus Hris- 
tos, vor viețui cu E în cer.” 


Sfântul Niceta de Remesiana a acor- 
dat o atenţie deosebită şi aspectului 
practic al vieţii bisericeşti, astfel încâr 
activitatea liturgică a fost bine pusă la 
punct. „Când se cântă, toţi să cânte; 
la rugăciune, toți să se roage; când se 
citeşte, să se facă linişte ca toţi să audă 
la fel ceea ce citeşte lectorul, iar nu unii 

SFÂNTUL NICETA 
de Remesiana 


Sfântul Niceta de Remesiana este prăznuit de Biserica Ortodoxă anual, în ziua de 24 iunie, odată cu 
Naşterea Sfântului loan Botezătorul. Acest ierarh al pământului românesc, de origine daco-romană, 
a slujit Biserica lui Hristos din scaunul episcopal din cetatea Remesiana, de unde îşi trage şi numele, 
între anii 366-414. Cetatea amintită a fost întemeiată de împăratul roman Traian, în provincia romană 
Dacia Mediterranea, pe valea râului Nisava (actualul sat sârbesc Bela Palanka). Datorită activităţii lui 
misionare şi pastorale, Sfântul Niceta a contribuit semnificativ la răspândirea creştinismului pe cele 
două maluri ale Dunării, în vremea sa. 


rugându-se cu voce tare, să facă zgo- 
mot. Dacă soseşti mai târziu, în timp 
ce se citeşte, adoră numai pe Dom- 
nul, închină-te şi ascultă cu atenţie.” 
Tot de la Sfântul Niceta ne-a rămas şi 
o renumită cântare liturgică, anume 
„Pe Tine, Dumnezeule, Te lăudăm..”; 
acest imn a fost compus de ierarhul 
daco-roman în anul 370. 


Sfântul Niceta de Remesiana a adormit 
în Domnul după sfârşitul anului 414, 
de când avem ultimele date despre el, 
dintr-o scrisoare trimisă de episcopul 
Inocentiu 1 al Romei (13 decembrie 
414) episcopilor „macedoneni”. 


Vasile Pârvan susţine cum creştinismul 
daco-roman, de origine latină, s-a 
format în Dacia Traiana, între anii 
375-450, chiar când se desfăşoară şi 
activitatea apostolică, în acele regi- 
uni, a Sfântului Niceta, Episcopul din 


Doe. MARAML n e i 
Cazetă 


Baia Mare, Bd. Traian 23/9 
Tel. 0728-836 348, 
0362-401 332 

fax 0362-401 331 


WWW, ga zetademai ramurces,ro 


Mircea CRISAN 


Ada FONAI 


Dan PÂRCĂLAB 


loana LUCĂCEL 


Remesiana. Sfântul Niceta de Remesi- 
ana este numit, de către istoricul Vasile 
Pârvan, drepr „apostolul carpato- 
danubienilor, care a fost cu începerea 
din anul 380”. 


„Ortodoxia românească a primit, 
prin strămoșii ei daco-romani şi 
prin generațiile lor următoare, 
până azi, credinţa şi doctrina 
teologică fără schimbare, de 

la Sfântul Niceta. Claritatea 
gândirii teologice la români vine, 
în mare măsură, de la Sfântul 
Niceta. Dulceaţa slujbelor şi a 
cazaniilor Ortodoxiei româneşti, 
care a dat naştere, se pare, 
cuvântului „privighetoare' se 
prelinge, probabil tot de la el" 


Sursa: crestinortodox.ro 


prd. Cristian Ștefan 


pr. Vasile Fodoruț 
Pr.dr. Augustin Vasile 


Pratos. drd. Casian Filip 
Arhidiacon Teodosie Bud 


Arhidiacon Andrei Pop 


preot Bogdan Ciocotișan 

Catedrala Remesianei în care a slujit Sfântul Niceta 

Viaţa și Acatistul e 
Sfântului Ierarh ai 

Editura Institutului Biblic și de Misiune Ortodoxă 

„Prin glasul tău cel păstoresc, 
turma încredinţată ţie de Hristos 
ai povăţuit-o și ţinuturile Dunării 
cu biserici le-ai împodobit. Darul 
înţelepciunii ai primit, Duhul Sfânt 
descoperindu-ți înţelegerea taine- 
lor duhovnicești. Pentru aceasta, 
dobândind îndrăznire către Dum- 
nezeu, Sfinte lerarhe Niceta, roa- 
gă-te să se mântuiască sufletele 
noastre.” 


Troparul Sfântului lerarh 
Niceta de Remesiana 


www.editurapatriarhiei.ro 
ISBN 978-973-616-290-9 


4 2283911003795 

Troparul Sfântului Niceta 
de Remesiana 






24 iunie 


Propovăduitor şi apărător al 
dreptei credinţe la multe 
neamuri te-ai arătat, Sfinte 
lerarhe Niceta şi cu smerenie 
ai câştigat pe cele înalte, bine 
chivernisind darul. Pentru 
aceasta, Părintele nostru, 
roagă pe Hristos Dumnezeu 
să ne ocrotească de tot răul 
şi să ne mântuiască. 

Bucură-te, Sfinte ierarh Niceta, darul Evangheliei lui Hristos! 


